ഉള്ളുണര്‍ത്തുന്ന ആലോചനകള് | islamonlive.in\nശരീര പോഷണത്തേക്കാള് ഏറെ പ്രാധാന്യമുള്ളമാണല്ലോ ആത്മ സംസ്‌കരണം. അതിനാല് തന്നെ പ്രസ്തുത വിഷയകമായി അനേകം രചനകള് മലയാളത്തിലും ഉണ്ടായിട്ടുണ്ട്. അതില് പ്രത്യേകം എടുത്തു പറയപ്പെടാന് യോഗ്യമായ ഒന്നാണ് പി.എം.എ ഗഫൂര് രചിച്ച വിശ്വാസി ഓര്‍മിക്കേണ്ടത് എന്ന പുസ്തകം. ഭൗതിക ജീവിതത്തിന്റെ ഊഷരതയില് വീര്‍പ്പു മുട്ടുന്ന മനുഷ്യര്‍ക്ക് ആത്മ സംഗീതത്തിന്റെ കുളിരായി അനുഭവപ്പെടുന്നു ഈ പുസ്തകത്തിലെ ഓരോ കുറിപ്പുകളും. ഏകാന്തതയുടെ മരുക്കാട്ടില് അകപ്പെട്ട് വിഭ്രമിക്കുന്ന വഴിപോക്കന് ലഭിക്കുന്ന അപ്രതീക്ഷിത സഹായ സ്പര്‍ശത്തിന്റെ അനവദ്യസുന്ദരമായ അനുഭൂതി ഈ പുസ്തകത്തില് കണ്ടെത്താം. ഖുര്‍ആന്റെയും സുന്നത്തിന്റെയും സച്ചരിതരായ മുന്‍ഗാമികളുടെ ചരിത്രത്തിന്റെയും സ്‌നേഹ സാന്ദ്രമായ തലോടലുകള്‍കൊണ്ട് വിശ്വാസികളെ ആത്മഭാഷണത്തിന്റെ അനുഭൂതി നുകരുന്നവരാക്കാനുള്ള ആവേശകരമായ ഒരു ശ്രമമായി ഈ കൃതിയെ വിലയിരുത്താം.\nഒരു സത്യവിശ്വാസി അവന്റെ സ്വഭാവം, പെരുമാറ്റം തുടങ്ങി എല്ലാം ഈമാനിന്റെ താല്‍പര്യമനുസരിച്ച് ചെത്തിമിനുക്കിയെടുക്കേണ്ടതുണ്ട്. അതിന് മാറ്റ് കുറയുന്നുണ്ടോ എന്ന് നിരന്തരം പരിശോധിക്കുകയും ആവശ്യമായ മാറ്റത്തിരുത്തലുകള് വരുത്തുകയും ചെയ്യേണ്ടത് വിശ്വാസിയുടെ കര്‍തവ്യമാണ്. ഹൃദയത്തിലെ കറകള് മായ്ചുകളയാന് എപ്പോഴും വിശ്വാസത്തിന്റെ കരുത്ത് ഊര്‍ജം പകരണം. ആ ശുദ്ധീകരണത്തിന് അല്ലാഹുവും റസൂലും പഠിപ്പിച്ചതിനപ്പുറം മറ്റൊന്നും ഉതകുകയില്ല. ഈ വഴിക്കുള്ള ആലോചനകളും പ്രേരണകളുമാണ് കൊച്ചുകൊച്ചു കുറിപ്പുകളിലൂടെ ഈ കൃതി നമ്മുടെ മുന്നില് സമര്‍പ്പിക്കുന്നത്. അശുദ്ധിയില്ലാത്ത മനസ്സും അഴകുള്ള ജീവിതവും കൈവരുമ്പോള് മാത്രമേ ഒരാളുടെ ഇസ്‌ലാമിക വ്യക്തിത്വം അര്‍ഥപൂര്‍ണമാവൂ. അതിന് നമ്മെ സഹായിക്കുന്ന ഒന്നാണ് ഈ കൃതി. ഇതിന്റെ രചന ഏറെ സരളവും സാരോപദേശങ്ങള് നിറഞ്ഞതുമാണ്. സര്‍വോപരി വിശ്വാസിയുടെ അകത്തളങ്ങളില് അനുരണനങ്ങള് സൃഷ്ടിക്കാന് മാത്രം ശക്തവുമാണ്.\nഈമാനിനെ ജീവിതത്തിലൂടെ പ്രകാശിപ്പിക്കാന് ശ്രമിക്കലാണല്ലോ വിശ്വാസിക്ക് ചെയ്യാനുള്ളത്. മനസ്സിന്റെ തന്ത്രികളില് തൊടുമ്പോല് ആത്മശാന്തിയുടെ സപ്തശീലുകള് വിടര്‍ത്താന് കഴിയുന്ന മാന്ത്രികാനുഭവമാണ് ഈമാന്. ജീവിതത്തിന്റെ നിമിഷ നിശ്വാസങ്ങളില് ഒരു വിശ്വാസിയെ അനുഗമിക്കുന്ന സര്‍ഗാത്മകമായ എല്ലാ ചൈതന്യത്തിന്റെയും ഉറവ ദൈവവിശ്വാസം മാത്രമായിരിക്കും. ഹൃദയത്തില് ദൈവവിശ്വാസം കുടികൊള്ളുമ്പോഴാണ് ജീവിതം ആര്‍ദ്രവും ആഹ്ലാദകരവുമാവുന്നത്. വിശ്വാസത്തെ ഹൃദയത്തില് നിന്ന് പിഴുതെടുത്ത് മസ്തിഷ്‌കത്തില് സ്ഥാപിക്കുകയും ദൈവവിചാരത്തെ അതിന്റെ ആത്മീയ സൗന്ദര്യത്തില് നിന്ന് താര്‍ക്കിക ജഡിലതകളിലേക്ക് തള്ളിമാറ്റുകയും ചെയ്യുമ്പോഴാണ് ദീന് ഒരു ഭൗതിക പ്രസ്ഥാനമായി തരംതാണുപോകുന്നത്. ആ താഴ്ചയെ ഗൗരവപൂര്‍വം വിശ്വാസികളെ ഓര്‍മിപ്പിക്കുകയാണ് ഈ കൃതി.\nഒറ്റക്കാവുമ്പോള് ചില ചോദ്യങ്ങള്, ഞാന് നിനക്കായി ഇപ്പോഴും പ്രാര്‍ഥിക്കുന്നു, ബന്ധങ്ങള് ചീന്തിയെറിയുമ്പോള്, ഇണകള്: ഇഴചേരുന്ന വസ്ത്രങ്ങള്, നമ്മളും അന്യരും, ആകുലതകളില്ലാത്ത മരണം, യൂസുഫിനെ മറക്കുന്ന യുവാക്കള്, ഖുര്‍ആന് ഉള്ളിലേക്ക് പെയ്യുമ്പോള്, നല്ലതുമാത്രം നുകര്‍ന്നും പകര്‍ന്നും, ഉമ്മയോളം വരില്ല മറ്റൊന്നും, കളിമണ് പാത്രങ്ങള് കത്തിനശിക്കാറില്ല, അവളില്ലാതെ ഞാനെങ്ങനെ? തുടങ്ങി 232 ശീര്‍ഷകങ്ങളടങ്ങിയ മനോഹരമായ ഈ കൃതി ഹൃദ്യമായ ഒരു വായനാനുഭവമായിരിക്കുമെന്നതില് സംശയമില്ലി.\n750ല് പരം പേജുകളുള്ള ഈ കൃതി അഞ്ച് ഭാഗങ്ങളായാണ് പ്രസിദ്ധീകരിച്ചിരിക്കുന്നത്. യുവത ബുക്‌സ് (കോഴിക്കോട്) ആണ് പ്രസാധകര്.


ഭാവന: ചോദ്യങ്ങളില്ല ഇനി ഉത്തരങ്ങൾ മാത്രം | റോയ് മാത്യു , കോന്നി – KE™\nOn Apr 19, 2020 900\nആത്മീയതയുടെ തോതളക്കുവാൻ ഒരു ചോദ്യോത്തര മത്സരം നടക്കുകയാണ് .\nകുട്ടികളും മാതാപിതാക്കളും ഒന്ന് ചേർന്ന് നടത്തുന്ന ഈ മത്സരത്തിൽ ക്വിസ് മാസ്റ്റർ ഓരോരുത്തരോടായി ചോദ്യങ്ങൾ ചോദിക്കുന്നു .ഫാമിലി ഗ്രൂപ്പ് അടിസ്ഥാനത്തിൽ . പെട്ടന്നാണ് ചോദ്യകർത്താവിന്റെ ശ്രദ്ധ ഒരു കുടുംബനാഥനിൽ പതിഞ്ഞത് .അദ്ദേഹം ഈ മത്സരം ശ്രദ്ധിക്കുന്നേയില്ല . ചോദ്യകർത്താവ് അദ്ദേഹത്തോട് , “അടുത്ത ചോദ്യം താങ്കളുടെ കുടുംബത്തോടാണ്”.\nഎന്നോട് ചോദ്യം ചോദിക്കുന്നത് എനിക്കിഷ്ടമല്ല ഇതിനൊക്കെ ഒരു സമയം ഇല്ലേ ? ആ കുടുബനാഥൻ മറുപടി പറഞ്ഞു . ഇതുകേട്ട ജനങ്ങൾ കുറച്ചു പേർ ചിരിച്ചു ചിലർ വല്ലാതെ അദ്ദേഹത്തെ രൂക്ഷമായി നോക്കി ഇതെവിടുന്നു വന്നെടെ എന്ന ഭാവത്തിൽ .\nചോദ്യകർത്താവായ എനിക്ക് ചിരി വന്നില്ല മറിച്ചു മത്സരം കഴിഞ്ഞപ്പോൾ ഞാൻ അദ്ദേഹത്തെ അടുക്കൽ വിളിച്ചു എന്താണ് സാർ അപ്പോൾ അങ്ങനെ പറഞ്ഞത് ? എന്റെ മുഖത്തു നോക്കി ഒരു ചെറുപുഞ്ചിരിയോടെ അദ്ദേഹം മുൻപോട്ടു നടക്കുവാൻ തുടങ്ങി , പുറകെ ഞാനും.. അവസാനം അദ്ദേഹം പറഞ്ഞു തുടങ്ങി , മോനെ എനിക്ക് 50 വയസ്സ് നടപ്പാണിപ്പോൾ , ഓർമ്മവന്ന നാൾമുതൽ കുറെ ചോദ്യം ഞാൻ ചോദിച്ചു അന്ന് എന്റെ മാതാപിതാക്കൾ ഒരു മടിയും കൂടാതെ എനിക്ക് ഉത്തരങ്ങൾ പറഞ്ഞു തന്നു . പിന്നീട് അദ്ധ്യാപകർ ചോദ്യങ്ങൾ ചോദിച്ചപ്പോൾ എന്റെ കൈയിൽ പലപ്പോഴും ചൂരൽ പാടുകൾ സമ്മാനിച്ചു . നാട്ടുകാർ ചോദിച്ചു ജോലിയൊന്നുമായില്ലേ ? കല്യാണം എന്തായി ? കുട്ടികൾ ആയില്ല അല്ലെ ? ഇതിനൊക്കെ ഒരു തീരുമാനായപ്പോൾ വയസു 35. വളരെ ആകാംഷയോയോടെ കേട്ടിരുന്ന എന്നെ നോക്കി പറയുവാനുള്ള അദ്ദേഹത്തിന്റെ ഊർജം ഒരുപടി മുകളിലായി .\nമോനെ …അദ്ദേഹത്തിന്റെ പറച്ചിലിൽ ഒരു നേരിയ നൊമ്പരത്തിന്റെ നനവുണ്ടോയെന്നൊരു സംശയം . ഞാൻ വിളികേട്ടു പറയു സാർ ,\nഇപ്പോൾ ചോദ്യങ്ങളുടെ ഘോഷയാത്രയാണ് മോനെ .. ബാങ്ക് ബാലൻസു വല്ലതുമുണ്ടോ മനുഷ്യാ ?ഭാര്യയുടെ ചോദ്യം … കാറില്ലേ അച്ഛാ ..മക്കൾ ? ഷുഗർ പ്രഷർ കൊളസ്ട്രോൾ ഒരു പാട് ഉണ്ടല്ലോ …ഡോക്ടർ ? ദൈവത്തെയും പള്ളിയേയും വിട്ടു അല്ലെ ഇടവക വികാരി ? സഹോദര സ്നേഹം കുറഞ്ഞു തുടങ്ങി..അല്ലേ ?…സഹോദരങ്ങൾ … ഇതൊക്കെ ഒരു തീരുമാനത്തിൽ എത്തിയപ്പോൾ വയസ്സ് അമ്പത്.\nപറ താങ്കളുടെ ചോദ്യങ്ങൾക്കും ഞാൻ ഇനി ഉത്തരം പറയണോ ? കേട്ടപ്പോൾ ഒരു നെടുവീർപ്പോടെ, ശരിയാണല്ലോ എന്ന് എനിക്കും തോന്നി . പക്ഷെ ഞാൻ വിട്ടുകൊടുത്തില്ല .സാർ .. ഇത് ബൈബിൾ പഠിക്കുവാനാണു അതിൽ എന്ത് പ്രായം ? ഉണ്ട് മോനെ കുഞ്ഞുങ്ങൾ പങ്കെടുക്കട്ടെ . എനിക്ക് ഇനി ചോദ്യങ്ങൾ ഇല്ല ഉത്തരങ്ങൾ മാത്രമേയുള്ളു . നാളെ എന്റെ മക്കൾ എന്നെ അനാഥ മന്ദിരത്തിൽ ഏൽപ്പിക്കാതിരിക്കാൻ ഞാൻ അവരെ എങ്ങനെ വളർത്തി അല്ലെങ്കിൽ ഞാൻ എന്ത് സമ്പാദിച്ചുവെന്നു ഞാൻ എന്നോട് ചോദിച്ച ചോദ്യത്തിന്റെ ഉത്തരം . എനിക്ക് ദൈവം തന്ന ഈ ജീവൻ കുടുബത്തിനു , സമൂഹത്തിനു ,സഭയ്ക്ക് .. ലോകത്തിനു എന്തെങ്കിലും ഗുണം ? അതും എനോട് ഞാൻ ചോദിച്ചത് . ഉത്തരം കിട്ടിയിട്ടില്ല … കിട്ടാനുള്ള ഓട്ടത്തിലാണ് ഈ ഓട്ടത്തിൽ ചോദ്യം ചോദിക്കാത്ത ഒരാൾ മാത്രേമേയുള്ളു എന്റെ ദൈവമാണത് . കാരണം എന്റെ ദൈവം എന്റെ ഉത്തരങ്ങൾ ആണ് എന്റെ ചോദ്യങ്ങൾക്കെല്ലാമുള്ള ഉത്തരം . ഉത്തരം കിട്ടാതെ ഈ ജീവൻ വെടിയുമ്പോഴും അവനു പരാതിയില്ല കാരണം ഈ ലോകത്തു നിന്നെ ചോദ്യം ചെയ്യാതെ സ്നേഹിക്കുന്നത് ക്രിസ്തു മാത്രമാണ് .\nമുഴുവൻ കേട്ട എന്റെ ഈറനണിഞ്ഞ കണ്ണുകൾ തുടച്ചുകൊണ്ട് ആ മനുഷ്യൻ ചിരിച്ചുകൊണ്ട് നടന്നകന്നു . ചോദ്യത്തിനും ഉത്തരങ്ങൾക്കും സമയമുണ്ട് ദാസാ എന്നാരോ എന്നോട് പറയുന്നതുപോലെ ഈ അനുഭവത്തിനുശേഷം എനിക്ക് തോന്നാറുണ്ട് അതാരാണ് എന്നതാണ് ഇപ്പോൾ എന്നെ അലട്ടുന്ന ചോദ്യം ?\nറോയ് മാത്യു , കോന്നി\nലേഖനം: ഈ ആപത്തുകൾ ഒഴിഞ്ഞു പോകുവോളം | ജോസ് പ്രകാശ്


സിപിഎം മുഖ്യശത്രു അല്ല: മുരളി | CPM is not main opponent: Murali - Malayalam Oneindia\nസിപിഎം മുഖ്യശത്രു അല്ല: മുരളി\nPublished: February 12 2004, 5:30 [IST]\nതിരുവനന്തപുരം: സിപിഎമ്മിനെ മുഖ്യശത്രുവായി കാണുന്നില്ലെന്ന തന്റെ നിലപാടില് മാറ്റമില്ലെന്ന് വൈദ്യുതി മന്ത്രി കെ. മുരളീധരന്.\nകേരളത്തിലും മതേതര ജനാധിപത്യ മുന്നണി വേണമെന്നതു തന്നെയാണ് തന്റെ നിലപാടെന്ന് മുരളി പറഞ്ഞു. മന്ത്രിയായി സ്ഥാനമേറ്റതിന് ശേഷം സപ്തംബര് 12 വ്യാഴാഴ്ച നടത്തിയ ആദ്യത്തെ വാര്‍ത്താ സമ്മേളനത്തില് സംസാരിക്കുകയായിരുന്നു മുരളി.\nബിജെപിക്ക് നേട്ടമുണ്ടാവില്ലെന്നതിനാല് കേരളത്തില് കോണ്‍ഗ്രസും സിപിഎമ്മും പരസ്പരം മത്സരിച്ചതു കൊണ്ട് കുഴപ്പമില്ലെന്നും മുരളി പറഞ്ഞു.\nമുഖ്യമന്ത്രി എ. കെ. ആന്റണിയുടെ പ്രസ്താവന ന്യൂനപക്ഷത്തിനിടയില് ഉണ്ടാക്കിയ പ്രയാസം പരിഹരിക്കാന് അദ്ദേഹം തന്നെ വിശദീകരണം നല്‍കുമെന്നാണ് പ്രതീക്ഷിക്കുന്നത്. മന്ത്രിസഭയില് അംഗമായി മുഖ്യമന്ത്രിയെ വിമര്‍ശിക്കാന് താന് തയ്യാറല്ല. അത്തരം പ്രശ്നങ്ങളിലൂടെ മന്ത്രിസഭയില് നിന്ന് പുറത്തുപോവാനും താന് ആഗ്രഹിക്കുന്നില്ല. നേരത്തെ കെപിസിസി പ്രസിഡന്റായിരുന്നപ്പോള് മുഖ്യമന്ത്രിയെ തനിക്ക് വിമര്‍ശിക്കാമായിരുന്നു. എന്നാല് മന്ത്രിസഭയില് നിന്നുകൊണ്ട് വിമര്‍ശനം നടത്താന് തനിക്ക് പരിമിതികളുണ്ട്. ലോക്സഭാ തിരഞ്ഞെടുപ്പാണ് ഇപ്പോള് പ്രധാനം. അതിനെ പാര്‍ട്ടി ഒറ്റക്കെട്ടായി നേരിടും.\nഅച്ചടക്കമുള്ള കോണ്‍ഗ്രസുകാരനായി തുടരാനാണ് താന് ആഗ്രഹിക്കുന്നത്. ജനങ്ങളുമായി ഏറ്റവും അടുത്ത ബന്ധമുള്ളതാണ് വൈദ്യുതി വകുപ്പ്. ഷോക്കടിക്കാതെയും ആരെയും ഷോക്കടിപ്പിക്കാതെയും മുന്നോട്ടുപോവാനാണ് താന് ആഗ്രഹിക്കുന്നതെന്ന് മുരളി പറഞ്ഞു.\nഏതെങ്കിലും പ്രത്യേക വകുപ്പിന് വേണ്ടി താന് ആവശ്യപ്പെട്ടില്ല. എല്ലാ വിഭാഗങ്ങളുമായും സഹകരിച്ച് മുന്നോട്ടുപോവും.\nകെ. കരുണാകരന് കോണ്‍ഗ്രസ് വിട്ടുപോവുന്നത് ഇഷ്ടപ്പെടാത്ത വലിയൊരു വിഭാഗം കോണ്‍ഗ്രസ് പ്രവര്‍ത്തകരെ സന്തോഷിപ്പിക്കുന്നതാണ് പാര്‍ട്ടി പിളരാതിരിക്കാന് താന് കൈകൊണ്ട നടപടി. 10 മുരളിമാരെ മന്ത്രിസഭയില് ഉള്‍പ്പെടുത്തിയാലും പ്രശ്നം തീരില്ലെന്ന കരുണാകരന്റെ പ്രസ്താവനയെ കുറിച്ച് ചോദിച്ചപ്പോള് ഹൈക്കമാന്റിന്റെ ഫോര്‍മുലയോട് കരുണാകരന് എതിര്‍പ്പുണ്ടായിരുന്നുവെന്ന് മുരളി പറഞ്ഞു.\nലോക്സഭാ തിരഞ്ഞെടുപ്പില് ഐ ഗ്രൂപ്പിന് അര്‍ഹമായ സീറ്റുകള് ലഭിക്കും. മുകുന്ദപുരത്ത് പത്മജ വേണുഗോപാല് മത്സരിക്കാന് സാധ്യതയുണ്ടെന്നതിനെ കുറിച്ച് അത് തീരുമാനിക്കേണ്ടത് തിരഞ്ഞെടുപ്പ് സമിതിയാണെന്ന് മുരളി പറഞ്ഞു.


video Archives - Page7of9- FalconPost - Malayalam News Portal\nപോണ് സ്രാവുകള് നിങ്ങളെ നിരീക്ഷിക്കുന്നു: നിങ്ങളുടെ വീഡിയോ കോളുകളും ഫോട്ടോകളും പോണ് സൈറ്റില് പ്രത്യക്ഷപ്പെടാം, സൈബര് സെല്ലിന്റെ മുന്നറിയിപ്പ്\nമൊബൈല് ഫോണില് കൂടി വീഡിയോ കോളും വ്യക്തിപരമായ ഫോട്ടോകള് ഷെയര് ചെയ്യുന്നവരും സൂക്ഷിക്കുക. പോണ് സ്രാവുകള് നിങ്ങളെ നിരീക്ഷിക്കുന്നുണ്ടാകാം. ഏതുനിമിഷവും നിങ്ങളുടെ സ്വകാര്യനിമിഷങ്ങള് ഹാക്ക് ചെയ്യപ്പെടാം. നിങ്ങളുടെ സ്വകാര്യ ഫോട്ടോകള്, വീഡിയോ കോളുകള്,...\nപോണ്‍താരം സ്‌റ്റോമി ഡാനിയലുമായി ഡൊണാള്‍ഡ് ട്രംപ് സംസാരിക്കുന്ന ഓഡിയോ: ആറോ ഏഴോ തവണ ലൈംഗിക ബന്ധത്തിലേര്‍പ്പെട്ടു, കൂടുതല് തെളിവ് നിരത്തി സുഹൃത്ത്\nഅമേരിക്കന് പ്രസിഡന്റ് ഡൊണാള്‍ഡ് ട്രംപിനെതിരെ കൂടുതല് തെളിവ് നിരത്തി പോണ് താരത്തിന്റെ അടുത്ത സുഹൃത്ത് രംഗത്ത്. പോണ്‍താരം സ്‌റ്റോമി ഡാനിയല് ട്രംപുമായി സംസാരിക്കുന്ന ഫോണ് കോള് കേട്ടിരുന്നുവെന്നാണ് സുഹൃത്ത് പറയുന്നത്. പലതവണ ഇവര്...\nകൊച്ചുമക്കള് സെല്‍ഫിയെടുക്കുന്നതിനിടെ അമ്മമ്മ കിണറ്റില് വീഴുന്ന കാഴ്ച: പിന്നീട് സംഭവിച്ചത്, വീഡിയോ കണ്ടുനോക്കൂ\nആലപ്പുഴ: അമ്മമ്മ കിണറ്റില് വീഴുന്ന ദൃശ്യം കൊച്ചുമക്കളുടെ ഫോണില്. സെല്‍ഫി എടുക്കുന്നതിനിടെയാണ് സംഭവം. ആള്‍മറയില്ലാത്ത കിണറായിരുന്നു. ആലപ്പുഴയിലാണ് അപകടം നടന്നത്. രണ്ട് ആണ്‍കുട്ടികള് കിണറിനടുത്ത് കളിക്കുന്നതും ഇതില് മൂത്ത കുട്ടി ഇതെല്ലാം വീഡിയോയില്...\n#Watchvideo കടുവയും കരടിയും ശക്തമായ ഏറ്റുമുട്ടല്: പിന്നീട് സംഭവിച്ചത്, വനപ്രദേശത്തുനിന്നൊരു കാഴ്ച\nന്യൂഡല്‍ഹി: കടുവയില് നിന്നും രക്ഷപ്പെടാന് പോരാടുന്ന അമ്മ കരടി. മഹാരാഷ്ട്രയിലെ വനത്തില് നിന്നുള്ള ഭയാനകമായ കാഴ്ചയാണിത്. കടുവയുടെ മുന്നില് അകപ്പെട്ട കരടി തന്റെ പ്രാണ വേദനയിലും എതിരിടുകയാണ്. നഖം കൊണ്ട് കടുവയെ നേരിടുകയാണ്...\n#Watchvideo സൂചിയെറിഞ്ഞ് ചില്ല് പൊട്ടിക്കാനാകുമോ? സന്യാസിയുടെ ശക്തി അതിശയിപ്പിക്കുന്നു\nബെയിജിങ്: കപടസന്യാസിമാരുടെ കാലത്ത് അത്ഭുതങ്ങള് കാട്ടുന്നവരും ഇല്ലാതില്ല. ഇവിടെ എല്ലാവരെയും അതിശയിപ്പിച്ചിരിക്കുകയാണ് ഒരു സന്യാസി. ഒരു സൂചി കൊണ്ട് ചില്ല് പൊട്ടിക്കാന് കഴിയുമെന്ന് നിങ്ങള് വിചാരിക്കുന്നുണ്ടോ? എന്നാല് അനായാസം അതും കഴിയും. ചൈനയിലെ...\n#Watchvideo വേദിയില് വധുവിനെ വരന്റെ പിതാവ് കെട്ടിപ്പിടിച്ച് ഉമ്മവെച്ചു: പിന്നീട് നടന്നത് കയ്യാങ്കളി\nബെയിജിങ്: വിവാഹസത്കാര ചടങ്ങ് നടക്കുന്ന വേദിയില് കയ്യാങ്കളി. നവവധുവിനെ വരന്റെ പിതാവ് കെട്ടിപ്പിടിച്ച് ഉമ്മവെച്ചതാണ് പ്രശ്‌നത്തിന് വഴിവെച്ചത്. ഒരു സ്‌നേഹ പ്രകടനമല്ലായിരുന്നു അത്. തുടര്‍ന്നാണ് സംഭവം വഷളായത്. സ്റ്റേജിലേക്ക് നടന്നു വരികയായിരുന്ന വധുവിനൊപ്പം...\n#watchvideo ഉണ്ണി മുകുന്ദനെ തോല്‍പ്പിച്ച് കോളേജ് വിദ്യാര്‍ത്ഥി: ഇതാണ് പുഷ് അപ്പ് ചലഞ്ച്\nഐസ് ബക്കറ്റ് ചാലഞ്ചിനു പിന്നാലെ പുഷ് അപ്പ് ചലഞ്ചും വൈറലായി. ഉണ്ണി മുകുന്ദനാണ് പുഷ് അപ്പ് ചലഞ്ചില് ശ്രദ്ധേയമായത്. പല ഷോകളിലും ഉണ്ണി മുകുന്ദന് പുഷ് അപ്പ് പ്രകടനം കാഴ്ചവെക്കാറുണ്ട്. ഇത്തവണ ഉണ്ണി...\nതാര സുന്ദരി നമിതയുടെ കിടിലന് വിവാഹ വിഡിയോ കാണാം\nതെന്നിന്ത്യന് താര സുന്ദരി നമിതയുടെ വിവാഹം കഴിഞ്ഞ മാസമാണ് നടന്നത്. വീറുമായുള്ള പ്രണയ വിവാഹത്തിനു ശേഷവും സിനിമയില് തുടരുമെന്നാണ് നമിത അറിയിച്ചിട്ടുള്ളത്. തിരുപ്പതിയില് വച്ചാണ് വിവാഹ ചടങ്ങുകള് നടന്നത്. ഇപ്പോഴിതാ ഇരുവരുടെയും കിടിലന്...\nഫേസ്ബുക്ക് വഴി പരിചയപ്പെട്ട പെണ്‍കുട്ടിയെ പീഡിപ്പിച്ച് നഗ്ന വീഡിയോ പകര്‍ത്തി പ്രചരിപ്പിച്ച യുവാവ് പിടിയിൽ\nതിരുവനന്തപുരം: ഫേസ്ബുക്ക് വഴി പരിചയപ്പെട്ട പെണ്‍കുട്ടിയെ പീഡിപ്പിച്ച് നഗ്ന വീഡിയോ പകര്‍ത്തി പ്രചരിപ്പിച്ച സംഭവത്തിൽ കോയമ്പത്തൂർ സ്വദേശി മുരുകനെയാണ് തിരുവനന്തപുരം സൈബര് പോലീസ് അറസ്റ്റ് ചെയ്തത്. കോയമ്പത്തൂരിലെ സ്വകാര്യ കോളേജില് ഡിഗ്രി പഠിക്കുന്നതിനിടെയാണ്...\nഞങ്ങൾ എന്തു ചെയ്യണം…???കൊച്ചു കുഞ്ഞിനെ ബലാത്സംഗം ചെയ്തവനെ സ്ത്രീകള് കെട്ടിയിട്ട് മര്‍ദ്ദിക്കുന്ന വീഡിയോ ലോകം ഏറ്റെടുത്തപ്പോള്\nപിഞ്ചുകുഞ്ഞുങ്ങളെ ലൈംഗിക വൈകൃതത്തിന് വിനിയോഗിക്കുന്നവരെ എന്തുചെയ്യണം? ഇന്ത്യയിലെ ഏതോ ഒരു ഗ്രാമത്തില് ചിത്രീകരിച്ച വീഡിയോ അതിനുള്ള ഉത്തരമാണ്. നിയമം കൈയിലെടുക്കുന്നത് ശരിയല്ലെങ്കിലും, ഈ അമ്മമാരുടെ പ്രതികാരത്തെ ആരും തെറ്റുപറയില്ല. കൊച്ചുകുഞ്ഞിനെ ബലാത്സംഗം ചെയ്തയാളെ...


ഇത് കേരളമാണ് ! | LUCA\nHome » പുതിയവ » ഇത് കേരളമാണ് !\nകരുനാഗപ്പള്ളിയില് ബാധ ഒഴിപ്പിക്കാനുള്ള മന്ത്രവാദത്തിന്റെ ഭാഗമായി നട്ടെല്ലൊടിഞ്ഞ് 26 കാരിയായ യുവതി ദാരുണമായി കൊല്ലപ്പെട്ട സംഭവം ഒറ്റപ്പെട്ടതല്ല. കേരളത്തിലെ എല്ലാ മത ജാതി വിഭാഗങ്ങളിലും പെട്ട ദുര്‍ബലമനസ്‌കരായ വലിയൊരു വിഭാഗം മനുഷ്യര് ആള്‍ദൈവങ്ങളും സിദ്ധന്‍മാരും ഒരുക്കുന്ന കെണികളില്‍പെട്ട് ഉഴറുകയാണ് എന്നതാണ് വസ്തുത. ഇതു കേരളമാണെന്നും മറ്റു സംസ്ഥാനങ്ങളില് നിന്നും വ്യത്യസ്തമായി നവോത്ഥാനത്തിന്റെ വെളിച്ചത്തില് സമൂഹമനസ്സില് നിന്ന് അന്ധവിശ്വാസങ്ങള് വലിയതോതില് അകന്നുവെന്നും പറയുന്നതില് എത്രമാത്രം യുക്തിയുണ്ട്. ഒരു വിലയിരുത്തല് .\nഅന്ധവിശ്വാസങ്ങളെയും അനാചാരങ്ങളെയും കുറിച്ചുള്ള ചര്‍ച്ചയില് സാധാരണ ഉയര്‍ന്നുവരുന്ന പ്രബലമായ ഒരു ചിന്താഗതി ഇപ്രകാരമാണ്. അന്ധവിശ്വാസങ്ങളും അനാചാരങ്ങളും നിലനില്‍ക്കുന്നത് മുഖ്യമായും കേരളത്തിന് പുറത്താണ്. ഇത് കേരളമാണ്. മുന്നോട്ടുള്ള നടത്തത്തില് അന്ധവിശ്വാസങ്ങളെയും അനാചാരങ്ങളെയും കേരളം വലിയ അളവില് കൈയൊഴിഞ്ഞിട്ടുള്ളതാണ്.\nഒരു പരിധിവരെ ഈ ധാരണയില് ശരിയുണ്ടായിരുന്നു. എന്നാല് കാര്യങ്ങള് കൂടുതല് വഷളാകുകയാണെന്ന് സമീപകാല സംഭവവികാസങ്ങള് തെളിയിക്കുന്നു. അന്ധവിശ്വാസങ്ങളെയും അനാചാരങ്ങളെയും കേരളം വലിയ അളവില് കൈയൊഴിഞ്ഞിട്ടുള്ള നാടാണ് കേരളമെന്ന ധാരണയില് ഊന്നുന്നതുവഴി കേരളത്തിന്റെ യഥാര്‍ത്ഥ പ്രശ്‌നങ്ങളെ അഭിസംബോധന ചെയ്യുന്നതില് എന്തു സംഭവിക്കുന്നു എന്ന ആലോചന നടത്താനാണ് ഇവിടെ മുതിരുന്നത്.\nഅയല് സംസ്ഥാനങ്ങളായ തമിഴ്‌നാട്ടില് നിന്നും കര്‍ണാടകത്തില് നിന്നും മറ്റ് ഇന്ത്യന് സംസ്ഥാനങ്ങളില് നിന്നും വരുന്ന ജാതീയമായ ഉച്ചനീചത്വങ്ങളുടെയും അന്ധവിശ്വാസത്തിന്റെ പേരിലുള്ള പീഡനങ്ങളുടെയും, മനുഷ്യഹത്യയുടെയും വരെയുള്ള വാര്‍ത്തകള് മേല്‍ധാരണയെ ഒരു പരിധിവരെ ശരിവക്കുന്നു. മറ്റ് സംസ്ഥാനങ്ങളുടെ അളവില് അനാചാരങ്ങള് കേരളത്തില് നിലവിലില്ല എന്നതും വസ്തുതയാണ്. എങ്കിലും, ഇത് കേരളമാണ്, ഇവിടെ ഇതൊരു പ്രധാന പ്രശ്‌നമല്ല എന്ന് കരുതുന്ന ഒരു വിഭാഗത്തിന്റെ കാഴ്ചയിലൂടെയുള്ള ഈ നിരീക്ഷണം പൂര്‍ണ്ണമായി ശരിയാണോ? ഈ കാഴ്ചവട്ടത്തിനപ്പുറത്ത് കേരളത്തിലെ എല്ലാ അര്‍ത്ഥത്തിലും ദുര്‍ബ്ബലരായ മനുഷ്യരുടെ ഇടയില് ഒരു അത്താണിയായി നിലനില്‍ക്കുന്ന വിവിധ അന്ധവിശ്വാസങ്ങളുടേയും അനാചാരങ്ങളുടേതുമായ ഒരു മണ്ഡലം വളര്‍ന്നു കൊണ്ടിരിക്കുന്നു. മാനസികവും സാമ്പത്തികവും ആയ ദൗര്‍ബ്ബല്യങ്ങളെ വളമാക്കിക്കൊണ്ട് പ്രാദേശിക ദൈവാവതാരങ്ങളും പ്രാര്‍ത്ഥനാ ശുശ്രൂഷയും മന്ത്രവാദവും ഊതികൊടുക്കലും ഒക്കെ അരങ്ങുതകര്‍ക്കുന്നു. ദുരിതങ്ങളിലും സങ്കടങ്ങളിലും അനിശ്ചിതത്വങ്ങളിലും ഉഴറുന്നവര്‍ക്ക് അത്താണിയൊരുക്കുന്ന ഈ സംവിധാനങ്ങള് എണ്ണത്തിലും വൈവിധ്യത്തിലും ഏറിവരികയാണ്.\nജീവിതദുരിതങ്ങള് മാത്രമല്ല ഊഹക്കച്ചവടസ്വഭാവമുള്ള സാമ്പത്തിക പ്രവര്‍ത്തനങ്ങള് നിത്യ ജീവിതത്തില് സൃഷ്ടിക്കുന്ന അനിശ്ചിതത്വങ്ങളും സാമൂഹ്യ കൂട്ടായ്മകള് ദുര്‍ബ്ബലമാകുന്നതും ജീവിത സുരക്ഷിതത്വം തകരുന്നതും ഒക്കെ ഇത്തരം അത്താണികളെ ശക്തിപ്പെടുത്തുന്നു. ലോകഗതിയെകുറിച്ചുള്ള ധാരണകളും ജീവീതാനുഭവങ്ങളും തമ്മിലുള്ള അകലം വര്‍ധിക്കുമ്പോള് ഉണ്ടാകുന്ന നിരാശക്കുള്ള ഒറ്റവാക്കിലുള്ള ഉത്തരമായും വിശ്വാസത്തിന്റെ അത്താണികള് ഇടം കയ്യടക്കുന്നു. കൂടുതല് ദുര്‍ബ്ബലരായവരുടെ ഇടയില് അന്ധവിശ്വാസകേന്ദ്രങ്ങളിലേക്കുള്ള ഒഴുക്ക് വേഗത്തിലാകുന്നു എന്നുമാത്രം. ഈ സാഹചര്യത്തില് ഇത് കേരളമാണ് എന്ന വാദം പുന: പരിശോധനക്ക് വിധേയമാക്കേണ്ടി വരുന്നു. പുന:പരിശോധന അനിവാര്യമാക്കുന്നത് ദുര്‍ബ്ബല മനസ്സുകള് അന്ധവിശ്വാസ കേന്രങ്ങളില് വന്നടിയുന്നത് കൂടുന്നു എന്നതു കൊണ്ട് മാത്രമല്ല ഇത്തരം അപകടങ്ങള് കാര്യമായി ബാധിക്കാത്ത കാര്യവിവരമുള്ള വിഭാഗത്തിന്റെ ധാരണകളും പരിശോധനാവിധേയമാക്കേണ്ടതുണ്ട് എന്നതുകൊണ്ട് കൂടിയാണ്. വിപണി സൃഷിടിക്കുന്ന മായക്കാഴ്ചകള്‍ക്കും അര്‍ത്ഥ സത്യങ്ങള്‍ക്കും നുണകള്‍ക്കും പ്രബുദ്ധരെന്ന് കരുതുന്നവരില് വലിയ പങ്ക് അടിപെട്ടിരിക്കുന്നു. അതേ സമയം നവോത്ഥാന മൂല്യങ്ങളെ ഇവര്‍ക്ക് എത്രമാത്രം നിലനിര്‍ത്താനാകുന്നുണ്ട് എന്നതും പരിശോധന അര്‍ഹിക്കുന്നു.\nകേരളത്തിനു പുറത്തുള്ള അന്ധവിശ്വാസങ്ങള്‍ക്കും വിവേചനങ്ങള്‍ക്കും എതിരെ ശക്തമായ നിലപാട് ഇവര് പൊതുവെ പുലര്‍ത്തുന്നുണ്ട്. ഉദാഹരണത്തിന് അയല്‍സംസ്ഥാനമായ കര്‍ണാടകത്തില് നിന്ന് അടുത്തകാലത്ത് റിപ്പോര്‍ട്ട് ചെയ്യപ്പെട്ട രണ്ട് സംഭവങ്ങളോട് കേരളത്തില് ഉയര്‍ന്നുവന്ന പ്രതികരണത്തിന്റെ സ്വഭാവം എന്തെന്ന് പരിശോധിക്കാം. കര്‍ണാടകത്തില് നിന്ന് അടുത്തകാലത്ത് വന്ന ഒരു വാര്‍ത്ത പല ക്ഷേത്രങ്ങളിലും തുടര്‍ന്ന് വരുന്ന ‘മഡസ്‌നാന’ എന്ന മനുഷ്യത്വ ഹീനമായ അനാചാരത്തിന്റേതാണ്. താഴ്ന്നവരെന്ന് നിശ്ചയിക്കപെട്ടിട്ടുള്ള ജാതി വിഭാഗത്തില് പെട്ടവര് ബ്രാഹ്മണര് ഭക്ഷണം കഴിച്ച ഇലകളില് കിടന്നുരുളുന്നതാണ് ഈ ആചാരം. ഇങ്ങിനെ എച്ചിലകളില് കിടന്നുരുളുന്നവര്‍ക്ക് ത്വക് രോഗങ്ങള് ഉള്‍പെടെയുള്ള രോഗങ്ങള് മാറുകയോ വരാതിരിക്കുകയോ ചെയ്യുമത്രെ.\nമറ്റൊന്ന് ഉഡുപ്പി ശ്രീകൃഷ്ണ ക്ഷേത്രത്തില് നടന്നുകൊണ്ടിരിക്കുന്ന ജാതി വിവേചനത്തിന്റെ ഒരു വാര്‍ത്തയാണ്. വനിതാഷെട്ടി എന്ന കോളേജധ്യാപിക ഉഡുപ്പി ക്ഷേത്രത്തിലെ അന്നപ്രസാദം എന്ന ഉച്ചഭക്ഷണ പന്തിയില് ഇരിക്കെ അവരെ ജാതിയുടെ പേരില് ഇറക്കിവിടുകയും അവര് പരാതി നല്‍കുകയും ചെയ്തു. അതിനെ തുടര്‍ന്ന് പ്രതിഷേധ സമരം ഉണ്ടായതും വാര്‍ത്തയായിരുന്നു.\nഈ സംഭവങ്ങളോടും ശക്തമായ പ്രതിഷേധവും സമരങ്ങളോടുള്ള ഐക്യദാര്‍ഢ്യവുമാണ് പൊതുവെ കേരളത്തിനുള്ളത് എന്നത് സ്വാഗതാര്‍ഹം തന്നെ. കേരളത്തിന് പുറത്തുള്ള സംഭവങ്ങളോട് എടുക്കുന്ന നിലപാടിന് യോജിച്ച അളവില് കേരളത്തിന് അകത്തുള്ള കര്‍ണാടകയിലെ മേല്‍പറഞ്ഞ സംഭവങ്ങളോട് സമാനത പുലര്‍ത്തുന്ന പ്രശ്‌നങ്ങളോട് നിലപാടെടുക്കാന് പ്രബുദ്ധ മലയാളിക്ക് കഴിയുന്നുണ്ടോ ?\nകേരളത്തിന് അകത്ത് നിലനില്‍ക്കുന്ന ഏതാനും കാര്യങ്ങളില് മലയാളിയുടെ സമീപനം എന്താണ് എന്ന പരിശോധന ഉചിതമായിരിക്കും. കേരളത്തില് അടുത്ത കാലത്തുണ്ടായ ഒരു പത്രവാര്‍ത്തയെയും അതേ സമയം വാര്‍ത്തപോലും ആകാതെ പോകുന്ന ചില കാര്യങ്ങളെയും ഇതിനായി ആശ്രയിക്കുന്നു.\n2013 അവസാനം ഉണ്ടായ ഒരു വാര്‍ത്തക്കും മാതൃഭൂമി പത്രത്തിന്റെ 2013 സെപ്തംബര് 11ലെ എഡിറ്റോറിയലിനും ഇടയാക്കിയ ഒരു സംഭവം ഇങ്ങനെ! ചരിത്രത്തിലാദ്യമായി ബ്രാഹ്മണ കുടുംബത്തില് ജനിക്കാത്ത ഒരാളെ തിരുവിതാംകൂര് ദേവസ്വം ബോര്‍ഡ് വൈക്കം കാലായ്ക്കല് ക്ഷേത്രത്തില് തന്ത്രിയായി നിയമിച്ചിരുന്നു. അബ്രാഹ്മണനായ രാകേഷ് പറവൂരിനെയാണ് തന്ത്രിയായ് ദേവസ്വം ബോര്‍ഡ് നിയമിച്ചത്. അരുവിപ്പുറം പ്രതിഷ്ഠയുടെ 125-ാം വര്‍ഷത്തിലും ഒരു അബ്രാഹ്മണന് തന്ത്രിയായ് നിയമിക്കപ്പെട്ടത് കേരളത്തില് വാര്‍ത്തയും മാതൃഭൂമി പത്രത്തിന്റെ എഡിറ്റോറിയലും ആകുന്നത് എന്തുകൊണ്ടാണ്.? 2013 വരെ ഇത്തരം ഒരു നിയമനം ഉണ്ടാകാതെ പോയത് എന്തുകൊണ്ട് ?. കേരളത്തിന്റെ സമകാലീന പൊതുബോധം ബ്രാഹ്മണ കുടുംബത്തില് ജനിക്കാത്ത ഒരാളെ തന്ത്രിയാക്കുന്ന നടപടിയെ അകമഴിഞ്ഞ് പിന്തുണക്കുവാന് മാത്രം വളര്‍ന്നിട്ടില്ല എന്നതല്ലേ വസ്തുത. ഗുരുവായൂരും ശബരിമലയിലും ബ്രാഹ്മണ കുടുംബത്തില് ജനിക്കാത്ത ഒരാള്‍ക്ക് തന്ത്രിയാകണമെങ്കില് എത്രകാലം കഴിയണം ? ചെണ്ട കൊട്ട് എന്ന കല തൊഴിലാക്കിയ ഒരു കലാകാരന് ഗുരുവായൂര് ക്ഷേത്രത്തചന്റ ജനിച്ച ജാതിയുടെ പേരിലുള്ള വിലക്ക് ഇപ്പോഴും നിലനില്‍ക്കുകയാണല്ലോ. കേരളത്തില് നിലനില്‍ക്കുന്ന ഇത്തരം അനീതികളോട് പ്രബുദ്ധ കേരളത്തിന് വേണ്ടും വിധം പ്രതിഷേധിക്കാന് കഴിഞ്ഞിട്ടുണ്ടോ?.\nതൃശ്ശൂര് ജില്ലയിലെ ഒരു സ്വകാര്യ ക്ഷേത്രമായ പാമ്പുംമേക്കാട്ട് കാവില് സവര്‍ണ്ണ ജാതിയില് ജനിക്കാത്തവര്‍ക്ക് പ്രവേശനം നിഷേധിച്ചുകൊണ്ടിരുന്നത് സാധാരണവും സ്വഭാവികവും ആയി അംഗീകരിക്കപെടുന്നത് എന്തുകൊണ്ടാണ്?. (സമാനമായ കാര്യങ്ങള് കേരളത്തില് ഉടനീളം ഉണ്ടാകാം.)\nതൃശ്ശൂര് ജില്ലയില് നിന്നുംതന്നെ വാര്‍ത്തയാകാതെ പോയ മറ്റൊരു സംഭവം. 2014 മെയ്മാസത്തില് ഇരിങ്ങാലക്കുട കൂടല്‍മാണിക്യം ക്ഷേത്രത്തില് ഉത്സവം താത്കാലികമായി നിര്‍ത്തിവെച്ചു. കാരണം ഇരിങ്ങാലക്കുട നഗരസഭാ ചെയര്‍പേഴ്‌സണ് മേരിക്കുട്ടി ജോയ് ക്ഷേത്രത്തിനു മുന്നിലുള്ള നഗരസഭാ ആരോഗ്യ വിഭാഗത്തിന്റെ പ്രവര്‍ത്തനങ്ങള് വിലയിരുത്തിയ ശേഷം കലാ സാംസ്‌കാരിക പരിപാടികളും ഉത്സവവും നടക്കുന്ന ഏക്കര് കണക്കിന് വലുപ്പമുള്ള മതില്‍കെട്ടിനകത്ത് കടന്നു. ഈ ‘അശുദ്ധി’ നീക്കം ചെയ്യുന്നതിനുള്ള പരിഹാരക്രിയ നടത്തുന്നതിനായാണ് ഉത്സവം നിര്‍ത്തിവെച്ചത്. കൂടല്‍മാണിക്യം ദേവസ്വത്തിന്റെ ഈ നടപടി ഒരു വാര്‍ത്തപോലുമാകാതിരുന്നത് എന്തുകൊണ്ട് ? . അതൊരു വാര്‍ത്തയായി പ്രബുദ്ധമലയാളി കാണുന്നില്ല എന്നതുകൊണ്ടല്ലേ ? .\n‘അഹിന്ദുക്കള്‍ക്ക് പ്രവേശനമില്ല’ എന്ന ബോര്‍ഡില് ഒരസംബന്ധവും ഉള്ളതായി മലയാളിക്കു തോന്നുന്നില്ല എന്നതല്ലേ വസ്തുത. അയല് സംസ്ഥാനത്തു നടക്കുന്ന കാര്യങ്ങളില് ഉള്ള വിശാലമനസ്‌കതയും പ്രതിഷേധവും കണ്‍മുന്നില് നടക്കുന്ന അനീതികളോട് പുലര്‍ത്താന് ‘പ്രബുദ്ധ’ മലയാളിക്കാകുന്നില്ല എന്ന് നിരീക്ഷിക്കുക മാത്രമാണ് ചെയ്തത്. ഇതുവഴി വെളിവാകുന്ന ഇരട്ടത്താപ്പ് മധ്യവര്‍ഗ്ഗമലയാളി മനസ്സിന്റെ ആന്തരിക ദൗര്‍ബ്ബല്യങ്ങളാണ് വ്യക്തമാക്കുന്നത്. പ്രബുദ്ധ മലയാളിയുടെ യുക്തിചിന്തയും ജനാധിപത്യ ബോധവും എത്രമാത്രം ആഴമുള്ളതാണ് എന്ന ചോദ്യം അതുയര്‍ത്തുന്നു. ജന്‍മമഹത്വത്തെ ചോദ്യം ചെയ്യാനും മനുഷ്യനെ ഒന്നായികാണാനും ജാതി ചിന്തയുടെ ഘടനയെ ഉള്ളില് നിന്ന് തകര്‍ക്കാനും അതിനു കഴിയുന്നില്ല. ജാതി രഹിതമായ മനോഘടനയിലേക്ക് വളരുക എന്നത് ആഴമുള്ളതും സൂക്ഷമമായതും ആയ ഒരു ജനാധിപത്യ പ്രക്രിയയാണ്. കേരള സാഹചര്യത്തില് മതനിരപേക്ഷതയിലേക്ക് അടുക്കുന്നതിനേക്കാള് ദുഷ്‌ക്കരമായ ഒന്നാണിത്. കേരള നവേത്ഥാനം ഇടറിപ്പോയ ഒരു രംഗവുമാണിത്. ജാതി ചിന്തയുടെ ഘടനയെ ആന്തരികമായി തകര്‍ക്കുന്നതിന് മനുഷ്യരെ പ്രാപ്തരാക്കുന്ന ഒരു സാമൂഹികാന്തരീക്ഷവും ഭൗതിക അന്തരീക്ഷവും വികസിപ്പിച്ച് നിലനിര്‍ത്താന് കേരള നവോത്ഥാനത്തിന് കഴിഞ്ഞിട്ടില്ല. ജാതി ചിന്തയുടെ ഘടനയെ മലയാള മനസ്സ് സൗകര്യപൂര്‍വ്വം അകത്തളങ്ങളില് ഒളിപ്പിച്ചുവച്ചിട്ടുണ്ട്. പുരോഗമന പരമായ പൊതു ഇടങ്ങളില് ഇടപെടുമ്പോള് തന്നെ ഗാര്‍ഹികാന്തരീക്ഷത്തെ അതില് നിന്നും ഇന്‍സുലേറ്റ് ചെയ്ത് നിര്‍ത്തുന്നതില് മധ്യവര്‍ഗ്ഗം പ്രത്യേക ശ്രദ്ധപുലര്‍ത്തിയിട്ടുണ്ട്. ഇപ്പോള് ജാത്യാഭിമാനത്തിന് മലയാള മനസ്സിലെ ഈ ഒളിത്താവളങ്ങള് ആവശ്യമില്ലാതായിരിക്കുന്നു. അത് വളര്‍ന്ന് സ്വത്വവാദരാഷ്ട്രീയത്തിന്റെ രൂപം കൈവരിക്കുക മാത്രമല്ല വര്‍ഗീയ ഫാസിസത്തിനനുഗുണമായ മനോനില ഒരുക്കാന് കഴിയും വിധം ശക്തി പ്രാപിക്കുകയു ചെയ്തിരിക്കുന്നു.\nഅതുകൊണ്ട് ‘ഇത് കേരളമാണ് പ്രബുദ്ധകേരളം’ എന്ന് വീമ്പ് പറയും മുന്‍പ് ഒന്നുകൂടി ആലോചിക്കുക. നവോത്ഥാനത്തിന്റെ എഞ്ചിന് ഇടക്കുവെച്ച് നിലച്ചുപോയ ഒരു കേരളമാണ് ഇത്. ആ എഞ്ചിന് വീണ്ടും പ്രവര്‍ത്തിപ്പിക്കാന് നാം തയ്യാറാണോ? എങ്കില് അതിന്റെ ഭാഗമായി അന്ധവിശ്വാസങ്ങള്‍ക്കും അനാചാരങ്ങള്‍ക്കും എതിരായി കാര്യകാരണബോധത്തെ ഉയര്‍ത്തിപ്പിടിക്കുന്ന പ്രവര്‍ത്തനങ്ങള് കേരളത്തില് എങ്ങിനെ മുന്നോട്ടുകൊണ്ടുപോകും എന്നത് പ്രസക്തമാണ്.\nPrevious സ്വപ്നാടനത്തില് ഒരു ജനത\nNext ഡൊറോത്തി ഹോഡ്ജ്കിന്\nരാധാകൃഷ്ണന് അഭിനന്ദനങ്ങള്. പ്രശ്നങ്ങള് നിരവധി. എന്തുചെയ്യാം എന്ന അന്വേഷണമാണ് പ്രശ്നം. പരിഷത്തുകാരില് നിന്നും തന്നെ തുടങ്ങാം. എന്താ? ജനനം, ചോറൂണ്, പിറന്നാള്, വിവാഹം, പ്രസവം, മരണം,…. ഇങ്ങിനെ ജീവിതത്തിലെ എല്ലാ സംഭവങ്ങളിലും എത്രയാണ് ആചാരങ്ങള്? ഇതില് നിന്നും മോചനം നേടാന് ആഗ്രഹിക്കുന്നവര്‍ക്കു പോലും പറ്റുന്നില്ല. ആചാരങ്ങളാണ് പതുക്കെ പതുക്കെ അനാചാരങ്ങളിലേക്ക് വഴി തുറക്കുന്നത്. ആചാരങ്ങള് കൊണ്ട് കുടുംബത്തിന്റെ സാമ്പത്തിക ഭദ്രതയും തകരുന്നു. ഇതൊരു സാമ്പത്തിക പ്രശ്നം കൂടിയാണ്. പല പേരില് വിട്ടുവീഴ്ച ചെയ്ത് ചെയ്ത് കേരളം വീണ്ടും ഭ്രാന്താലയമായിക്കൊണ്ടിരിക്കുന്നു. കൂനില്‍മേല് കുരുപോലെ ആര്‍ഭാടങ്ങളുടെ കടന്നു കയറ്റവും. ആരെങ്കിലും ലളിതജീവിതം നയിക്കാന് ശ്രമിച്ചാല് അയാളെ പ്രോത്സാഹിപ്പിക്കുന്നില്ല എന്നു മാത്രമല്ല പരിഹാസം കൊണ്ട് കുഴിച്ചുമൂടിക്കളയും. ഇന്നത്തെ കേരളക്കാഴ്ചകളെ കുറേകൂടി ആഴത്തില് കാണാന് രാധാകൃഷ്ണന്റെ ലേഖനം നമ്മെ സഹായിക്കുന്നു. അഭിനന്ദനങ്ങള്.\nഭക്തിക്കച്ചവടത്തിനെതിരെയുള്ള ഒരു ക്യാമ്പെയിന് സമയമായിരിക്കുന്നു.\nപരിഷത്ത് പ്രവർത്തകരേ അലംഭാവം വിട്ടെഴുന്നേൽക്കുക..\nനവോത്ഥാനത്തിന്റെ എഞ്ചിന് പുതുക്കി പണിയാന് ശ്രമിയ്കാം. ലേ..\nIniyum valaranam nammudae nadu.Mathrukayavendavar rahasyamayi duracharangalae angeekarikkunnavaranu.Thangaludae nettathinu vendi ethra tharam thazhanum thayyaranu thanum.\nരാധാകൃഷ്ണന്റെ ലേഖനം നന്നായിരിക്കുന്നു\nLeaveaReply to A. Sreedharan\tCancel reply


ചീരാമുളക്: ഹര്‍ത്താലിന്റെ ഇടതുപക്ഷ മന:ശ്ശാസ്ത്രം\nപോസ്റ്റ് ചെയ്തത് ചീരാമുളക് ല് തിങ്കളാഴ്‌ച, സെപ്റ്റംബർ 19, 2011\nmajeed alloor 2011, സെപ്റ്റംബർ 19 10:18 PM\nനിരീക്ഷണങ്ങള് കൊള്ളം .. വില കൂട്ടിയും കീശ വീര്‍പ്പിച്ചും പിന്നേയും കേന്ദ്രം മുന്നോട്ട്..\nഹര്‍ത്താലും ബന്ദും കൊണ്ടാടിയും സാധാരണക്കാരന്‍റെ കഞ്ഞി കുടി മുട്ടിച്ചും പ്രതിപക്ഷവും മുന്നോട്ട് തന്നെ..\nപൊതുജനനം എന്നും പിറകോട്ട് തന്നെ .. ഇനിയും തഥൈവ ..\nവാല്യക്കാരന്.. 2011, സെപ്റ്റംബർ 19 10:39 PM\nmissaK seenaH 2011, സെപ്റ്റംബർ 20 4:25 AM\nചീരാമുളകെ ഇങ്ങനെ പോയാല് നിന്നെ മിക്കവാറും സഖാക്കന്മാര് ചമ്മന്തിയാക്കും, ജാഗ്രതൈ\nBCP - ബാസില് .സി.പി 2011, സെപ്റ്റംബർ 20 4:52 AM\nഹഹ.. അത കലക്കി.. നല്ല പോസ്റ്റ്..! :)\ngarlow 2011, സെപ്റ്റംബർ 20 5:26 AM\nEkka.... onnu manasilakkuuu....\nBhaviyil oru puthiya mantri padathinum oru corparationum othiri perrkku paniyum kittuna oru chuvaduvaypanithu..........\nkerala harthal bandh minister...\nkerala state harthal vikasana korporation...\nparty bedamanyeeeothiriperkku joliyum.......\nMISSION with VISION 2025\nവിധു ചോപ്ര 2011, സെപ്റ്റംബർ 20 8:17 AM\nകാന്താരീ, നല്ല പോസ്റ്റ്.\nഏറ്റവും എളുപ്പമുള്ള സമരമാണ് ഹർത്താൽ. ആഹ്വാനം ചെയ്ത് വീട്ടിലിരുന്നാൽ,മാധ്യമങ്ങൾ പരസ്യം നൽകി വിജയിപ്പിച്ചു കൊള്ളും.\nഎന്തിനാ ആവശ്യമില്ലാത്ത റിസ്ക് ഏറ്റെടുക്കുന്നത്? വിട്ടു കള മാഷേ.\nഎത്ര ഹർത്താൽ നടത്തിയാലും, വോട്ടിടാൻ ഈ ജനം അതി രാവിലേ വീട്ടീന്നിറങ്ങി ഓടുന്നതെന്തിന്നാ? ഇതൊക്കെ വാങ്ങിക്കൂട്ടാനല്ലേ?വോട്ടിടാനാളെ കിട്ടാതെ വരുമ്പോൾ ഈ വക അക്രമങ്ങളെല്ലാം കുറയുമെന്ന് ജനം തിരിച്ചറിയുന്ന കാലത്തേ ഹർത്താലൊക്കെ നിലക്കൂ.\nപിന്നെ സർക്കാർ ജീവനക്കാർ മുഴുവനും ഹർത്താലിനെതിരായിരിക്കും. കാരണം അവരുടെ ഒരു കാഷ്വൽ അവധി നഷ്ടമാക്കുന്ന ദിവസമാണ് ഹർത്താൽ. ഞങ്ങളൊക്കെ പണിയെടുത്തു കേട്ടോ. ഹർത്താൽ മണ്ണങ്കട്ട.\nVp Ahmed 2011, സെപ്റ്റംബർ 20 8:19 AM\nKalavallabhan 2011, സെപ്റ്റംബർ 20 9:08 AM\nകേരളത്തിലെ ഇടതുനും വലതനുമായ സാധാരണ ജനങ്ങൾ ചിന്തിക്കുന്നത് താങ്കൾ എഴുതി അത്രമാത്രം. നഷ്ടപ്പെട്ട ഈ ദിവസം തിരികെ കൊണ്ടുവരാൻ ഇവർക്കാർക്കും കഴിയില്ല. നഷ്ടപ്പെടുത്തുവാൻ മാത്രം കഴിയുന്നവർ. ഇത് ഏത് ന്യായീകരിക്കാവുന്ന വിഷയമായാലും ജനങ്ങൾക്ക് ഒരു ശിക്ഷ മാത്രമായിരുന്നു.\nSHANAVAS 2011, സെപ്റ്റംബർ 20 9:16 AM\nവീണ്ടും ജനങ്ങളെ തോപ്പിക്കുന്നതില്,അവരെ വീട്ടു തടങ്കലില് ആക്കുന്നതില് ഈ നാണം കെട്ട സമരമുറ വിജയിച്ചു..അങ്ങാടിയില് തോറ്റു , അതിന്റെ ക്ഷീണം അമ്മയോട് തീര്‍ക്കുന്നത് പോലെ...ഇതിലും മുതലെടുക്കുന്നവര് ധാരാളം..വിമാനത്താവളത്തിന് അടുത്തുള്ള ഒരു ഹോട്ടലുകാരന് ഒരു ഉളുപ്പും ഇല്ലാതെ പറയുന്നത് കേടട്ടു,ഹര്‍ത്താല് അവരുടെ ചാകര ആണെന്ന്..ഹര്‍ത്താലിന് മുന് ദിവസം മുറി വാടക റോക്കറ്റ് പോലെ ഉയര്‍ത്താം...പ്രവാസികള്‍ക്ക് ഒരു പണി കൊടുക്കാം...ഒരു സഹൃദയന് തുറന്നു പറഞ്ഞു,ബന്ദ് ഉള്ള ദിവസം ബന്ധുക്കളെ കാണാന് സൗകര്യം ആണെന്ന്..\nJefu Jailaf 2011, സെപ്റ്റംബർ 20 9:50 AM\nഒരു സാധാരണക്കാരന്റെ മനസ്സില് തോന്നുന്ന കാര്യങ്ങള്. ജനങ്ങള് തെരഞ്ഞെടുത്തു വിട്ടവരുടെ തോന്നിവാസങ്ങള്‍ക്ക് അവരെ ശിക്ഷിക്കുന്നതിനു പകരം ജനങ്ങളെ തന്നെ പീഡിപ്പിക്കുക എന്നാ ദുരവസ്ഥ. ജനങ്ങള്‍ക്ക് ഈ ഹര്‍ത്താല് വേണ്ടെങ്കില് പിന്നെന്തിനാ ഈ കോമരങ്ങള് ഈ പണിക്കു നില്‍ക്കുന്നത്. അടുത്ത പ്രാവശ്യവും ജയിച്ചു കേറാനാകും. നല്ലൊരു ജന സമ്പര്‍ക്ക പരിപാടിയാണല്ലോ ഇതല്ലേ. ( ഒരു ചീഞ്ഞ മണം) . ഇതില് ഒരു പാര്‍ട്ടിയും മോശമില്ല. എല്ലാവരും ഭംഗിയായി തന്നെ കല്ലെറിയുന്നു. തിണ്ണ മിടുക്ക് കാണിക്കുന്നു. എന്നിട്ടൊരു മറ്റേ വര്ത്താനവും " എല്ലാം ജനങ്ങള്‍ക്ക് വേണ്ടി"\nഅഷ്‌റഫ് സല്‍വ 2011, സെപ്റ്റംബർ 20 10:28 AM\nപത്രക്കാരന് 2011, സെപ്റ്റംബർ 20 10:40 AM\nരാഷ്ട്രീയക്കാരന് സമരം ചെയ്യുന്നതും തല്ലു കൊള്ളുന്നതും അവനോ അവന്റെ കുടുംബത്തിനോ വേണ്ടി മാത്രമല്ലെന്നും ഗാലറിയില് ഇരുന്നു കയ്യടിക്കുകയും കൂക്കി വിളിക്കുകയും കാര്‍ക്കിച്ചു തുപ്പുകയും ചെയ്യുന്ന ഈ പറയുന്ന so called പൊതു ജനത്തിന് വേണ്ടിയാണെന്നും പൊതു ജനവും മനസ്സിലാക്കണം. ...\nകളത്തിനു പുറത്തിരുന്നു കുറ്റം പറയാന് വളരെ എളുപ്പമാണ്. അത് പക്ഷേ ആണുങ്ങള്‍ക്ക് പറഞ്ഞതല്ല..\nArif Zain 2011, സെപ്റ്റംബർ 20 1:09 PM\nകേരള സര്കാരാണല്ലോ ഈ വില മുഴുവന് വര്‍ധിപ്പിച്ചത്! പിന്നേയ്, ഒരാളോടും അയാളെക്കോണ്ട് കൂട്ടിയാല് കൂടാത്ത പണി ചെയ്യാന് പറയരുത്. കേരളത്തിലും പൊളിഞ്ഞ തറവാടായ ബംഗാളിലുമല്ലാതെ നാലാളെ എവിടുന്നു സംഘടിപ്പിക്കാനാ? എന്നിട്ടവരോടാ പറയുന്നത്, ദില്ലി ചലോ, എന്ന്. ഒറ്റക്ക് നടക്കാന് കഴിയാത്ത പെരുചാഴിയുടെ പുറത്ത് അമ്മി കയറ്റി വെക്കുന്ന പരിപാടി.\nവിബിച്ചായന് 2011, സെപ്റ്റംബർ 20 1:12 PM\nഹര്‍ത്താല് നടത്തുന്നത് ജനത്തിന് വേണ്ടിയന്നു എന്നാ മുടന്തന് ന്യായം പറയാന് രാഷ്ട്രിയക്കാരനു ഒരു ഉളിപ്പും ഇല്ല... ഹര്‍ത്താലിന്റെ ദുരിതം അനുഭവിക്കുന്ന പൊതുജനം എന്ത് ചിന്തിക്കുന്നോ അതാണ് ഈ പോസ്റ്റ്.... പിന്നെ ഹര്‍ത്താല് മനശാസ്ത്രത്തിനു ഇടതു വലതു ഭേദം ഇല്ല....\nചീരാമുളക് 2011, സെപ്റ്റംബർ 20 1:38 PM\n@ Kalavallakhan, Vp Ahmed, വിധു ചോപ്ര, BCP - ബാസില് .സി.പി, missaK seenaH, മജീദ് അല്ലൂര്, SHANAVAS, Jefu Jailaf, ബഡായി ,Arif Zain, വിബിച്ചായന് അഭിപ്രായം അറിയിച്ച എല്ലാര്‍ക്കും നന്ദി.\n@ഗാര്‍ലോ, എനിക്ക് തോന്നുന്നത്, പതിയെപ്പതിയെ ഈ ഹര്‍ത്താല് മണ്‍ടത്തരം അവസാനിക്കുമെന്നാണ്. നന്നാവാത്തവരായി ആരുണ്ട്?\n@പത്രക്കാരന് പാര്‍ട്ടിത്തിമിരം ബാധിച്ചുവല്ലോ പത്രക്കാരാ? ഞാനിവിടെ പറഞ്ഞത്, ജനങ്ങള്‍ക്ക് ഉപകാരപ്രദമാവുന്ന രീതിയില് സമരം ചെയ്ത് ആണത്തവും പെണ്ണത്തവുമൊക്കെ കാണിക്കാനാണ്. ജനങ്ങള്‍ക്ക് വേണ്ടി തല്ലുകൊള്ളുന്നതില് ആരെന്ത് നേടി എന്നാണെന്റെ ചോദ്യം. തല്ലുകൊള്ളുന്നതിലല്ല കാര്യം, ജനങ്ങള്‍ക്ക് വേണ്‍ടിയാണെങ്കില് തല്ലല്ല അവര്‍ക്ക് വേണ്‍ടത്, പരിഹാരമാണ്. അതാണ് സമരത്തിലൂടെ ഉരുത്തിരിഞ്ഞ് വരേണ്ടത്. ലക്ഷ്യം തല്ലുകൊള്ളല് മാത്രമായി മാറുന്ന ഹര്‍ത്താലുകളെ എതിര്‍ക്കാതിരിക്കാന് നിര്‍വ്വാഹമില്ല. പൊതുസ്വത്ത് കത്തിക്കുന്നതും എറിഞ്ഞുതകര്‍ക്കുന്നതുമൊക്കെയായിരിക്കുമല്ലേ ആണുങ്ങള്‍ക്ക് പറഞ്ഞത്?\nകൊമ്പന് 2011, സെപ്റ്റംബർ 20 2:24 PM\nചെറിയ പ്രതിശേദങ്ങള് നല്ലതല്ലേ മുളകെ\nചീരാമുളക് 2011, സെപ്റ്റംബർ 20 5:54 PM\nവിധു ചോപ്രയുടെ ഒരു കമന്റ്, പോസ്റ്റില് പ്രത്യക്ഷപ്പെട്ടില്ല! മെയില് ബോക്സില് നിന്നും ഇവിടെ കോപ്പി ചെയ്ത് പേസ്റ്റുന്നു.\nരാഷ്ട്രീയക്കാരൻ ചെയ്യുന്ന ഹർത്താൽ എന്ന സമരം പൊതു ജനത്തിനെന്ത് ഉണ്ടാക്കിക്കൊടുത്തു എന്നും കൂടി മേലെ കമന്റിട്ട ഞാനുൾപ്പെടെയുള്ള വിവരദോഷികൾക്ക് പറഞ്ഞു തരാൻ താങ്കൾക്ക് കഴിയുമായിരിക്കും.\nരാഷ്ട്രീയക്കാരൻ നടത്തുന്ന ഈ വില കുറഞ്ഞ സമരാഭാസത്തെ മാത്രമാണ് ചീരാമുളക് വിമർശിച്ചിട്ടുള്ളതെന്നോർക്കണം. പത്രക്കാരൻ ഇപ്പോൾ പറഞ്ഞത് നാം കുറെ നാളായി കേൾക്കാൻ തുടങ്ങിയിട്ട്. റഷ്യയിലേക്കും, കിഴക്കൻ യൂറോപ്പിലേക്കും ബംഗാളിലേക്കും നോക്കാൻ പറഞ്ഞതനുസരിച്ച് അങ്ങോട്ടൊക്കെ കണ്ണു പായിച്ച് മണ്ടന്മാരായതല്ലാതെ ഫലമൊന്നുമുണ്ടായില്ല എന്നത് ചരിത്രം. പ്രത്യയശാസ്ത്ര പ്രക്ഷാളനങ്ങളുടെ പ്രലോഭനങ്ങളിൽ പെട്ട് പ്രയോജനരഹിതമായ പ്രവൃത്തികളിലേർപ്പെട്ട് പ്രജകൾക്ക് മുൻപിൽ പ്രതിയാകാനിനിയും വയ്യ മാഷേ.\nപ്രതികരണം പ്രത്യുല്പാദനപരമാകാത്തിടത്തോളമത്,പ്രഹസനം മാത്രമായി അവശേഷിക്കും.\nപിന്നെ ആണത്തത്തെ പറ്റി: ആണുങ്ങളായി എത്ര പേരുണ്ട്, മയിലമ്മക്കും,മേധാ ദീദിക്കും,അരുന്ധതീ റോയിക്കും,സമശീർഷരായി നിൽക്കാൻ? ഒരു അണ്ണാ ഹസാരെയോ? ആണത്തം എന്ന വാക്ക് ഇന്നത്തെ സമൂഹത്തിനു യോജിച്ചതല്ലെന്നു കൂടി മനസ്സിലാക്കാവുന്നതാണ്. പുരുഷ മേധാവിത്തത്തിന്റെ ദുർഗന്ധം വമിപ്പിക്കുന്ന ആ പദം അത്ര കുലീനമൊന്നുമല്ല.\nഇനി പറ്റുമെങ്കിൽ താങ്കൾ ചെയ്യേണ്ടത്, 19-9-2011 തീയ്യതിയിലെ ഹർത്താൽ കൊണ്ട് പൊതുജനത്തിനുണ്ടായ നേട്ടം എന്ത് എന്ന് അറിയിക്കുകയാണ്.\nകാലഹരണപ്പെട്ട ഒരു സമര രീതിയെ പൊതുജനത്തിന്റെ സ്വാതന്ത്ര്യം നിഷേധിക്കുന്ന രീതിയിൽ ദുരുപയോഗപ്പെടുത്തുന്ന ഈ വൃത്തികെട്ട ശീലം മാറ്റിയിട്ടു മതി,ഇനി ജനങ്ങൾക്കു വേണ്ടി വാദിക്കുന്നത്. കാരണം,ഹർത്താലിനെ അനുകൂലിക്കാൻ അധികമാളില്ലിവിടെ എന്നതു തന്നെ. നല്ല റോഡ് പോലുമില്ലാത്ത കണ്ണൂർക്കാരനായ എനിക്ക് ഹർത്താലിനെക്കാൾ വിലപ്പെട്ടത്,സ്വാതന്ത്ര്യത്തോടെയുള്ള യാത്രയാണ്; ശാരീരികമായും, മാനസികമായും!എല്ലാവർക്കുമങ്ങനെ തന്നെയെന്ന്,ഇവിടെ ആരോട് ചോദിച്ചാലും ബോധ്യപ്പെടുകയും ചെയ്യും.എനിക്ക് ബോധ്യമായിട്ടുണ്ടത്,കാരണം ഇതെഴുതുന്നയാൾ ഗലറിയിൽ നിന്ന് കൂക്കുന്നയാളല്ല എന്നതു തന്നെ.\nഒരു നല്ല സമര രീതി കണ്ടെത്തുന്നത് ഉചിതമല്ലെന്ന് തോന്നുന്നുവെങ്കിൽ ഈ വക ആഭാസങ്ങൾ മതിയാക്കുന്നതിനെങ്കിലും മനസ്സുണ്ടായെങ്കിൽ എന്ന് മനസ്സാ ആശിച്ച് പോകുന്നു.\nതാങ്കളിൽ ഞങ്ങൾക്കുള്ള പ്രതീക്ഷ അറിയിക്കാൻ കൂടി ഈയവസരം ഉപയോഗപ്പെടുത്തട്ടെ. സ്നേഹപൂർവ്വം വിധു\nവിധു ചോപ്ര , ചീരാമുളക് ലേക്ക് 2011, സെപ്റ്റംബര് 20 4:31 വൈകുന്നേരം ന് പോസ്റ്റ് ചെയ്തത്\ngarlow 2011, സെപ്റ്റംബർ 21 7:21 AM\nharthal avasanikkanulla3chances......\n1) when media not giving any importance to this XXXXing harthal..... (no chance, Mattullavante enthellam nashichu ennariyanulla kerala janathayude aakamsha ullidatholam ithellam varthayakum)\n2) Nammude great leaders oorooo junctionil prathimayakkanam... (kurachu kathirikkanam..)\n3) Kutti sakhakalkku vere pani vallathum kitty nadu vittu pokanam... (sombhavichekkammmm... alla sambhavichukondirikkunathuuu.....)\nSo hope to happen at the earliest........\nഷാജു അത്താണിക്കല് 2011, സെപ്റ്റംബർ 21 11:57 AM\nലക്ഷങ്ങള് വിലമതിക്കുന്ന പൊതു മുതല് നശിപിചിട്ട് എന്താ പ്രയോജനം, വില കുറയുമോ?\nsaiju sreedharan 2011, സെപ്റ്റംബർ 21 1:20 PM\npriya suhruthe oro sarkarum arhikuna samaramurathaneynu avasyam .Harthal njangal iniyum nadathum . njangal padichathu GHANDISUM alla MARXISUM anu .LALSALAM\nചീരാമുളക് 2011, സെപ്റ്റംബർ 21 7:09 PM\n@വിധു ചോപ്ര, വസ്തു നിഷ്ടമായ മറുപടികള്‍ക്ക് പലപ്പോഴും ഇടതുപക്ഷത്തില് നിന്നും മറുമൊഴികളുണ്ടാവാറില്ല. സമരം ചെയ്യാനുള്ള അവകാശത്തെ തോന്നിയപോലെ വ്യാഖ്യാനിച്ച് തോന്നിവാസം ചെയ്യുന്നവര് എന്നെങ്കിലും തിരിച്ചറിയാതിരിക്കില്ല അവരുടെ മൂഡത്തരം. മറുപടി കലക്കി.\n@കൊംബന്, ചെറുത് നല്ലത് മാത്രമല്ല, മനോഹരം കൂടിയാണ്!!\n@ഗാര്‍ലോ രണ്‍ടാമത്തെ പോയിന്റെ ശരിക്കും പിടിച്ചു. അതിനിനിയും കാലമെടുക്കുമല്ലോ എന്നോര്‍ക്കുമ്പോഴാ! പിന്നെ മീഡിയയുടെ കാര്യം. നാട്ടുനന്മയുദ്ദേശിച്ച് എന്ത് വാര്‍ത്തകളാണ് മീഡിയകള് കൊടുക്കുന്നത്? എക്സ്ക്ലൂസീവുകള്‍ക്ക് പിറകെ പാഞ്ഞ് മാധ്യമധര്‍മ്മവും മാന്യത്യും ാഅട്ടിലൊഴുക്കുന്ന ഇവരില് നിന്നും വലുതായിട്ടൊന്നും പ്രതീക്ഷിക്കേണ്ട. കുട്ടി സഖാക്കള്‍ക്കെല്ലാം വിസ കൊടുക്കാന് രവിപിള്ളയുടെ കമ്പനി പ്രസിഡന്റ് മോന് കൊടിയേരിയോട് പറഞ്ഞു നോക്കാം.\n@ ഷാജു അത്താണിക്കല് നശിപ്പിക്കുന്നവന്റെ വില കുറയുമെന്നല്ലാതെ....\n@ saiju sreedharan മാര്‍ക്സിനെ വെറുതെ തല്ലുകൊള്ളിക്കണോ?\nരഞ്ജിത്ത് കണ്ണൻകാട്ടിൽ 2011, സെപ്റ്റംബർ 21 7:54 PM\nഉമ്മറത്ത് ചാണകം തളിക്കുന്നു.\nചാണകം പശുവിന്റെ വിസർജ്ജ്യമാണ്..\nഅത് വീണാൽ ഉമ്മറത്തെ കീടങ്ങൾ നശിയ്ക്കുമെങ്കിൽ നശിയ്ക്കട്ടെ.\nസിയാഫ് അബ്ദുള്‍ഖാദര് 2011, സെപ്റ്റംബർ 21 8:36 PM\nഎല്ലാ നവീന ബുദ്ധി ജീവികളെയും പോലെ ഇടതു പക്ഷത്തെ പത്തു തെറി പറയുക ,ലോകത്തുള്ള എല്ലാ ഹര്‍ത്താലുകളുടെയും ഉത്തരവാദിത്തം ഇടതു പക്ഷത്തിന്റെ തലയില് കെട്ടിവെക്കുക ,പുതിയ ആക്ടിവിസ്റ്റ് ഗുണ്ടായിസത്തെ മഹത്വവല്‍ക്കരിക്കുക ,താങ്കള്‍ക്കും കിട്ടും കമന്റുകള് ,ആരാധകര് ,അഭിനന്ദനങ്ങള് ,,,പക്ഷെ ഇടതു പക്ഷം നടത്തിയ ഹര്‍ത്താല് എന്തിനായിരുന്നു എന്ന് മറന്നു പോകരുത് ,പ്രതിഷേധങ്ങലെയില്ലാത്ത മറ്റു സംസ്ഥാനങ്ങള് സ്വര്‍ഗം എന്ന് ധരിക്കയുമാരുത് ...\nരമേശ് അരൂര് 2011, സെപ്റ്റംബർ 21 8:39 PM\nജനങ്ങള് സഹിക്കേണ്ടി വരുന്ന നഷ്ടങ്ങള് പരിഹരിക്കാന് എന്ന വ്യാജേനയാണ് ഹര്‍ത്താലും ബന്ദും ഒക്കെ നടത്തുന്നത് .അന്നേദിവസം ഉണ്ടാകുന്ന പൊതുമുതല് നശിപ്പിക്കലും ഉത്പാദന നഷ്ടവും ചേര്‍ത്തുള്ള മൊത്തം സാമ്പത്തിക കണക്കെടുത്താല് പാവപ്പെട്ട ജനങ്ങള് നേരിടുന്ന പ്രതിസന്ധികള്‍ക്ക് കുറച്ചു കൂടി ആക്കം കൂടും .കാലഹരണപ്പെട്ട ഈ സമരങ്ങള്‍ക്ക് എന്തെങ്കിലും പ്രയോജനമുണ്ടോ ?? കൂടിയതൊന്നും കുറയാന് പോകുന്നില്ല .അപ്പോളും നടുവൊടിയുന്നത് ബഹുഭൂരിപക്ഷം വരുന്ന സാധാരണക്കാരുടെ .. പക്ഷെ തിരഞ്ഞെടുപ്പ് വരട്ടെ ..ഇതെല്ലാം മറന്നു ഇടതും വലതും നടുവും ആയി ജനം ചേരി തിരിയുകയും ചെയ്യും ..:)\nUnknown 2011, സെപ്റ്റംബർ 21 10:49 PM\nഎല്ലാം വായിചചു ഞാന് പറയാന് ഉേദദശിചചത് തെനന അധികം േപരും കമന്റിത് അതിനാല് ഞാന് ഒന്നും പറയുനനിലല.\nസ്വന്തം സുഹൃത്ത് 2011, സെപ്റ്റംബർ 22 1:34 AM\nഷ്ഫീക്ക് പറഞ്ഞു.. "സ്വന്തം പാര്‍ട്ടി ഭരണം നടത്തുന്ന സംസ്ഥാനങ്ങളിലെ അധികനികുതി കീശയിലിട്ടിട്ടാണ് നാണമില്ലാത്ത ഇപ്പണി കാണിച്ചത്.."\nഅത് മാത്രമോ? ഞാനും ഒരു നോട്ടിട്ടിരുന്നു ഈ കാപട്യം കണ്ടപ്പോള് "ഇവിടെ കഴിഞ്ഞ5വര്ഷവും ഭരണവും പെട്രോള് വിലക്കയറ്റവുമുണ്ടായിരുന്നു ഒരിക്കല് പോലും പാവപ്പെട്ടവെന്‍റെ കണ്ണീരിന്‍റെ വിലയായ അധിക ലാഭം വേണ്ടെന്ന് വെക്കാത്ത ഇടത് പക്ഷത്തിന് എന്ത് ധാര്മ്മികതയാണ് ഇന്ന് കേരളത്തില് ഹര്ത്താല് നടത്താന്"\nപെട്രോള് കമ്പനികളുപരോധിക്കാമായിരുന്നു.. ഡെല്ഹിയില് പ്രതിഷേധിക്കാമായിരുന്നു..\nഎന്തെങ്കിലും ചെയ്യാന് പറ്റുന്നത് ചെയ്ത ഉമ്മന്‍ചാണ്ടിയുടെ തോളേലോട്ട് തന്നെ കേറിയത് ഒരു തരം മറ്റേപ്പണിയായ്പ്പോയി...\nഎനിക്ക് പറയാനുള്ളതൊക്കെ നന്നായി പറയുന്നുണ്ട് ആശംസകള്!:)\nA 2011, സെപ്റ്റംബർ 22 1:14 PM\nസദ്ദാമിന്‍റെ കാര്യത്തില് ഒരു വരുദ്ധ്യം കൂടി\nയുണ്ട് ഇടതു നിലപാടില്. ഇറാഖിലെ കമ്മ്യൂണിസ്റ്റ്\nപാര്‍ട്ടിയും സദ്ദാമും ശത്രുക്കള് ആയിരുന്നു. കാരണം\nസദ്ദാം കമ്മ്യൂണിസ്റ്റ് പാര്‍ട്ടിയെ ഇല്ലാതാക്കാന് ഒരു\nസ്വേച്ഛാധിപതി ചെയ്യുന്നതെല്ലാം ചെയ്തിരുന്നു.\nആ പാര്‍ട്ടി ശത്രു മലബാറില് മിത്രമാവുന്നതിന്‍റെ\nവോട്ട്-മനശാസത്രം cpm കോണ്‍ഗ്രസിന്‍റെ അതെ\nനിലവാരത്തില് തന്നെയാണ് നില്‍ക്കുന്നതു എന്ന്\nകാലിക പ്രസക്തമായ പോസ്റ്റ്\nവേണുഗോപാല് 2011, സെപ്റ്റംബർ 22 4:42 PM\nഏതായാലും മറുനാട്ടില് ആയതിനാല് നമ്മള് പ്രവാസികള് രക്ഷപെട്ടു. ഏതു സമരത്തിന്നും ആത്യന്തികമായ ഒരു ലക്‌ഷ്യം വേണം. ആ ലക്‌ഷ്യം സാധ്യം ആകാതെ വെറുതെ അലമുറയിടുന്നത് കൊണ്ട് ഒരു പാര്‍ടിയും ഒന്നും നേടില്ല ,,,, വോട്ടു കൊടുക്കുന്നവന്റെ കണ്ണില് പൊടിയിടാന് കുറെ അലന്ന സമര മുറകള് ....\nചീരാമുളക് 2011, സെപ്റ്റംബർ 22 9:46 PM\n@രഞ്ജു.ബി.കൃഷ്ണ മുറ്റം നന്നാക്കാൻ തളിച്ചോളൂ, കീടങ്ങളെയും കൊന്നോളൂ, പക്ഷേ മുറ്റത്ത് കളിക്കുന്ന കിടാങ്ങളെ കൊല്ലരുതേ?\n@സിയാഫ്- തെറി പറയുന്നത് ആരെയാണെങ്കിലും എന്തിനാണെങ്കിലും ശരിയല്ല. ഞാൻ തെറി പറഞ്ഞോ? വിമർശനത്തെ തെറിയായിക്കാണരുത്. നീതിപീഠത്തെ ശുംഭന്മാർ എന്ന് വിളിക്കുന്നത് തെറിയാണ്. എന്നാൽ "ഗാന്ധിജിയുടെ സമരമാർഗ്ഗം യുവാക്കളുടെ പ്രതികരണശേഷി കുറച്ചു" എന്നു പറഞ്ഞാൽ അത് വിമർശനവും. മനസ്സിലായോ? "ലോകത്തെ എല്ലാ ഹർത്താലുകളും..." നല്ല പ്രയോഗം, ലോകത്ത് ഹർത്താലുകളുള്ളത് മധുരമനോഞ്ജ കേരളത്തിലല്ലോ സഖാവേ!! അല്ല നമുക്കത് അമേരിക്കയുടെയോ അൽ-ഖായിദയുടെയോ മേൽ കെട്ടിവെക്കാം!! തമാശ പറഞ്ഞത് നന്നായി രസിച്ചു, "ആക്ടിവിസ്റ്റ് ഗുണ്ടായിസത്തെ മഹത്വവൽക്കരിക്കൽ"....ഞാൻ പറഞ്ഞില്ലല്ലോ ഹർത്താലുകാരുടെ ഗുണ്ടായിസം മഹത്വമെന്ന്.\nഹർത്താലുകൾ എന്തിനായിരുന്നുവെന്ന് മറന്ന് പോയത് അത് നടത്തിയവർ തന്നെയാണ്. അതാണ് എന്റെ പോസ്റ്റിലെ ചോദ്യവും. പൊതുമുതൽ തച്ചുതകർക്കാനായിരുന്നോ ഹർത്താൽ? വിധു ചോപ്ര പറഞ്ഞിട്ടുണ്ട് കാര്യങ്ങൾ വിശദമായിത്തന്നെ.\n@രമേശ് അരൂര്, നിങ്ങൾ പറഞ്ഞത് നൂറുശതമാനം ശരി. ജനം-ഞാനടക്കം വീണ്ടും വിളിക്കും സിന്ദാബാദ്!!\n@IBRAHIM PO,സ്വന്തം സുഹൃത്ത്, Salam,വേണുഗോപാല്- നന്ദി, അഭിപ്രായങ്ങൾക്ക്\nNjanentelokam 2011, സെപ്റ്റംബർ 23 12:16 AM\nസംഘടിത പ്രതിഷേധങ്ങള് അതിര് കടക്കുന്നു എന്ന് പറയുന്ന നമുക്ക് സംഘടിത പ്രതിഷേധങ്ങളിലൂടെയാണ് അവകാശങ്ങള് കിട്ടിയതെന്നും ഇപ്പോള് ഈ ചോദ്യം ചെയ്യുന്നതിനെ അടക്കം ചോദ്യം ചെയ്യാനുള്ള അവകാശം കിട്ടിയതെന്നും മറക്കരുത്. കൂട്ടായുള്ള സമരങ്ങളില് നിന്നും ആള്‍ക്കാര് പിന്മാറുമ്പോഴാണ് ബാക്കി ഉള്ളവര് എഫെകറ്റ് ഉണ്ടാക്കാന് വേണ്ടി അക്രമങ്ങളിലേക്ക് മാറ്ന്നതെന്നും നാം മറക്കുന്നു.കുറ്റം പറയുമ്പോള് ധാര്‍മ്മികത വിട്ട ഭൂരിപക്ഷത്തിന്റെ അധാര്‍മ്മികതയെക്കാള് ധാര്‍മ്മികത വിട്ട എന്ന് ആരോപിക്കുന്ന ന്യൂന പക്ഷത്തിന്റെ പ്രതിഷേധത്തിനെതിരെയാണ് കൂടുതല് വാളോങ്ങുന്നത്. നമുക്ക് ഇതും അഫോര്‍ട് ചെയ്യാം എന്ന ചിന്തയുള്ളവന് കൂട്ടായിരിക്കാനാണ് നമ്മുടെ ശ്രമം.നാളെയും അവനു നമ്മളെ വേണ്ട.നമുക്ക് നാളെ ഇത് അഫോര്‍ട് ചെയ്യാന് സാധിക്കാതെ വരുമ്പോള് നമുക്ക് വേണ്ടി പറയാന് ആരും ഉണ്ടാവില്ല.\nപുതിയ പ്രതിഷേധ രീതികള് അന്വേഷിക്കുന്നവരുടെ ശ്രദ്ധയ്ക്ക്\nനിങ്ങള്ക്ക് ഒറ്റക്കാലില് നില്‍ക്കാന് കഴിയുമോ? ചാനലില് വിളിച്ചു പറഞ്ഞിട്ട് നിങ്ങളുടെ സ്വന്തം വീട്ടിനു മുന്നില് നിന്നാലും മതി ചാനല് കാമെറ കണ്ണുകള് നിങ്ങളെ തേടി എത്തും......\nഓരോരുത്തനും അവനവന്റെ വഴികള് കണ്ടെത്തൂ .....\nകൂട്ടായ്മകള് ഇല്ലാതാക്കാന് മാത്രമേ ഇക്കാലത്ത് അറിഞ്ഞുകൊണ്ടുള്ള ശ്രമമുള്ളൂ ......\najith 2011, സെപ്റ്റംബർ 24 4:51 PM\nസ്വപ്നജാലകം തുറന്നിട്ട് ഷാബു 2011, സെപ്റ്റംബർ 27 2:30 AM\nകലക്കി!!! പറയേണ്ടത് പറഞ്ഞേതീരൂ. ഈ കോപ്പിലെ ഹര്‍ത്താല്! പേടിച്ച് വീടിന് പുറത്തിറങ്ങാത്തവന് ഹര്‍ത്താല് വിജയിപ്പിച്ചുവെന്നാ ആഹ്വാനം ചെയ്യുന്ന ആണുംപെണ്ണും കെട്ടവന്‍മാര് അവകാശപ്പെടുന്നത്.\nഅജ്ഞാതന് 2011, സെപ്റ്റംബർ 27 12:15 PM


, കേപ് ടൗണിലും പരമ്പരയിലെ പതിവു കാഴ്ച, സ്പിന്നര്‍മാരുടെ താണ്ഡവം - Kannur Varthakal\nHome / Sports / , കേപ് ടൗണിലും പരമ്പരയിലെ പതിവു കാഴ്ച, സ്പിന്നര്‍മാരുടെ താണ്ഡവം\n, കേപ് ടൗണിലും പരമ്പരയിലെ പതിവു കാഴ്ച, സ്പിന്നര്‍മാരുടെ താണ്ഡവം\nക്യാപ്റ്റന് വിരാട് കോഹ്‌ലിയും സ്പിന്നര്‍മാരും വീണ്ടും ദക്ഷിണാഫ്രിക്കയെ ചുരുട്ടിക്കെട്ടി. മൂന്നാമത്തെ ഏകദിനത്തില് 124 റണ്‍സിന്റെ കൂറ്റന് ജയത്തോടെ ഇന്ത്യ പരമ്പരയില് 3-0ത്തിന്റെ ലീഡ് നേടി. അടുത്ത മത്സരവും ജയിച്ചാല് ആറു മത്സര പരമ്പര ഇന്ത്യയ്ക്ക് സ്വന്തം. 160 റണ്‍സെടുത്ത കോഹ്‌ലിയും എട്ടുവിക്കറ്റ് പങ്കിട്ട ചഹാല്-കുല്‍ദീപ് കുട്ടുകെട്ടുമാണ് ഇന്ത്യയ്ക്ക് ജയമൊരുക്കിയത്.\nമുന്നില് വലിയ ലക്ഷ്യമുള്ളപ്പോള് തുടക്കം നന്നായിരിക്കണം. ക്രിക്കറ്റിലെ അടിസ്ഥാന പാഠമാണിത്. എന്നാല് ഹാഷിം അംല വീണ്ടും ഇക്കാര്യം മറന്നതോടെ ദക്ഷിണാഫ്രിക്കയുടെ തുടക്കം പാളി. രണ്ടാം ഓവറില് ഒരു റണ്‍സെടുത്ത അംല ജസ്പ്രീത് ബുംറയ്ക്കു മുന്നില് കീഴടങ്ങുമ്പോള് സ്‌കോര്‍ബോര്‍ഡില് വെറും ഒരു റണ്‍സ് മാത്രം. ദക്ഷിണാഫ്രിക്ക കളിയില് ഉണ്ടെന്ന് തോന്നിച്ച നിമിഷങ്ങളായിരുന്നു പിന്നീട് കുറച്ചുനേരം. എയ്ഡന് മാര്‍ക്രമും (32), ജെപി ഡുമിനിയും (51) ക്രീസില് നിന്നപ്പോള് ചെറു പ്രതീക്ഷ ആതിഥേയരില് മൊട്ടിട്ടിരുന്നു. എന്നാല് മാര്‍ക്രത്തെ വീഴ്ത്തി കുല്‍ദീപ് ജാദവ് ഇന്ത്യയെ കളിയിലേക്ക് കൊണ്ടുവന്നു.


അടിസ്ഥാന ട്യൂഷന് ഫീസ് മാത്രം മതിയെന്ന് ഒമാനിലെ ഇന്ത്യന് സ്‌കൂളുകള് | Metro Journal Online\nമസ്‌കത്ത്: കോവിഡ്- 19 സൃഷ്ടിച്ച സാമ്പത്തിക ആഘാതത്തിനിടെ ഒമാനിലെ രക്ഷിതാക്കള്‍ക്ക് ആശ്വാസ വാര്‍ത്ത. മെയ് മുതല് ആഗസ്റ്റ് വരെയുള്ള കാലയളവില് വിദ്യാര്‍ഥികളുടെ അടിസ്ഥാന ട്യൂഷന് ഫീസ് മാത്രം മതിയെന്ന് ഇന്ത്യന് സ്‌കൂളുകളുടെ ഡയറക്ടേഴ്‌സ് ബോര്‍ഡ് തീരുമാനിച്ചു.\nആഗസ്റ്റ് വരെ കരിക്കുലവുമായി ബന്ധമില്ലാത്ത ഫീസുകള് അടക്കേണ്ടതില്ല. നിലവില് എല്ലാ ഫീസുകളും അടച്ച രക്ഷിതാക്കള്‍ക്ക് അടുത്ത ട്യൂഷന് ഫീസില് ഇത് കിഴിക്കും. രക്ഷിതാക്കള്‍ക്കോ കുട്ടികള്‍ക്കോ കോവിഡ് രോഗം സ്ഥിരീകരിച്ചിട്ടുണ്ടെങ്കില് 2020- 21 അധ്യയന വര്‍ഷം തീരുന്നത് വരെ ട്യൂഷന് ഫീസില് 50 ശതമാനം ഇളവുമുണ്ടാകും. ഫീസ് അടച്ചോയെന്നത് പരിഗണിക്കാതെ എല്ലാ വിദ്യാര്‍ഥികള്‍ക്കും വെര്‍ച്വല് ക്ലാസ് ലഭിക്കും.\nഅതേ സമയം, രാജ്യത്തെ തൊഴിലാളി ക്യാമ്പുകളിലും ബാച്ചിലര് പ്രവാസി താമസകേന്ദ്രങ്ങളിലും കൊവിഡ്- 19 വ്യാപന ഭീഷണി. രോഗം വന്നവരെയും ലക്ഷണങ്ങള് പ്രകടപ്പിക്കുന്നവരെയും ഐസൊലേഷനിലേക്കും ക്വാറന്റൈനിലേക്കും മാറ്റാനുള്ള സൗകര്യം പ്രവാസികള് തിങ്ങിത്താമസിക്കുന്ന ഇത്തരം കേന്ദ്രങ്ങളില് പരിമിതമാണ്.\nഈ ഭീഷണി മുന്നില്‍കണ്ട് കോവിഡ് പരിശോധന ശക്തമാക്കിയിരിക്കുകയാണ് മസ്‌കത്ത് മുനിസിപ്പാലിറ്റി. താമസകേന്ദ്രങ്ങളുടെ സമീപത്ത് നിന്ന് ഏറെ അകലെയായിരിക്കണം ലേബര് ക്യാമ്പുകളെന്ന ആവശ്യത്തിന് ഈ പശ്ചാത്തലത്തില് ഏറെ പ്രാധാന്യം വന്നിരിക്കുകയാണെന്ന് മസ്‌കത്ത് മുനിസിപ്പാലിറ്റി ഉദ്യോഗസ്ഥര് പറയുന്നു. അതിനിടെ, ശനിയാഴ്ച 115 പേര്‍ക്ക് കൂടി കോവിഡ് സ്ഥിരീകരിച്ചു. ഇതോടെ മൊത്തം എണ്ണം 1905 ആയി. പത്ത് മരണങ്ങളുമുണ്ട്. 329 പേരാണ് ഇതുവരെ രോഗമുക്തി നേടിയത്.\n← ബിഹാറിൽ ഇടിമിന്നലേറ്റ്9പേർ മരിച്ചു; 15 പേർക്ക് ഗുരുതര പരുക്ക്\nഒമാനിലെ ലേബര് ക്യാമ്പുകള് കൊറോണ ഭീതിയില് →


ചികിത്സയ്ക്ക് ആവശ്യമുള്ളത് ലഭിച്ചെന്ന് പറഞ്ഞിട്ടും അക്കൗണ്ടിലേക്കെത്തിയത് ഒരു കോടിയിലേറെ രൂപ; പിന്നില് ഹവാല സംഘമെന്ന് സംശയിക്കുന്നതായി പൊലീസ് | DoolNews\nചികിത്സയ്ക്ക് ആവശ്യമുള്ളത് ലഭിച്ചെന്ന് പറഞ്ഞിട്ടും അക്കൗണ്ടിലേക്കെത്തിയത് ഒരു കോടിയിലേറെ രൂപ; പിന്നില് ഹവാല സംഘമെന്ന് സംശയിക്കുന്നതായി പൊലീസ്\nSaturday, 18th July 2020, 8:46 am\nകൊച്ചി: അമ്മയുടെ ചികിത്സയ്ക്കായി സാമൂഹ്യമാധ്യമങ്ങള് വഴി അഭ്യര്‍ത്ഥിച്ചതിന് പിന്നാലെ പെണ്‍കുട്ടിയുടെ അക്കൗണ്ടിലേക്ക് വന്ന പണത്തിന് പിന്നില് ഹവാല ഇടപാടെന്ന് സംശയിക്കുന്നതായി ഡി.സി.പി ജി. പൂങ്കുഴലി ഐ.പി.എസ്. ഒരു കോടി രൂപയിലധികമാണ് വര്‍ഷ എന്ന പെണ്‍കുട്ടിയുടെ ബാങ്ക് അക്കൗണ്ടിലേക്ക് എത്തിയത്.\nചികിത്സയ്ക്കുള്ള പണം തികഞ്ഞെന്ന് പറഞ്ഞിട്ടും വര്‍ഷയുടെ അക്കൗണ്ടിലേക്ക് വന് തുക എത്തുകയായിരുന്നു. ഇത്ര വലിയ തുക കുറഞ്ഞ സമയത്തിനുള്ളില് എത്തിയത് അസ്വാഭാവികമായാണ് കാണുന്നതെന്ന് ഡി.സി.പി പറഞ്ഞു.\n‘ജനങ്ങള് ചിലപ്പോള് മാസ്‌ക് വലിച്ചെറിയും, പുറത്തിറങ്ങും’ : ബി.ജെ.പി നേതാവിന്റെ പരാമര്‍ശത്തിനുമുന്നില് അരുതേയെന്ന് കൈ കൂപ്പി അഭ്യര്‍ഥിച്ച് ഡോക്ടര്\nചികിത്സാ ആവശ്യത്തിനുള്ളത് കഴിച്ചുള്ള തുക വര്‍ഷയില് നിന്നും തിരികെ ലഭിക്കുമെന്ന വിശ്വാസത്തിലാവാം ഇത്രയധികം തുകയിട്ടതെന്ന് ഡി.സി.പി വ്യക്തമാക്കി. ഇത് സുരക്ഷിത മാര്‍ഗമെന്ന് കരുതി വര്‍ഷയുടെ അക്കൗണ്ടിലേക്കിട്ടതാണോ എന്ന് അന്വേഷിക്കുകയാണ് പൊലീസ്.\nകണ്ണൂര് സ്വദേശിയായ വര്‍ഷ അമ്മയുടെ കരള് മാറ്റിവെക്കല് ശസ്ത്രക്രിയക്കായാണ് സമൂഹമാധ്യമങ്ങളിലൂടെ അഭ്യര്‍ത്ഥിച്ചത്. ചികിത്സയ്ക്കായി 30 ലക്ഷത്തില് താഴെയുള്ള തുകയ്ക്കാണ് പെണ്‍കുട്ടി അഭ്യര്‍ത്ഥിച്ചത്. എന്നാല് ആദ്യ ദിവസം തന്നെ 65 ലക്ഷം രൂപയാണ് അക്കൗണ്ടിലേക്ക് വന്നത്. ആവശ്യത്തിനുള്ള പണം ലഭിച്ചെന്ന് കാണിച്ച ഇവര് അറിയിച്ചെങ്കിലും തൊട്ടടുത്ത ദിവസം കൂടുതല് തുക അക്കൗണ്ടിലേക്കെത്തി.\nപെണ്‍കുട്ടിയുടെ അക്കൗണ്ടിലേക്ക് വിദേശത്തുള്ള ഒരു ചാരിറ്റി സംഘടന 60 ലക്ഷം രൂപ ഒറ്റത്തവണയായി നിക്ഷേപിച്ചതായി പെണ്‍കുട്ടിയെ സഹായിച്ച യുവാവ് പറഞ്ഞിരുന്നു.\nസര്‍ജറിക്ക് കയറുന്നതിന് മുമ്പാണ് അക്കൗണ്ട് പരിശോധിച്ചതെന്നും അതിന് ശേഷം പരിശോധിച്ചിട്ടില്ലെന്ന് പെണ്‍കുട്ടിയും വ്യക്തമാക്കി.\nഎന്നാല് വര്‍ഷയെ സഹായിക്കാനെത്തിയ സാജന് കേച്ചേരി എന്നയാള് തനിക്ക് കൂടി പണം കൈകാര്യം ചെയ്യാനുള്ള തരത്തില് അക്കൗണ്ട് മാറ്റണമെന്ന ആവശ്യവുമായി വര്‍ഷയെ സമീപിച്ചിരുന്നു.\nസംസ്ഥാനത്ത് ഒരു കൊവിഡ് മരണം കൂടി; മരിച്ചത് ഉപ്പള സ്വദേശി; ജില്ലയിലെ ആദ്യ കൊവിഡ് മരണം\nതന്നെ സാജന് കേച്ചേരി ഭീഷണിപ്പെടുത്തുന്നെന്ന് കാണിച്ച് വര്‍ഷ ലൈവില് വന്നിരുന്നു. സാമൂഹ്യമാധ്യമങ്ങളിലൂടെ സാജന് കേച്ചേരിയും സഹായികളും ഭീഷണിപ്പെടുത്തുകയും വ്യാജപ്രചരണങ്ങള് നടത്തുന്നതിന്റെയും വിവരങ്ങള് പൊലീസ് ശേഖരിച്ചിട്ടുണ്ട്.\nആരോഗ്യമന്ത്രി കെ. കെ ശൈലജയുടെ നിര്‍ദേശ പ്രകാരമാണ് വര്‍ഷ ഡി.സി.പിക്ക് പരാതി നല്‍കിയത്. തുടര്‍ന്ന് എറണാകുളം ചേരാനെല്ലൂര് സ്‌റ്റേഷന്റെ ചുമതലയിലുള്ള സബ് ഇന്‍സ്‌പെക്ടര് ലിജോ ജോസഫ് യുവതിയുടെ താമസസ്ഥലത്തെത്തി പരാതി സ്വീകരിക്കുകയും മൊഴി രേഖപ്പെടുത്തുകയും ചെയ്തിട്ടുണ്ട്.


വ്യാപാരിയുടെ കൊല: പ്രതികള് സഞ്ചരിച്ച കാര് തൊക്കോട്ട് കണ്ടെത്തി | Muhimmath\nHome » Kasaragod » വ്യാപാരിയുടെ കൊല: പ്രതികള് സഞ്ചരിച്ച കാര് തൊക്കോട്ട് കണ്ടെത്തി\nവ്യാപാരിയുടെ കൊല: പ്രതികള് സഞ്ചരിച്ച കാര് തൊക്കോട്ട് കണ്ടെത്തി\nWritten By Muhimmath News on Wednesday, 10 May 2017 | 18:02\nകാസര്‍കോട്: ബന്തിയോട് മണ്ടേക്കാപ്പിലെ വ്യാപാരി കെ. രാമകൃഷ്ണ(46)യെ വെട്ടിക്കൊന്ന കേസിലെ പ്രതികള് സഞ്ചരിച്ച മെറൂണ് നിറത്തിലുള്ള ആള്‍ട്ടോ 800 കാര് തൊക്കോട്ട് യേനപ്പോയ മെഡിക്കല് കോളേജിന് സമീപത്ത് ഉപേക്ഷിച്ച നിലയില് കണ്ടെത്തി.\nകാറിനകത്ത് രക്തക്കറയുണ്ടാകാന് സാധ്യതയുണ്ടെന്ന നിഗമനത്തിലാണ് പരിശോധന നടത്തുന്നത്. ഇതേ കാറിലെത്തിയാണ് നാലംഗം സംഘം രാമകൃഷ്ണയെ കൊന്നത്. കൊലക്ക് ശേഷം ആയുധവുമായി കാറില് കയറിയ പ്രതികള് തൊക്കോട്ടേക്ക് രക്ഷപ്പെടുകയായിരുന്നു. ആയുധങ്ങളില് നിന്നും രക്തതുള്ളികള് കാറില് പറ്റിപ്പിടിച്ചിട്ടുണ്ടാകാമെന്ന നിഗമനത്തിലാണ് പൊലീസ്. ഇത് സുപ്രധാന തെളിവാകുമെന്ന് കരുതുന്നു.\nകാര് തൊക്കോട്ട് മെഡിക്കല് കോളേജിന് സമീപം നിര്‍ത്തിയിട്ട ശേഷം താക്കോല് ഒരു കടയില് ഏല്‍പ്പിച്ചതായാണ് വിവരം. വിദ്യാനഗറിലെ പന്തല് പണിക്കാരന്റെ കാറാണിത്. കൊലക്കേസിലെ മുഖ്യപ്രതി ഉമര് ഫാറൂഖാണ് കാര് വാടകയ്ക്ക് എടുത്തത്. പന്തല് പണിക്കാരനെ പൊലീസ് ചോദ്യം ചെയ്തിരുന്നു. കാര് നിര്‍ത്തിയിട്ട് താക്കോല് ഏല്‍പ്പിച്ച ശേഷം നാലുപ്രതികളും ഒരു ഓട്ടോയില് കയറി തൊക്കോട് ജങ്ഷനിലെത്തിയതായാണ് വിവരം. അവിടെ നിന്നും ടാക്‌സിയില് മംഗലാപുരത്തേക്ക് രക്ഷപ്പെടുകയായിരുന്നു. പ്രതികളുടെ നീക്കങ്ങള് അപ്പപ്പോള് പൊലീസ് അറിയുന്നുണ്ടായിരുന്നു. ഹൈദരാബാദ്, ബംഗളൂരു എന്നിവിടങ്ങളില് കറങ്ങിയ പ്രതികള് പണം തീര്‍ന്നതോടെ നാട്ടിലേക്ക് മടങ്ങി.\nപ്രതികള് ഒളിച്ചുകഴിയാന് സാധ്യതയുള്ള നാട്ടിലെ ചില സ്ഥലങ്ങളില് പൊലീസ് നിരീക്ഷണത്തിലായിരുന്നു. പ്രതികള് തിരിച്ചെത്തിയതോടെ പൊലീസിന്റെ കെണിയില് പെട്ടു.


vigilance will questioning m shivashankar on life mission case ലൈഫ് മിഷൻ ക്രമക്കേട്; ശിവശങ്കറിനെ ചോദ്യം ചെയ്യാൻ വിജിലൻസ്\nലൈഫ് മിഷൻ ക്രമക്കേട്; ശിവശങ്കറിനെ ചോദ്യം ചെയ്യാൻ വിജിലൻസ്\nലൈഫ് മിഷൻ ക്രമക്കേടുമായി ബന്ധപ്പെട്ട് മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറിയായിരുന്ന എം. ശിവശങ്കറിനെ വിജിലൻസ് ഉടൻ ചോദ്യം ചെയ്യും. ഇതിനായി എറണാകുളം പ്രിൻസിപ്പൽ സെഷൻസ് കോടതിയിൽ അപേക്ഷ നൽകും. ശിവശങ്കറിനെതിരെ നിർണായക മൊഴികൾ ലഭിച്ചതിന് പിന്നാലെയാണ് വിജിലൻസ് നീക്കം.\nലൈഫ് മിഷൻ ക്രമക്കേടിൽ നിർണായക സാക്ഷി മൊഴികളും, തെളിവുകളും ശേഖരിച്ചതിന് പിന്നാലെയാണ് കേസിലെ അഞ്ചാം പ്രതിയായ എം ശിവശങ്കറിനെ വിജിലൻസ് ചോദ്യം ചെയ്യാനൊരുങ്ങുന്നത്. ലൈഫ് മിഷൻ സി.ഇ.ഒ യുവി ജോസ്, വടക്കാഞ്ചേരി പദ്ധതിയുടെ ചുമതലയുള്ള വനിത എഞ്ചിനീയർ, സ്വർണ്ണക്കടത്ത് കേസ് പ്രതി സ്വപ്നാ സുരേഷ് എന്നിവർ എം ശിവശങ്കറിനെതിരെ മൊഴി നൽകിയിരുന്നു.\nയൂണിടാക്കുമായി ബന്ധപ്പെട്ട കരാറിനെ കുറിച്ച് എം. ശിവശങ്കറിന് മാത്രമാണ് അറിവുണ്ടായിരുന്നതെന്നാണ് യു.വി ജോസ് നൽകിയ മൊഴി. യൂണിടാകിനെ സഹായിക്കാൻ ശിവശങ്കർ പറഞ്ഞതായി എഞ്ചിനീയർ വിജിലൻസിനോട് വെളിപ്പെടുത്തിയിരുന്നു. കരാറിലെ ക്രമക്കേടും, കോഴ ഇടപാടുമടക്കം ശിവശങ്കർ എല്ലാം അറിഞ്ഞിരുന്നുവെന്ന് സ്വപ്നയും മൊഴി നൽകിയിരുന്നു. ഇതിന് പുറമെ ശിവശങ്കറിന്റെ സഹായത്തോടെ സ്വപ്‌നയും ചാർട്ടേഡ് അക്കൗണ്ടന്റും തുടങ്ങിയ ലോക്കറിൽ കണ്ടെത്തിയ പണം ലൈഫിലെ കോഴയാണെന്നും വിജിലൻസ് സ്ഥിരീകരിച്ചു. ശക്തമായ തെളിവുകൾ ലഭിച്ച സാഹചര്യത്തിൽ ഈയാഴ്ച തന്നെ ശിവശങ്കറിനെ ചോദ്യം ചെയ്യാൻ അനുമതി തേടി കോടതിയെ സമീപിക്കാനാണ് വിജിലൻസ് നീക്കം.\nStory Highlights – M Shivashankar, vigilance, life mission\nRead more on: vigilance


വെണ്ട കൃഷി ചെയ്യുമ്പോള് ഇക്കാര്യങ്ങള് അറിഞ്ഞിരിക്കണം | Agriculture | Organic Farming | Ladies finger\nവെണ്ട കൃഷി ചെയ്യുമ്പോള് ഇക്കാര്യങ്ങള് അറിഞ്ഞിരിക്കണം\nആരോഗ്യമുള്ള വിത്തുകളാണെങ്കില് നല്ല വിളവു ലഭിക്കുകയും രോഗപ്രതിരോധ ശേഷി കൂടുതലായിരിക്കുകയും ചെയ്യും\nPublished: Nov 1, 2017, 12:37 PM IST\nഎളുപ്പത്തില് കൃഷിചെയ്യാവുന്നതും വാണിജ്യാടിസ്ഥാനത്തില് നേട്ടം കൊയ്യാവുന്നതുമായ ഒരു വിളയാണ് വെണ്ട. കേരളത്തിലെ ഏത് കാലാവസ്ഥയിലും കൃഷി ചെയ്യാമെന്നതും വെണ്ടകൃഷിയെ കര്‍ഷകനിലേക്ക് അടുപ്പിക്കുന്നു.\nനല്ലയിനം വിത്തുകള് വേണം നടുന്നതിനായി തിരഞ്ഞെടുക്കാന്. ആരോഗ്യമുള്ള വിത്തുകളാണെങ്കില് നല്ല വിളവു ലഭിക്കുകയും രോഗപ്രതിരോധ ശേഷി കൂടുതലായിരിക്കുകയും ചെയ്യും.\nവിത്തു പാകുന്നതിനു മുമ്പ് കുറച്ചു നേരം വെള്ളത്തിലിട്ടു വയ്ക്കുന്നത് നല്ലതാണ്. വേഗം മുളയ്ക്കാനും നന്നായി വളരാനും അത് സഹായിക്കും. വെണ്ടവിത്തിലെ വെള്ള നിറത്തിലുള്ള ചെറിയ ഭാഗം മണ്ണില് താഴേക്കാക്കി വേണം നടാന്. ഇത് വേഗം മുളയ്ക്കാന് സഹായിക്കും.\nസ്ഥലമില്ലാത്തവര്‍ക്ക് ഗ്രോ ബാഗിലോ ചെടിച്ചട്ടിയിലോ ഉപയോഗ ശൂന്യമായ പാത്രങ്ങളിലോ ചാക്കിലോ ഒക്കെ നടാവുന്നതാണ്. അവയില് നിറയ്ക്കുന്ന മണ്ണും ഇങ്ങനെ ഒരുക്കണം.\nവിത്ത് നേരിട്ട് പാകുകയോ സീഡ് ഇന് ട്രേയില് നട്ട് മുളപ്പിച്ച ശേഷം മാറ്റി നടുകയോ ചെയ്യാം. മൂന്നു നാലു ദിവസം കൊണ്ട് വിത്തു മുളച്ചു തുടങ്ങും. നാലഞ്ച് ഇലകള് വിരിഞ്ഞ ശേഷം വേണം മാറ്റി നടാന്.\nമണ്ണിന് നനവു കിട്ടാന് പാകത്തിന് വേണം നനയ്ക്കാന്. അതേസമയം വേനല് കടുക്കുമ്പോള് നന്നായി നനച്ചു കൊടുക്കുകയും വേണം.\nപാഴ്‌ച്ചെടികള് കൊണ്ട് പുതയിടുന്നതും ഇടയ്ക്ക് മണ്ണ് കൂട്ടിക്കൊടുക്കുന്നതും നല്ലതാണ്. ചാണകപ്പൊടി, വേപ്പിന് പിണ്ണാക്ക്, മണ്ണിര കമ്പോസ്റ്റ്, കോഴിക്കാഷ്ടം തുടങ്ങിയ വളങ്ങള് ഉപയോഗിക്കാവുന്നതാണ്.\nവെണ്ടകൃഷി ചെയ്യുന്നവരുടെ പ്രധാന ശല്യമാണ് ഉറുമ്പ്. ഉറുമ്പിനെ നേരിടാന് പൊടിയുപ്പോ മഞ്ഞള്‍പ്പൊടിയോ ഇട്ടു കൊടുത്താല് മതി. വെള്ളീച്ചകളാണ് മറ്റൊരു ശല്യക്കാരന്. ഇലകളിലെ മഞ്ഞപ്പിന് കാരണം വെള്ളീച്ചകളാണ്. ഇവയെ നേരിടാന് വെളുത്തുള്ളി മിശ്രിതം തളിക്കണം. വേപ്പെണ്ണ മിശ്രിതം തളിക്കുന്നതും കീടങ്ങളെ അകറ്റാന് സഹായകമാണ്.


നിയമങ്ങള് മാറിയത് കൂടുതല് സ്‌കോര് നേടാന് സഹായിച്ചു: രോഹിത് ശര്‍മ\nമെഡിക്കല് സീറ്റ് തട്ടിപ്പ്: കവിതാ പിള്ളയുടെ സ്വത്ത് കണ്ടുകെട്ടും\nSunday 3rd November 2013 4:58pm\nSunday 3rd November 2013 4:54pm\nസൂപ്പര് ഓവര് പ്രതീക്ഷിച്ചു; അവസാന പന്തെറിയുമ്പോള് രോഹിത് പാഡ് അണിയാന് പോയി\nഏഴാമതായി ഇറക്കാനുള്ള തീരുമാനത്തില് ദിനേശ് കാര്‍ത്തിക്ക് അതൃപ്തനായിരുന്നു; ബാറ്റിങ് ഓര്‍ഡര് മാറ്റിയതിന്റെ കാരണം വ്യക്തമാക്കി രോഹിത് ശര്‍മ്മ\nബാംഗ്ലൂര്: ഓസ്‌ട്രേലിയയ്‌ക്കെതിരായ മത്സരത്തില് താന് കസറാന് കാരണം ക്രിക്കറ്റ് നിയമങ്ങള് മാറിയതാണെന്ന് ഇന്ത്യന് താരം ##രോഹിത് ശര്‍മ.\nസര്‍ക്കിളിനുള്ളില് അഞ്ച് ഫീല്‍ഡര്‍മാരെ ഉള്‍ക്കൊള്ളിക്കുന്ന നിയമമാണ് എന്നെ സഹായിച്ചത്. രോഹിത് പറയുന്നു. എന്റെ സ്‌കോറിനെ പറ്റി ചിന്തിക്കാതെയാണ് കളിച്ചത്.\nവളരെ പതുക്കെയാണ് ഞാന് സ്‌കോര് നില കൂട്ടാറ്. എന്റെ ഇന്നിങ്‌സ് ശ്രദ്ധിച്ചാല് ഇത് മനസ്സിലാകും. പക്ഷേ, അഞ്ച് ഫീല്‍ഡര്‍മാര് സര്‍ക്കിളിനുള്ളില് വന്നത് ഈസിയായി കളിക്കാന് സഹായിച്ചു. രോഹിത് പറയുന്നു.\nരോഹിതിന്റെ മികവിലാണ് കഴിഞ്ഞ ദിവസം ഇന്ത്യ സീരീസ് സ്വന്തമാക്കിയത്. ഓസ്‌ട്രേലിയയെ 3-2 ന് തറപറ്റിച്ചായിരുന്നു ഇന്ത്യയുടെ വിജയം. ചിന്ന സ്വാമി സ്‌റ്റേഡിയത്തില് നടന്ന അവസാന ഏകദിനത്തില് 57 റണ്‍സിനായിരുന്നു ഇന്ത്യയുടെ വിജയം.\nമഴകാരണം പരമ്പരയിലെ രണ്ടു മത്സരങ്ങള് ഉപേക്ഷിച്ചിരുന്നു. 114 പന്തില് നിന്ന് സെഞ്ചുറി തികച്ച രോഹിത് 158 പന്തില് 16 സിക്‌സും 12 ഫോറും ഉള്‍പ്പെടെ 209 റണ്‍സെടുത്താണ് അവസാന ഓവറില് പുറത്തായത്.


സ്ത്രീകളെ സാമ്പത്തികമായി സഹായിക്കുക, സ്വയംപര്യാപ്തമാക്കുക എന്നീ ലക്ഷ്യങ്ങളോടെ വനിതകള്‍ക്ക് മാത്രമുള്ള ആമസോണിന്റെ ആദ്യം വിതരണ കേന്ദ്രം ഇന്ത്യയില് ആരംഭിക്കുന്നു. ആദ്യത്തെ കേന്ദ്രം തിരുവനന്തപുരത്തും രണ്ടാമത്തേത് തമിഴ്‌നാട്ടിലെ ചെന്നൈയിലുമാണ് ആരംഭിക്കുന്നത്. വനിതകള്‍ക്ക് പ്രത്യേക തൊഴിലവസരങ്ങള് ലഭ്യമാക്കാനും ഭാവിയില് നേട്ടം കൊയ്യാനും ഇത് ഉപകരിക്കും.\nലോക വനിതാ ദിനത്തോടനുബന്ധിച്ചാണ് വിതരണ കേന്ദ്രം എന്ന ആശയം ആമസോണ് യാഥാര്‍ഥ്യമാക്കുന്നത്. സ്ത്രീ ശാക്തീകരണം ഏറ്റവും ആവശ്യമായ ഇന്ത്യയില് തന്നെ തുടക്കം കുറിക്കുന്നതുകൊണ്ട് ഇന്ത്യാക്കാരായ സ്ത്രീകള്‍ക്ക് ഇതിന്റെ പ്രയോജനം ലഭിക്കും. സ്ത്രീകളെ സ്വയം പര്യാപ്തമാക്കുക എന്ന ലക്ഷ്യവും ഈ ആശയത്തിന് പിന്നിലുണ്ട്.\nആമസോണ് ഇന്ത്യ ആരംഭിക്കുന്ന വനിതാ വിതരണ കേന്ദ്രങ്ങളുടെ പൂര്‍ണ ചുമതലയും നിയന്ത്രണവും വനിതകള്‍ക്കായിരിക്കും. ഈ വിതരണ കേന്ദ്രങ്ങളില് നിന്നുള്ള പാക്കേജുകള് സ്ത്രീകള് തന്നെ ഇരുചക്ര വാഹനങ്ങളില് രണ്ട്- മൂന്ന് കിലോ മീറ്റര് ചുറ്റളവില് വിതരണം ചെയ്യും. ഇവരുടെ സുരക്ഷക്കായി ആമസോണ് ഇന്ത്യ പ്രത്യേക പരിശീലനം നല്‍കും. ഇവര്‍ക്ക് ഏത് ആവശ്യത്തിനും ബന്ധപ്പെടുന്നതിന് പ്രത്യേക ഹെല്‍പ് ലൈന് നമ്പറുകളും ഉണ്ടായിരിക്കും.\nവ്യക്തികള്‍ക്ക് അവരുടെ കഴിവുകള് മനസിലാക്കി ജീവിതത്തെ മാറ്റി മറിക്കുന്നതിനുള്ള അവസരങ്ങള് സൃഷ്ടിക്കുക എന്നതാണ് ലക്ഷ്യമെന്ന് ആമസോണ് ഇന്ത്യ ട്രാന്‍സ്‌പോര്‍ട്ടേഷന് ഡയറക്ടര് സമുവല് തോമസ് പറഞ്ഞു.\nസാധാരണ ഗതിയില് പുരുഷാധിപത്യമുള്ള മേഖലയില് നവീന രീതികളും സാങ്കേതിക വിദ്യകളും ഉപയോഗപ്പെടുത്തി വനിതകളെ വിജയിക്കാന് പ്രാപ്തരാക്കുക എന്നത് ശ്രമകരമായ ജോലിയാണ്. എന്നാല് ആമസോണ് രൂപപ്പെടുത്തിയിട്ടുള്ള വിതരണ കേന്ദ്രം ഇവര്‍ക്ക സാമ്പത്തിക സ്വാതന്ത്ര്യം നേടിക്കൊടുക്കും.\nഒരു സേവന പങ്കാളിയെന്ന നിലയില് പ്രവര്‍ത്തിക്കാനുള്ള തികഞ്ഞ അവസരമാണ് ആമസോണുമായി സഹകരിക്കുന്നതിലൂടെ ലഭ്യമായതെന്ന് വിതരണ കേന്ദ്രത്തിന്റെ ചുമതലയുള്ള ദിവ്യ ശ്യാം പറഞ്ഞു. ഇതു വഴി രജ്യത്തെ ഒട്ടേറം വനിതകള്‍ക്ക് മാതൃകയാകാന് അവസരം ലഭിക്കുകയാണ്.\nഇ-കൊമേഴ്‌സ് പ്ലാറ്റ്‌ഫോമുകള്‍ക്ക് ഏറെ പ്രചാരം ലഭിക്കുന്ന ഇക്കാലത്ത് കഠിനാധ്വാനികളായ സമര്‍പ്പിതരുമായ വിതരണ അസോസിയേറ്റുകളുമായി സഹകരണത്തിലൂടെ എല്ലാത്തരം തടസ്സങ്ങളും നീക്കി ബിസിനസ്സ് മേഖലയില് വിജയിക്കാന് സാധിക്കും. എല്ലാ വനിതകളും സ്വയം ഒതുങ്ങിക്കൂടാതെ സംരംഭകത്വത്തിന്റെ സന്തോഷം അനുഭവിക്കുന്നതിന് മുന്നോട്ടു വരാനുള്ള ഒരവസരം കൂടിയാണ് ആമസോണ് ഒരുക്കുന്നത്.


ആലപ്പുഴയിലെ തോൽവി വിലയിരുത്താൻ ഡിസിസി നേതൃയോഗം ഇന്ന് | Keralabhooshanam.com | Breaking News, Latest News, Kerala, India and World news\nആലപ്പുഴയിലെ തോൽവി വിലയിരുത്താൻ ഡിസിസി നേതൃയോഗം ഇന്ന്\nBy web desk on 14/06/2019 Comments Off on ആലപ്പുഴയിലെ തോൽവി വിലയിരുത്താൻ ഡിസിസി നേതൃയോഗം ഇന്ന്\nആലപ്പുഴയിലെ തെരഞ്ഞെടുപ്പ് പരാജയം വിലയിരുത്താൻ ഡിസിസി നേതൃയോഗം ഇന്ന് ചേരും. കെപിസിസി പ്രസിഡന്റ് മുല്ലപ്പള്ളി രാമചന്ദ്രനും പ്രതിപക്ഷ നേതാവ് രമേശ് ചെന്നിത്തലയും യോഗത്തിൽ പങ്കെടുക്കും. അതേ സമയം തെരഞ്ഞെടുപ്പിൽ സ്ഥാനാർത്ഥിയായിരുന്ന ഷാനിമോൾ ഉസ്മാൻ യോഗത്തിൽ പങ്കെടുത്തേക്കില്ലെന്നാണ് സൂചന. വൈകീട്ട്3മണിക്കാണ് യോഗം. ആലപ്പുഴയിലെ പരാജയത്തെപ്പറ്റി പരിശോധിക്കാൻ കെപിസിസി നിയോഗിച്ച മൂന്നംഗ സമിതിയുടെ തെളിവെടുപ്പ് ഞായറാഴ്ചയാണ്. അതിന് മുന്നോടിയായാണ് മുല്ലപ്പളളി രാമചന്ദ്രൻ പങ്കെടുക്കുന്ന പ്രത്യേക യോഗം ചേരുന്നത്.\nജില്ലയിൽ നിന്നുളള കെപിസിസി അംഗങ്ങൾ, ഡിസിസി അംഗങ്ങൾ, പോഷക സംഘടനാ ഭാരവാഹികൾ, ബ്ലോക്ക്-മണ്ഡലം ഭാരവാഹികൾ എന്നിവരും യോഗത്തിൽ പങ്കെടുക്കും. സംസ്ഥാനത്ത് 19 ഇടങ്ങളിലും വിജയിച്ചിട്ടും ആലപ്പുഴ സീറ്റ് നിലനിർത്താനാകാതെ പോയതിന്റെ കാരണങ്ങൾ ചർച്ച ചെയ്യുകയാണ് യോഗത്തിന്റെ ലക്ഷ്യം. ഓരോ ബൂത്തിലും കിട്ടിയ വോട്ടുകളുടെ കണക്ക് നിരത്തിയുളള പരിശോധന ഉണ്ടാകുമെന്നാണ് സൂചന. എ.എം ആരിഫിന്റെ മണ്ഡലമായ അരൂരിൽ പോലും വൻ മുന്നേറ്റം കാഴ്ച വെച്ച സാഹചര്യത്തിലും മറ്റ് ചിലയിടങ്ങളിൽ അപ്രതീക്ഷിത തിരിച്ചടിയാണ് യുഡിഎഫിനുണ്ടായത്.\nഇതിൽ ചില കോൺഗ്രസ് നേതാക്കളുടെ ഇടപെടൽ ഉണ്ടായോയെന്ന് ഷാനിമോളോട് അടുത്ത കേന്ദ്രങ്ങൾ സംശയിക്കുന്നു. അവർ ഇതുസംബന്ധിച്ച സൂചനകൾ കെപിസിസി നേതൃത്വത്തിന് കൈമാറിയിട്ടുണ്ട്. തെരഞ്ഞെടുപ്പിനു ശേഷം ചേർന്ന ആദ്യ കെപിസിസി നേതൃയോഗത്തിൽ നിന്നും വിട്ടു നിന്ന ഷാനിമോൾ ഉസ്മാൻ ഇന്നത്തെ യോഗത്തിലും പങ്കെടുക്കാനുളള സാധ്യത വിരളമാണ്. അതേസമയം ഷാനിമോൾ ഉസ്മാനെ യോഗത്തിൽ പങ്കെടുപ്പിക്കാൻ ഡിസിസി നേതൃത്വം ശ്രമം നടത്തുന്നുണ്ട്.\nആലപ്പുഴയിലെ തോൽവി വിലയിരുത്താൻ ഡിസിസി നേതൃയോഗം ഇന്ന് added by on 14/06/2019


ശമനമില്ലാതെ മഴ: എട്ട് ജില്ലകളിലെ വിദ്യാഭ്യാസ സ്ഥാപനങ്ങൾക്ക് നാളെ അവധി |\nശമനമില്ലാതെ മഴ: എട്ട് ജില്ലകളിലെ വിദ്യാഭ്യാസ സ്ഥാപനങ്ങൾക്ക് നാളെ അവധി\n13th August 2019 13th August 2019 MJnewsDesk0Comments\nമഴ ശക്തമായി തുടരുന്ന സാഹചര്യത്തിൽ എട്ട് ജില്ലകളിലെ വിദ്യാഭ്യാസ സ്ഥാപനങ്ങൾക്ക് നാളെ അവധി പ്രഖ്യാപിച്ചു. എറണാകുളം, തൃശ്ശൂർ, കോഴിക്കോട്, മലപ്പുറം, വയനാട്, കണ്ണൂർ, കോട്ടയം, ആലപ്പുഴ ജില്ലകളിലാണ് അവധി. ബുധനാഴ്ച നടക്കാനിരുന്ന വകുപ്പ് തല പരീക്ഷ പി എസ് സിയും മാറ്റിവെച്ചിട്ടുണ്ട്.\nയെല്ലോ അലർട്ടാണ് പ്രഖ്യാപിച്ചിട്ടുള്ളതെങ്കിലും മഴ ശക്തമായി തുടരാനുള്ള സാഹചര്യം കണക്കിലെടുത്താണ് അവധിയെന്ന് എറണാകുളം ജില്ലാ കലക്ടർ അറിയിച്ചു. പ്രൊഫഷണൽ കോളജുകൾ അടക്കമുള്ള എല്ലാ വിദ്യാഭ്യാസ സ്ഥാപനങ്ങൾക്കും അങ്കണവാടികൾക്കും അവധി ബാധകമായിരിക്കും\nകോഴിക്കോട് ജില്ലയിൽ പ്രൊഫഷണൽ കോളജുകൽ അടക്കമുള്ള വിദ്യാഭ്യാസ സ്ഥാപനങ്ങൾക്ക് അവധിയായിരിക്കും. ബുധനാഴ്ച റെഡ് അലർട്ടാണ് ജില്ലയിൽ പ്രഖ്യാപിച്ചിരിക്കുന്നത്.\nവയനാട് വെള്ളക്കെട്ട് പൂർണമായി ഒഴിഞ്ഞിട്ടില്ലാത്ത സാഹചര്യത്തിലാണ് അവധി. പ്രൊഫഷണൽ കോളജുകൾ അടക്കമുള്ള വിദ്യാഭ്യാസ സ്ഥാപനങ്ങൾക്ക് അവധി ബാധകമായിരിക്കും.\nമലപ്പുറം ജില്ലയിൽ നാളെ റെഡ് അലർട്ട് പ്രഖ്യാപിച്ച സാഹചര്യത്തിലാണ് അവധി. എല്ലാ വിദ്യാഭ്യാസ സ്ഥാപനങ്ങൾക്കും അവധിയായിരിക്കും. കോട്ടയം ജില്ലയിലും എല്ലാ വിദ്യാഭ്യാസ സ്ഥാപനങ്ങൾക്കും അവധിയാണ്. കണ്ണൂരിൽ പ്രൊഫഷണൽ കോളജുകൾ ഒഴികെയുള്ള വിദ്യാഭ്യാസ സ്ഥാപനങ്ങൾക്കായിരിക്കും അവധിയുണ്ടായിരിക്കുക.\n← കവളപ്പാറ ദുരന്തത്തിന്റെ വ്യാപ്തി തെളിയിക്കുന്ന കാഴ്ച; ബൈക്കിലിരിക്കുന്ന നിലയിൽ മൃതദേഹം കണ്ടെടുത്തു\nപ്രളയബാധിതർക്ക് കൈത്താങ്ങുമായി സർക്കാർ; മൂന്ന് മാസത്തേക്ക് സൗജന്യ റേഷൻ →


‘Love u ചെമ്പു’; ശ്രുതിക്ക് പിറന്നാള് ആശംസ നേര്‍ന്ന് ഷാന്/ വീഡിയോ – Azhimukham\n‘Love u ചെമ്പു’; ശ്രുതിക്ക് പിറന്നാള് ആശംസ നേര്‍ന്ന് ഷാന്/ വീഡിയോ\nകോളേജ് കാലത്ത് തുടങ്ങിയതാണ് ഷാനും ശ്രുതിയും തമ്മിലുള്ള പ്രണയം.\nJan 20 2019 05:11 PM\nശ്രുതിയെയും ഷാനിനെയും സോഷ്യല് മീഡിയിലൂടെ ഒട്ടുമിക്ക മലയാളികള്‍ക്കും അറിയാം. അര്‍ബുദബാധിതയായ പ്രണയിനിയ്ക്ക് കൂട്ടായി മൊട്ടയടിച്ച എത്തിയ ഷാനിനും രോഗബാധിതയായ ശ്രുതിക്കും പിന്തുണയുമായി ഒട്ടേറെ പേര് സോഷ്യല് മീഡിയയിലൂടെ എത്തിയിരുന്നു. കോളേജ് കാലത്ത് തുടങ്ങിയതാണ് ഷാനും ശ്രുതിയും തമ്മിലുള്ള പ്രണയം.\nശ്രുതിയുടെ പിറന്നാള് ദിവസമാണ് ഇന്ന്. ശ്രുതിക്ക് ആശംസകള് നേര്‍ന്നുകൊണ്ട് ഷാന് ഇട്ട ഫേസ്ബുക്ക് കുറിപ്പ് ഇപ്പോള് വൈറലാണ്. ‘Love u ചെമ്പു’ എന്ന് കുറിച്ച് പിറന്നാള് ആഘോഷത്തിന്റെ വീഡിയോയും ഷാന് ഇട്ടിരുന്നു.\nഷാനിന്റെ ഫേസ്ബുക്ക് പോസ്റ്റ്\nന്റെ ചെമ്പുന്റെ #പിറന്നാള്…\nഒന്നാം പിറന്നാള് എന്ന് പറയാനാണ് എനിക്കിഷ്ടം.. ജീവിതത്തിലേക്ക് കടന്നുവന്ന കാന്‍സര് വില്ലനെ ചിരിച്ച് കൊണ്ട് നേരിട്ട് അതിനെ കീഴടക്കി പൂര്‍വാധികം ശക്തിയോടെ പുനര്‍ജനിച്ചു..\nഒരായിരം ജന്മങ്ങള് വാഗ്ദാനം നല്‍കുന്നില്ല.. ഒരായിരം വര്‍ഷങ്ങള് പറയുന്നില്ല..കൂടെയുള്ള നിന്നെ അറിയാനും നിന്നെ ചേര്‍ന്ന് നിക്കാനും സ്‌നേഹിക്കാനും കാണാനും കഴിയുന്നിടത്തോളം പൊന്ന് പോലെ നോക്കും.\nHappy birthday to you my dear and dearest #ചെമ്പു\nമീ ടൂ: ശ്രുതി ഹരിഹരനെതിരെ മാനനഷ്ട കേസ്; ശ്രുതിക്ക് പ്രകാശ് രാജിന്റെ പിന്തുണ; അര്‍ജുന് ‘ജെന്റില്‍മാന്’ എന്ന് സംവിധായകന്\nPREVIEW:പരാജയം അറിയാതെ എത്തിയ ഉറുഗ്വോയും ഫ്രാന്‍സും നേര്‍ക്കു നേര്; ജയം ആര്‍ക്കൊപ്പം?\nകെട്ടിപ്പിടുത്തം കുറച്ച് കൂടുതല് പണിയെടുക്കൂ; മോദിക്ക് കോണ്‍ഗ്രസിന്റെ വാലന്റൈന്‍സ് ഡേ ആശംസ\nമൂത്തോന് ആശംസ പറഞ്ഞ മഞ്ജു വാര്യരെ ട്രോളി ശ്രീകുമാര് മേനോന്\nമലയാളി ഗുണ്ടയുടെ പിറന്നാള് ആഘോഷം എതിരാളികള്‍ക്കൊരുക്കിയ സ്‌കെച്ചെന്നും സൂചന; ബിനുവിനെ തേടി പൊലീസ്


" യുവന്റസിനെതിരെ ചെൽസിക്ക് ഇതിലും മികച്ച പ്രകടനം പുറത്തെടുക്കാമായിരുന്നു " Champions league News Malayalam\nHome Football Champions League ” യുവന്റസിനെതിരെ ചെൽസിക്ക് ഇതിലും മികച്ച പ്രകടനം പുറത്തെടുക്കാമായിരുന്നു “\n” യുവന്റസിനെതിരെ ചെൽസിക്ക് ഇതിലും മികച്ച പ്രകടനം പുറത്തെടുക്കാമായിരുന്നു “\nSeptember 30, 2021 - 8:53 PM\nചാമ്പ്യൻസ് ലീഗിൽ യുവന്റസിനെതിരെ ചെൽസിക്ക് ഇതിലും മികച്ച പ്രകടനം പുറത്തെടുക്കാമായിരുന്നു എന്ന് അന്റോണിയോ കോണ്ടേ. ചാമ്പ്യൻസ് ലീഗിൽ ഫെഡെറിക്കോ കിയെസയുടെ ഏക ഗോളിലാണ് യുവന്റസ് ചെൽസിയെ പരാജയപ്പെടുത്തിയത്. അലിയൻസ്ൽ പ്രതിരോധത്തിലൂന്നിയ പ്രകടനത്തിലാണ് യുവന്റസ് ജയം നേടിയത്. ഒരു ഷോട്ട് മാത്രമാണ് ഓൺ ടാർഗെറ്റിൽ നിലവിലെ യൂറോപ്യൻ ചാമ്പ്യന്മാർക്ക് അടിക്കാൻ സാധിച്ചത്. യൂറോപ്പ്യൻ ചാമ്പ്യന്മാർക്കെതിരെ നിർണായകമായ3പോയന്റ് നേടാൻ സാധിച്ചത് യുവന്റസിന്റെ മികച്ച പ്രകടനമായിരുന്നു എന്നും കോണ്ടേ പറഞ്ഞു.\nയുവന്റസിനെതിരായ മത്സരത്തിൽ ചെൽസിക്ക് ഇതിലും മികച്ച പ്രകടനം പുറത്തെടുക്കാനാകുമായിരുന്നു എന്നും അന്റോണിയോ കോണ്ടെ കൂട്ടിച്ചേർത്തു. മുൻ യുവന്റസ്, ചെൽസി പരിശീലകനായ കോണ്ടെ ഇന്ററിനെ ഇറ്റാലിയൻ ചാമ്പ്യന്മാരാക്കിയതിന് ശേഷം മ്യൂച്ചൽ കൺസെന്റിൽ ക്ലബ്ബ് വിടുകയായിരുന്നു. ചെൽസിക്കൊപ്പം രണ്ട് സീസണിൽ പ്രീമിയർ ലീഗും എഫ് എ കപ്പും കോണ്ടേ ഉയർത്തിയിട്ടുണ്ട്. യുവന്റസിനൊപ്പം ഇറ്റാലിയൻ ലീഗിൽ മൂന്ന് സീരി എ കിരീടങ്ങളും രണ്ട് ഇറ്റാലിയൻ സൂപ്പർ കപ്പും കോണ്ടേ ഉയർത്തിയിരുന്നു. അടുത്ത സീസണിൽ മാത്രമേ ക്ലബ്ബ് ഫുട്ബോളിലേക്ക് തിരികെയെത്തുകയുള്ളു എന്നും കോണ്ടേ അറിയിച്ചിരുന്നു.\nPrevious articleക്യാപ്റ്റന് കൂളുമാരുടെ പോരാട്ടം, ടോസ് നേടി ചെന്നൈ\nNext articleസൺറൈസേഴ്സിനെ പിടിച്ചുകെട്ടി ധോണി പട


വര്‍ക്കേഴ്സ് ഫോറം: ജനാധിപത്യം പാര്‍ലമെന്റില് മാനം കെട്ടു\nപാര്‍ലമെന്റിന്റെ ഉദ്വേഗഭരിതമായ ഇക്കഴിഞ്ഞ സെഷനില് എം.പിമാരും കാലാവധി കഴിയാറായ ഒരു പ്രധാനമന്ത്രിയും അധികാരാര്‍ത്തിപൂണ്ട രാഷ്ട്രീയ കക്ഷികളും എല്ലാറ്റിനുമുപരി കുടിലബുദ്ധികളായ രാഷ്ട്രീയ ദല്ലാളന്മാരും ചേര്‍ന്ന് മാലോകര്‍ക്കു മുമ്പാകെ ഭാരതമഹാരാജ്യത്തെ ഇകഴ്ത്തി തുച്ഛവത്കരിക്കുകയുണ്ടായി. ഭരണഘടനയിലും സ്വരാജിലും ഉത്തമവിശ്വാസമര്‍പ്പിച്ചുവരുന്ന ഇന്ത്യന് ജനതയുടെ ആത്മവീര്യത്തെ അവര് ക്ഷയിപ്പിച്ചുകളഞ്ഞു. പാര്‍ലമെന്റിലും മന്ത്രിസഭയിലും ജനങ്ങള്‍ക്കുള്ള വിശ്വാസത്തിനും തല്‍സന്ദര്‍ഭത്തില് ഇളക്കംതട്ടി. അക്കങ്ങളുടെ കണക്കുപ്രകാരം ഒരു കക്ഷി വിശ്വാസവോട്ടെടുപ്പില് വിജയം വരിച്ചിട്ടുണ്ടാകാം. എന്നാല്, ഈ പ്രഹസനവേളയില് ജനാധിപത്യത്തിലുള്ള ജനങ്ങളുടെ വിശ്വാസത്തിനാണ് കോട്ടം സംഭവിച്ചിരിക്കുന്നത്. 'തെമ്മാടിയുടെ അവസാനത്തെ അഭയകേന്ദ്രമാകുന്നു രാഷ്ട്രീയം' എന്ന നിര്‍വചനം അക്ഷരംപ്രതി സത്യമാണെന്ന് ഒരു തവണകൂടി തെളിയിക്കാനാണ് ബഹളമയമായ ആ പാര്‍ലമെന്റ് സമ്മേളനം ഉതകിയത്.\nജസ്റ്റീസ് വി.ആര്. കൃഷ്ണയ്യര് എഴുതിയ ലേഖനം.\nസൂര്യ പ്റകാശം കൊണ്ടൂ ജനറേറ്റര് പമ്പ് സെറ്റ് ഓടിക്കാനുള്ള സാങ്കേതിക വിദ്യ ആരും കണ്ടു പിടിച്ചിട്ടില്ല, വയലുകളില് വെള്ളം വരണമെങ്കില് പമ്പു സെറ്റ് പ്റവറ്‍ത്തിക്കണം സൂര്യപ്റകാശം കൊണ്ടു മാക്സിമം ഒരു സോളാറ് ഹീറ്ററ് ഉണ്ടാക്കാം , ബ്റിട്ടനില് റ്റു പാറ്‍ടീ സിസ്റ്റം ആണൂ ഇവിടെ അതല്ല , ഇപ്പൊള് എന്തൊരു നെഹ്രു ഭക്തി, ഇന്ദിരാ ഭക്തി ക്റിഷ്ണയ്യറ് ക്കു, വയസ്സാകുമ്പോള് മറവി ഒരു അനുഗ്രഹമാണൂ\nവിശ്വാസ വോട്ടിന്റെ വിജയ ലഹരിയില് ആറാടി നില്ക്കുന്നവര്‍ക്കിതൊന്നും മനസ്സിലാവില്ല. പിന്നെ, മഹാത്മാഗാന്ധിയുടെ വാക്കുകള് എന്നൊക്കെ കേട്ടാല് 21-ആം നൂറ്റാണ്ടിലെ കോണ്ഗ്രെസ്സുകാര് അന്തംവിട്ടു കുന്തം വിഴുങ്ങുകയെ ഉള്ളൂ....!\nതമ്മില് ഭേദം തൊമ്മന് എന്ന സാമാന്യ തത്വം. അല്ലാതെ നെഹ്‌റു/ഇന്ദിര ഭക്തിയെവിടെ?\nനാഷണലൈേഷന് ഒഫ് ബാങ്കു നടത്തിയപ്പോള് ജേ ആറ് ഡീ ടാറ്റ ഇന്ദിരാ ഗാന്ധിയെ അതി നിശിതമായി വിമറ്‍ശീച്ചു നെഹ്റുവിണ്റ്റെ സാമ്പത്തിക നയങ്ങള് റഷ്യന് പഞ്ച വത്സര പധതിയുടെ പിന് തുടറ്‍ച്ചയായിരുന്നു അതെല്ലാം ഓള്‍ഡ് ഹിസ്റ്ററി , നവ ഇന്ത്യന് ചരിത്രം എഴുതുമ്പോള് നരസിംഹ റാവുവിനു അറ്‍ഹിക്കുന്ന സ്ഥാനം കിട്ടുമെന്നു പ്റതീക്ഷിക്കാം\nഇന്ത്യന് കാര്‍ഷിക മേഖലയില് എന്തെങ്കിലും നെട്ടമുണ്ടയിട്ടുണ്ടെങ്കില് അത് പഞ്ചവത്സരപദ്ധതി മൂലമാണ്. സോവിയറ്റ് സഹകരണത്തിന് അതില് വലിയ സംഭാവനയുണ്ട്. അത് അംഗീകരിക്കാന് യാതൊരു മടിയും കാട്ടേണ്ടതില്ല. സ്വതന്തൃനന്തരം അമേരിക്കയുമായി സഹകരിച്ച പാക്കിസ്ഥാനില് എന്ത് നേട്ടമുണ്ടായി? തീവ്രവാതവും ഏകാതിപത്യവും ആ രാജ്യത്തെ കുട്ടിച്ചോറാക്കിയില്ലേ!\nനരസിംഹറാവുവിനും, മന്‍മോഹന് സിംഗിനും, ചിതംബരത്തിനും അര്‍ഹിക്കുന്ന സ്ഥാനം കിട്ടിയേ മതിയാവു. അതിനല്ലേ ചരിത്രത്തിന്‍റെ ചവറ്റുകൊട്ട എന്ന് പറയുന്നതു........!\n“സൂര്യ പ്റകാശം കൊണ്ടൂ ജനറേറ്റര് പമ്പ് സെറ്റ് ഓടിക്കാനുള്ള സാങ്കേതിക വിദ്യ ആരും കണ്ടു പിടിച്ചിട്ടില്ല.“\nകണ്ടു പിടിച്ചെന്ന് ആരു പറഞ്ഞു?


പ്രാണനില് വിരിയുന്ന വര്‍ണ്ണഗീതം | NAMMUDE BHOOLOKAM\nHome » ലേഖനം » പ്രാണനില് വിരിയുന്ന വര്‍ണ്ണഗീതം\nപ്രാണനില് വിരിയുന്ന വര്‍ണ്ണഗീതം\nകുറച്ചു സമയം ഒത്തിരി കാര്യം Part - 1 Part -2Part -3Part -4Part -5Part - 6\nപ്രണയം ഒരു സ്വകാര്യ അനുഭവമാണ്. ഒരു വസ്തുവിനോടോ, വ്യക്തിയോടോ, വിഷയത്തോടോ, പ്രതിഭാസത്തോടോ ഒരാള്‍ക്ക് തോന്നുന്ന വര്‍ദ്ധിച്ച ഒരു അഭിനിവേശമാണ് പ്രണയം. നിര്‍വ്വചനാതീതമായ ഒരു വാക്കാണ് പ്രണയം. വളരെ വിസ്തൃതമായ അര്‍ഥങ്ങള് കല്‍പ്പിക്കാവുന്ന ഒരു വിഷയമാണിത്. ഞാന് എന്ന സത്തയെ പൂര്‍ണ്ണമായി കൊടുക്കുന്ന, അര്‍പ്പിക്കുന്ന ഒരു അവസ്ഥയാണിത്. പ്രണയം വാത്സല്യമാണ്.... പ്രണയം സ്നേഹമാണ്.... പ്രണയം പ്രാര്‍ഥനയാണ്. നിര്‍വ്വചനങ്ങളില് ഒതുങ്ങി നില്‍ക്കാത്ത സ്നേഹം. അനര്‍ഗളമായി ജീവിതത്തില് ഒരിക്കലെങ്കിലും എല്ലാവരും അനുഭവിച്ചറിഞ്ഞ അല്ലെങ്കില് അനുഭവിച്ചറിയേണ്ട പ്രതിഭാസം.\nതലച്ചോറില് ഉണ്ടാകുന്ന ഫിരമോണുകള്, ഡോപമിനുകള്, സെറാടോണിന് ഹോര്‍മോണുകള് എന്നിവ തലച്ചോറിനെ പ്രണയിക്കാന് പ്രേരിപ്പിക്കുന്നു. അതിന്റെ ഫലമായി ശാസ്ത്രജ്ഞന്മാരുടെ ഇക്വേഷനുകള് എല്ലാം തന്നെ ഇവിടെ പൂര്‍ണ്ണതയില് എത്തുന്നു.\n"ആത്മാര്‍ത്ഥ പ്രണയം ഒരാളോട് മാത്രമേ ഉണ്ടാവൂ, പിന്നീടുള്ള പ്രണയങ്ങളില് എല്ലാം തേടുന്നത് ആ പഴയ ആളിനെ തന്നെയാണ്" ......... എവിടുന്നോ ആരുടെയോ വാക്കുകള് ആണിവ. എന്നിരുന്നാലും എത്രമാത്രം സത്യം ഇതില് ഒളിഞ്ഞുകിടക്കുന്നു. അത് മറ്റൊരാളായിരിക്കണം എന്നില്ല, പ്രണയത്തിനു ആരാധനയുടെ, അഭിമാനത്തിന്റെ, സ്നേഹത്തിന്റെ, കരുതലിന്‍റെയൊക്കെ മുഖഭാവങ്ങളുണ്ട്. മാതാപിതാക്കള്, കൂടപ്പിറപ്പുകള്, അദ്ധ്യാപകര്, ആരാധാനപാത്രങ്ങള് എന്നിങ്ങനെ ആരും തന്നെ ആകാം. ആ രൂപത്തിലും ഭാവത്തിലും സാദൃശ്യം തോന്നുന്ന ആരും തന്നെ ആകാം. മനസ്സില് പതിയുന്ന മുഖങ്ങള് പ്രണയത്തിന്‍റെ തായി മാറുന്നു. എന്നാല് നൈരാശ്യങ്ങളും ഇല്ലാതില്ല. എവിടെയും വീണ്ടും പ്രണയം പ്രണയത്തെ കണ്ടെത്തുന്നു. ഒരു വിധത്തില് അല്ലെങ്കില് മറ്റൊരു തരത്തില്, പ്രണയം തിരിച്ചറിയുന്നു, മുഖങ്ങളെ, ഭാവങ്ങളെ, മനസ്സുകളെ. തീര്‍ത്തും നിസ്വാര്‍ത്ഥമായ പ്രണയം, മനസ്സുകളെ സ്വാധീനിക്കുന്നതും, കഠിനമായ പരീക്ഷകളെ അതിജീവിക്കാന് പോന്ന ശക്തിയുടെ ഭാവം ഉള്‍ക്കൊള്ളുന്നതുമാണ്. ഐതീഹ്യങ്ങളില് ദൈവീക ഗ്രന്ഥങ്ങളില് എന്നു വേണ്ട എവിടെയും കഥയും അവയുടെ മൂലകാരണങ്ങളും ഏതെങ്കിലും ഒരു പ്രണയവും അതിന്‍റെ പരിണീതഫലങ്ങളും ആയിരിക്കും.\nജീവിതത്തില് ഒരിക്കലെങ്കിലും പ്രണയം അനുഭച്ചിട്ടില്ലാത്തവര് ഇല്ല എന്നു തന്നെ നമുക്കു തീര്‍ത്തും പറയാന് സാധിക്കും.പറഞ്ഞു മനസ്സിലാക്കിയിട്ടില്ലെങ്കിലും മനസ്സുകൊണ്ട് പ്രണയം എല്ലാവരും അനുഭവിച്ചിരിക്കും ജീവിതത്തില്, തീര്‍ച്ച. മനസ്സിലെ മയില്‍പ്പീലിയില് എഴുതിത്തീര്‍ക്കാത്ത പല കദനകഥകള് ഹൃദയത്തിന്‍റെ ഏതോ താളുകളില് എഴുതി അമൂല്യമായ നിധി പോലെ കൊണ്ടുനടക്കുന്നവരും ഇല്ലാതില്ല. പ്രണയത്തിന്‍റെ വിജയത്തിനായി നാടിനോടും വീടിനോടും ജീവിതത്തിനോടും, സ്വന്തം കുടുംബത്തോടും പൊരുതി ജയച്ചവര് ധാരാളം. പ്രതീക്ഷകള്‍ക്കൊത്ത് ഉയരാത്ത മനസ്സുകളും, നഷ്ടബോധങ്ങളും നഷ്ടങ്ങളും പ്രതികാരഭാവത്തോടെ വീണ്ടും പ്രണയം അനുഭവിക്കുന്നവരും ഇല്ലാതില്ല.\nമനസ്സിലെ വിങ്ങലായി പ്രണയത്തെ കൊണ്ടു നടക്കുന്നവര് ധാരാളം ഉണ്ട്. പ്രണയം പറഞ്ഞറിയിക്കാതെ മനസ്സില് വര്‍ഷങ്ങളോളം പേറിനടക്കുന്നവരും ഒരിക്കലും പ്രകടിപ്പിക്കാന് സാധിക്കാത്തവരും എത്രയേറെ? കത്തുകളുമായി എത്തുന്ന പോസ്റ്റുമാന്മാരെ കാത്തു കാത്തിരുന്നവര് എത്രയേറെ! കത്തുകളുടെ മാധുര്യവും , വീണ്ടും വീണ്ടും വായിക്കുന്നതിന്‍റെ ചേതോവികാരങ്ങളും പറഞ്ഞറിയിക്കാന് സാധിക്കില്ല. വര്‍ഷങ്ങളോളം പ്രണയത്തെ ഒരു നോട്ടുബുക്കിന്‍റെ പൂര്‍ണ്ണതയില് എത്തിച്ചവരും ധാരാളം. ഇക്കാലത്തെ ഇന്‍റെര്‍നെറ്റിലെ പ്രണയം വളരെ എളുപ്പം.... ആര്‍ക്കും ആരെയും പ്രണയിക്കാം, പ്രായവും, ദിവസവും, നാടും, അകലവും ഒരു പ്രശ്നമേയല്ല. എന്നാല് ആത്മാര്‍ത്ഥമായ പ്രണയവും ഇവിടെ ഉണ്ട്.\nസൂക്ഷിച്ചില്ലെങ്കില് അബദ്ധമായി തീരുകയും അവസാനിക്കുകയും ചെയ്യുമെന്ന് മാത്രം. പങ്കാളിക്ക് എന്താണ് വേണ്ടതെന്നും എങ്ങനെ അവരെ സന്തോഷിപ്പിക്കാമെന്നും ആലോചിക്കുക. തിരക്ക് പിടിച്ച നിങ്ങളുടെ ജീവിതത്തില് ഇതിനുള്ള പട്ടികകള് തയ്യാറാക്കുക തന്നെ വേണം. പണവും ജോലിയും മാത്രമല്ല ജീവിതം. അതിനൊപ്പം തന്നെ പ്രാധാന്യമുണ്ട് ബന്ധങ്ങള്‍ക്കും. നിങ്ങളോടൊപ്പം എപ്പോഴും ഉണ്ടാവേണ്ട ഒന്നായി പങ്കാളിയെ അംഗീകരിക്കുന്നതാണ് സ്നേഹം. സാഹചര്യങ്ങള് വ്യത്യസ്തമായാലും. പുസ്തകത്താളിനുള്ളില് ഒളിപ്പിച്ചുവെച്ച മയില്‍പ്പീലികളില് ഹൃദയം കൈമാറിയവര് ഇന്ന് നെഞ്ചോട് ചേര്‍ക്കുന്നത് മൊബൈല് ഫോണുകളാണ്. ഹൃദയങ്ങള് തമ്മിലുള്ള അകലം കുറയ്ക്കാനിടുന്ന കൃത്രിമപ്പാലമാണ് മൊബൈലെന്ന് ചിലര് പറയും.എസ്സ് എം എസ്സ്, മിസ്സ്ഡ് കോളുകള് എന്നു വേണ്ട കാലത്തിനൊത്ത് പ്രണയവും വളര്‍ന്നു എന്നതിനപ്പുറം അത് കാലത്തിനൊപ്പം നമ്മോടൊപ്പം ഇഴുകിച്ചേര്‍ന്നിരിക്കുന്നു...\nപ്രണയം എത്ര സുഖകരമായ അനുഭവം.. നഷ്ട്ടപ്പെട്ടുപോയ പ്രണയത്തിന്റെ ഓര്‍മ്മകള് പോലും എന്നും നമ്മള് അയവിറക്കുന്നു. നിലയ്ക്കാത്ത പ്രണയത്തിന്‍റെ വറ്റാത്തെ അരുവികള് നമ്മുടെ മനസ്സില് മരണംവരെ ഒഴുകുന്നു...\n10 Responses to "പ്രാണനില് വിരിയുന്ന വര്‍ണ്ണഗീതം"\nperooran June 24, 2010 at 7:52 AM\nSapna Anu B.George June 24, 2010 at 10:18 AM\nപേരൂരാന് ......... നമ്മളെല്ലാം അനുഭവിച്ചറിഞ്ഞ പ്രണയം.\nUnknown June 24, 2010 at 10:21 AM\nപ്രണയം! എത്ര മനോഹരമായ പദം!!\nഅരുണ് കായംകുളം June 24, 2010 at 11:30 AM\nപ്രണയം, അത് എന്നും മനോഹരമാണ്.\nഅതിനെ പറ്റി എഴുതുന്നതും, അത് വായിക്കുന്നതും അതിനെ പിന്നെയും മനോഹരമാക്കുന്നു.\nആളവന്‍താന് June 24, 2010 at 12:08 PM\n'പങ്കാളിക്ക് എന്താണ് വേണ്ടതെന്നും എങ്ങനെ അവരെ സന്തോഷിപ്പിക്കാമെന്നും ആലോചിക്കുക'.\nഎന്തോ, അതിനോട് യോജിക്കാന് വയ്യ ചേച്ചീ. അങ്ങനെ ആകുമ്പോള് പ്രണയം വെറും ഒരു അഡ്ജസ്റ്റ്മെന്‍റ് ആകില്ലേ? ഇണയെ എങ്ങനെയെങ്കിലും സംത്രിപ്തിപ്പെടുത്താനുള്ള മനപ്പൂര്‍വമായ ഒരു ചെയ്ത്ത്.\nMuralee Mukundan , ബിലാത്തിപട്ടണം June 24, 2010 at 8:05 PM\nശരിക്കും പ്രണയത്തിനെ കുറിച്ച് ഒരു ഗവേഷണം തന്നെ നടത്തിയിട്ടുണ്ടല്ലോ...\npournami June 24, 2010 at 8:43 PM\nnalloru post...really good one.\nപഞ്ചാരകുട്ടന് -malarvadiclub June 24, 2010 at 9:36 PM\nജയകൃഷ്ണന് കാവാലം June 27, 2010 at 5:40 PM\nശാസ്ത്രങ്ങള്, സൂത്രവാക്യമൊന്നുമേയല്ലാ പാരില്\nസ്നേഹത്തിന് നിദാനമാം മാനസം ഭരിക്കേണ്ടൂ\nജീവിതം, ക്ഷണികമീ കാലചക്രത്തില് തുച്ഛ-\nകാലമെങ്കിലും തമ്മില് സ്നേഹിക്കാന് പഠിക്ക നാം\nസ്നേഹത്തെക്കുറിച്ച് എത്രയെഴുതിയാലും, പറഞ്ഞാലും തീരില്ല. ഈ മുകളിലെ വരികള് ഞാന് സപ്നച്ചേച്ചിക്കും കുടുംബത്തിനും സമര്‍പ്പിക്കട്ടെ...\nnivin July 11, 2010 at 7:45 PM\n"ആത്മാര്‍ത്ഥ പ്രണയം ഒരാളോട് മാത്രമേ ഉണ്ടാവൂ, പിന്നീടുള്ള പ്രണയങ്ങളില് എല്ലാം തേടുന്നത് ആ പഴയ ആളിനെ തന്നെയാണ്"\nഇതിനോടു യോജിക്കാന് കഴിയുന്നില്ല. ആരാണു ഇതു പറഞ്ഞതു


ആലുവ: രാജ്യത്തെ ആതുരസേവന മേഖലയിൽ സിസ്റ്റർ ഡോക്ടേഴ്സിന്റെ നിസ്വാർത്ഥ സേവനങ്ങൾ മഹത്തരമെന്ന് നടൻ മമ്മൂട്ടി.\nരാജഗിരി ആശുപത്രി ഓഡിറ്റോറിയത്തിൽ സിസ്റ്റർ ഡോക്ടേഴ്സ് ഫോറം ഓഫ് ഇന്ത്യയുടെ 25-ാമത് ത്രിദിന ദേശീയ സെമിനാർ ആലുവ രാജഗിരി ആശുപത്രിയിൽ ഉദ്ഘാടനം ചെയ്യുകയായിരുന്നു അദ്ദേഹം.\nകന്യാവൃതം സ്വീകരിച്ച ഡോക്ടർമാർ നിരവധി വെല്ലുവിളികൾ നേരിട്ടു നിശ്ചയദാർഢത്ത്യോടെ പിന്നാക്ക മേഖലകളിലും ഗോത്രവിഭാഗങ്ങൾക്കിടയിലും പരിചരണം ഒരുക്കുന്നത് നന്മയുടെ തെളിവാണ്. തങ്ങളെ ഏല്പിച്ച ഉത്തരവാദിത്വങ്ങൾക്കപ്പുറം മറ്റുള്ളവർക്കു പ്രചോദനമായി പ്രവർത്തിക്കുന്ന കൂട്ടായ്മയാണ് സിസ്റ്റർ ഡോക്ടേഴ്സ് ഫോറം. അടിസ്ഥാന ആരോഗ്യസൗകര്യങ്ങൾ അപ്രാപ്യമായവർക്ക് ഇവർ പ്രതീക്ഷയുടെ കിരണമാണെന്നും മമ്മൂട്ടി പറഞ്ഞു.\nസിസ്റ്റർ ഡോക്ടേഴ്സ് ഫോറം ആനുവൽ റിപ്പോർട്ടിന്റെ പ്രകാശനവും മമ്മൂട്ടി നിർവഹിച്ചു. ആർച്ച്ബിഷപ്പ് മാർ ആന്റണി കരിയിൽ അധ്യക്ഷത വഹിച്ചു. ദൈവസന്നിധിയിൽ നിന്നു വന്നവരെ ദൈവത്തിങ്കലേക്കു മടങ്ങിപ്പോകുന്നതുവരെ പരിപാലിക്കുന്ന പാലമാണ് സിസ്റ്റർ ഡോക്ടേഴ്സെന്ന് അദ്ദേഹം പറഞ്ഞു.\nആർച്ച്ബിഷപ്പ് പ്രകാശ് മല്ലവരപ്പു, മുൻ ചൂഫ് ജസ്റ്റിസ് കുര്യൻ ജോസഫ്, സിസ്റ്റർ ഡോക്ടേഴ്സ് ഫോറം ദേശീയ അധ്യക്ഷ സിസ്റ്റർ ഡോ. ബീന മാധവത്ത്, രാജഗിരി ആശുപത്രി എക്സിക്യൂട്ടീവ് ഡയറക്ടർ ഫാ. ജോൺസൺ വാഴപ്പിള്ളി സിഎംഐ, ചായ് ഡയറക്ടർ ജനറൽ റവ.ഡോ. മാത്യു എബ്രാഹം, ഡോ. ആന്റണി റോബർട്ട് ചാൾസ്, ഫാ. ജൂലിയസ് അറയ്ക്കൽ, റവ. മദർ ആൻ ജോസഫ്, സിസ്റ്റർ അൽഫോൻസ് മേരി എന്നിവരും പങ്കെടുത്തു.\nആതുര സേവന മേഖലയിലെ നൂതന ആശയങ്ങളും സാങ്കേതിക വിദ്യകളും മൂന്നു ദിവസം നീണ്ടുനിൽക്കുന്ന സെമിനാറിൽ പ്രതിപാദിക്കപ്പെടും.\nഇന്ത്യയിലെ പ്രമുഖ ഡോക്ടർമാർ നേതൃത്വം നല്കുന്ന ചർച്ചാക്ലാസുകളും നടക്കും. ഇരുപത് സംസ്ഥാനങ്ങളിൽ നിന്നായി 200-ൽ പരം ഡോക്ടർമാരായ സിസ്റ്റർമാർ സെമിനാറിൽ പങ്കെടുക്കുന്നു.\nരാജഗിരി ആശുപത്രിയും സിസ്റ്റർ ഡോക്ടേഴ്സ് ഫോറവും സംയുക്തമായിട്ടാണ് സെമിനാറിനു നേതൃത്വം നല്കുന്നത്.\nSource: Deepika, 2020 January 24.


പ്രതിവര്‍ഷം 80 ലക്ഷം ടണ് പ്ലാസ്റ്റിക് മലിനീകാരികളാണ് സമുദ്രത്തിലെത്തുന്നത്. ഓരോ മിനിട്ടിലും ഒരു ട്രക്ക് പ്ലാസ്റ്റിക് കടലില് തള്ളുന്നതിന് തുല്യമാണിത്. ഈ ദുരന്തത്തിന് പല കാരണങ്ങളുണ്ട്. തിമിംഗലം, മീനുകള്, കടല്‍പക്ഷികള്, ആമകള്, ധാരാളം മറ്റ് മൃഗങ്ങള് ആ പ്ലാസ്റ്റിക് തിന്നുകയും കൂട്ടത്തോടെ മരിക്കുകയും ചെയ്യുന്നു. ഇതെല്ലാം കോവിഡ്-19 ന് മുമ്പത്തെ കാര്യമാണ്. കോവിഡ്-19 കാരണം ഓരോ മാസവും 12900 കോടി മാസ്കുകളും 6500 കോടി ഗ്ലൌസുകളുമാണ് ഉപയോഗിക്കപ്പെടുന്നത്. — സ്രോതസ്സ് scientificamerican.com | Aug 17, 2020\nTagged കോവിഡ്-19,പ്ലാസ്റ്റിക്,വാര്‍ത്തഒരു അഭിപ്രായം ഇടൂ\nAlex Weber https://www.theplasticpick-up.org/\nTagged പ്ലാസ്റ്റിക്,മള്‍ട്ടിമീഡിയഒരു അഭിപ്രായം ഇടൂ\nകോവിഡുമായി ബന്ധപ്പെട്ട പ്ലാസ്റ്റിക് മാലിന്യങ്ങള് സമുദ്രങ്ങളിലേക്ക്\nമുഖ ആവരണം, കൈയ്യുറ, മുഖ മറ തുടങ്ങിയ ഒറ്റ പ്രാവശ്യം ഉപയോഗിക്കാവുന്ന പ്ലാസ്റ്റിക്കിന്റെ വര്‍ദ്ധിച്ച ആവശ്യകത കോവിഡ്-19 മഹാമാരി ലോകം മൊത്തം ഉണ്ടാക്കി. അതിന്റെ ഫലമായ മാലിന്യങ്ങള് നദികളിലും സമുദ്രങ്ങളിലും എത്തിച്ചേര്‍ന്നു. ഇപ്പോള് തന്നെ നിയന്ത്രണാതീതമായ ആഗോള പ്ലാസ്റ്റിക് പ്രശ്നം കൂടുതല് വഷളായിരിക്കുകയാണ്. ഒരു മാതൃക ഉപയോഗിച്ച് ഗവേഷകര് കണ്ടെത്തി. മഹാമാരിയുമായി ബന്ധപ്പെട്ട 80 ലക്ഷം ടണ് പ്ലാസ്റ്റിക് മാലിന്യങ്ങള് ലോകം മൊത്തം ഉത്പാദിപ്പിച്ചു. അതില് 25,000 ടണ്ണിലധികം സമുദ്രങ്ങളിലെത്തി. മൂന്ന് നാല് വര്‍ഷം കഴിയുമ്പോള് ഈ … Continue reading കോവിഡുമായി ബന്ധപ്പെട്ട പ്ലാസ്റ്റിക് മാലിന്യങ്ങള് സമുദ്രങ്ങളിലേക്ക് →\nഅന്തരീക്ഷത്തിലെ CO2 ന്റെ നില കുറക്കുന്ന കാര്യത്തില് നമ്മളില് മിക്കവരും മുഴുകിയിരിക്കുമ്പോള് വേറൊരു കൂട്ടം ശാസ്ത്രജ്ഞര് മറ്റൊരു വില്ലനെ ശ്രദ്ധിക്കുകയാണ്. പ്ലാസ്റ്റിക്ക് കൊണ്ടുള്ള നാശം ഇല്ലാതാക്കാന് നമുക്ക് ഇനി9വര്‍ഷങ്ങളേയുള്ളു എന്ന് Plastic Health Summit 2021 ല് നടന്ന ചര്‍ച്ചകള് പറയുന്നു. Plastic Soup Foundation നാണ് ഒരു ദിവസത്തെ ശില്‍പ്പശാല ഒക്റ്റോബര് 21 ന് ആംസ്റ്റര്‍ഡാമില് സംഘടിപ്പിച്ചത്. പ്ലാസ്റ്റിക് മാലിന്യത്തെ ഒരു പൊതുജനാരോഗ്യ അടിയന്തിരാവസ്ഥയാണെന്ന് പ്രഖ്യാപിക്കണമെന്ന് അവര് ലോകാരോഗ്യ സംഘടനയോട് ആവശ്യപ്പെട്ടു. ഇപ്പോള് … Continue reading9വര്‍ഷങ്ങള്‍ക്കകം പ്ലാസ്റ്റിക്ക് നമ്മേ നശിപ്പിക്കും →\nലോകം മൊത്തം ഒറ്റപ്രാവശ്യമുപയോഗിച്ച് വലിച്ചെറിയുന്ന പ്ലാസ്റ്റിക്കുകളുടെ പകുതിയിലധികവും വരുന്നത് വെറും 20 കമ്പനികളില് നിന്നാണ്. പ്ലാസ്റ്റിക് കുപ്പികള്, ആഹാര പാക്കറ്റുകള്, ബാഗുകള് തുടങ്ങിയവ ഒരു പ്രാവശ്യം ഉപയോഗിച്ച ശേഷം വലിച്ചെറിയുന്ന ശതകോടിക്കണക്കിന് സാധനങ്ങളില് ഉള്‍പ്പെടുന്നു. അവ അവസാനം എത്തിച്ചേരുന്നത് സമുദ്രത്തിലാണ്. London School of Economics ഉള്‍പ്പടെയുള്ള ഒരു സംഘം സ്ഥാപനങ്ങളാണ് ഈ പഠനം നടത്തിയത്. പ്ലാസ്റ്റിക് supply chain ന്റെ അടിത്തറയായ polymers നിര്‍മ്മാണത്തെ അവര് നോക്കി. അതാണ് അല്ലാ പ്ലാസ്റ്റിക്കുകളുടേയും അടിസ്ഥാനം. 20 petrochemical … Continue reading ഒറ്റ പ്രാവശ്യമുപയോഗിക്കുന്ന പ്ലാസ്റ്റിക് മാലിന്യത്തിന്റെ പകുതിയും വരുന്നത് വെറും 20 കമ്പനികളില് നിന്നാണ് →\nTagged കോര്‍പ്പറേറ്റ്,പ്ലാസ്റ്റിക്,വാര്‍ത്തഒരു അഭിപ്രായം ഇടൂ


സമുദായ ശാക്തീകരണത്തിന് പണ്ഡിതന്മാര് ധൈഷണിക നേതൃത്വം നല്‍കണം: ഇ.ടി.മുഹമ്മദ് ബഷീര് – Chandrika Daily\nBy chandrika Tuesday October 10, 2017 00:01 am\nസമുദായ ശാക്തീകരണത്തിന് പണ്ഡിതന്മാര് ധൈഷണിക നേതൃത്വം നല്‍കണം: ഇ.ടി.മുഹമ്മദ് ബഷീര്\nകോഴിക്കോട്: ആരോഗ്യകരമായ മഹല്ലുകള്‍ക്ക് സമൂഹത്തിലെ നായക സ്ഥാനം വഹിക്കുന്ന പണ്ഡിതന്മാര്‍ക്ക് ഫല പ്രദമായ ദൗത്യം നിര്‍വ്വഹിക്കാനുണ്ടെന്ന് ഇ.ടി.മുഹമ്മദ് ബഷീര് എം.പി. പള്ളികളില് സേവനം നിര്‍വ്വഹിക്കുന്ന ഇമാമുമാരും…\nകോഴിക്കോട്: ആരോഗ്യകരമായ മഹല്ലുകള്‍ക്ക് സമൂഹത്തിലെ നായക സ്ഥാനം വഹിക്കുന്ന പണ്ഡിതന്മാര്‍ക്ക് ഫല പ്രദമായ ദൗത്യം നിര്‍വ്വഹിക്കാനുണ്ടെന്ന് ഇ.ടി.മുഹമ്മദ് ബഷീര് എം.പി. പള്ളികളില് സേവനം നിര്‍വ്വഹിക്കുന്ന ഇമാമുമാരും ഖത്തീബുമാരും വിദ്യാഭ്യാസ സാമൂഹ്യ സാംസ്‌കാരിക സംരംഭങ്ങള്‍ക്കും നേതൃത്വം നല്‍കണം. കേരള സംസ്ഥാന വഖഫ് ബോര്‍ഡ് കോഴിക്കോട് ടാഗോര് ഹാളില് സംഘടിപ്പിച്ച ഇമാം-ഖത്തീബ് പരിശീലന പദ്ധതിയുടെ സംസ്ഥാന തല ഉദ്ഘാടനം നിര്‍വ്വഹിച്ച് സംസാരിക്കുകയായിരുന്നു അദ്ദേഹം.\nസമുദായ ശാക്തീകരണത്തില് പണ്ഡിതന്മാരുടെ പങ്ക് അനിഷേധ്യമാണ്. ഒരു ധൈഷണിക സന്നാഹമെന്ന നിലക്ക് കാലഘട്ടത്തിന്റെ ചുവരെഴുത്ത് വായിച്ച് പുതിയ അജണ്ട നിര്‍മ്മിക്കുന്നതിന്് നേതൃത്വം നല്‍കുവാന് തുടര്‍ന്നും പണ്ഡിതന്‍മാര്‍ക്കാവും. നാട്ടിലെ എല്ലാവരുടെയും അടുത്ത സുഹൃത്തും കൗണ്‍സിലറുമൊക്കെയായിരിക്കണം ഇമാമുമാര്. വഖഫ് സ്വത്തുക്കള് നല്ല രീതിയില് സംരക്ഷിക്കുന്നതിനും കൈകാര്യം ചെയ്യുന്നതിനും പണ്ഡിതരുടെ ക്രിയാത്മക മേല്‍നോട്ടം അനിവാര്യമാണ്.\nനാട്ടിലെ ജനങ്ങള്‍ക്ക് ചികിത്സ സഹായം പോലുള്ള പദ്ധതികള്‍ക്കെല്ലാം സഹായം ചെയ്തുകൊടുക്കുന്ന കേന്ദ്രങ്ങളായി മഹല്ല് കമ്മിറ്റികള് പ്രവര്‍ത്തിക്കണം. രാജ്യത്ത് പലയിടത്തും ഭരണകൂടങ്ങളാണ് വഖഫ് സ്വത്തിന്റെ വലിയ കൈയ്യേറ്റക്കാര്. ഒട്ടേറെ സര്‍ക്കാര് ഓഫിസുകള് പ്രവര്‍ത്തിക്കുന്നതുപോലും വഖഫ് ഭൂമിയിലാണ്. ഇവയെല്ലാം ഒഴിപ്പിച്ചെടുക്കാന് വലിയ ബുദ്ധിമുട്ടുണ്ട്. അതേസമയം, കേരളത്തില് വലിയ തോതില് കൈയ്യേറ്റമില്ലാത്തതിന് മഹല്ലുകളുടെ ജാഗ്രതയാണ് കാരണം. ഇമാം-ഖത്തീബ് പഠനക്യാമ്പ് ദേശീയ മാതൃകയാണെന്നും ഇ.ടി കൂട്ടിച്ചേര്‍ത്തു.\nയോഗത്തില് ചെയര്‍മാന് പാണക്കാട് സയ്യിദ് റഷീദലി ശിഹാബ് തങ്ങള് അദ്ധ്യക്ഷം വഹിച്ചു. ട്രെയിനിംഗ് ക്യാമ്പ് പദ്ധതി, വഖഫ് ബോര്‍ഡ് മെമ്പര് അഡ്വ.പി.വി.സൈനുദ്ദീന് വിശദീകരിച്ചു. ചീഫ് എക്‌സിക്യൂട്ടീവ് ഓഫീസര് എം.കെ സാദിഖ് വഖഫ് ബോര്‍ഡ് പ്രവര്‍ത്തന റിപ്പോര്‍ട്ട് അവതരിപ്പിച്ചു. മെമ്പര്‍മാരായ ടി.പി അബ്ദുല്ലക്കോയ മദനി, അഡ്വ.എം ഷറഫുദ്ദീന്, അഡ്വ.ഫാത്തിമ റോസ്‌ന എന്നിവരും കെ മോയിന്‍കുട്ടി മാസ്റ്ററും സംസാരിച്ചു. ബോര്‍ഡ് മെമ്പര് എം.സി.മായിന്‍ഹാജി സ്വാഗതവും വഖഫ് ബോര്‍ഡ് അഡ്മിനിസ്‌ട്രേറ്റീവ് ഓഫീസര് യു അബ്ദുല് ജലീല് നന്ദിയും പറഞ്ഞു. എസ്.വി.മുഹമ്മദലി മാസ്റ്റര് ക്യാമ്പിന് നേതൃത്വം നല്‍കി. തെരഞ്ഞെടുക്കപ്പെട്ട 600 ലധികം ഖത്തീബ്-ഇമാമുമാര് സംബന്ധിച്ചു.\nCategories: Culture, Views Tags: et muhammed basheer


SKSSF News: കഷ്ടപ്പെടുന്നവർക്കു സാന്ത്വനം പകരുക: സൈനുൽ ഉലമ\nവ്രതാനുഷ്ടാനം, തറാവീഹ് നമസ്‌കാരം, ദാനധര്‍മങ്ങള് തുടങ്ങിയവയിലൂടെ സംസ്‌കരിച്ചെടുത്ത ഉള്‍ക്കരുത്തുമായാണ് നമ്മുടെ പെരുാളാഘോഷം. സന്തോഷത്തിന്റെ ഈ സുദിനത്തില് നമ്മുടെ സഹോദരങ്ങളിലേക്കും അയല്‍വാസികളിലേക്കും ഈ സുകൃതങ്ങള് പകര്‍ു കൊടുക്കാന് സാധിക്കണം. പെരുാള് ദിനത്തില് ഒരാളുപോലും പ'ിണി കിടക്കരുതെ മഹത്തായ ആശയമാണ് ഫിത്വര് സകാത്ത് നല്‍കു സന്ദേശം.\nആഘോഷത്തിന്റെ ഈ സുന്ദരവേള ആഭാസവല്‍ക്കരിച്ചുകൂടാ. ലോകത്തിന്റെ വിവിധ ഭാഗങ്ങളില് വേദന അനുഭവിക്കു സഹോദര-സഹോദരികളോട് ഐക്യദാര്‍ഢ്യം പ്രകടിപ്പിക്കാന് ഈ സന്ദര്‍ഭം ഉപയോഗപ്പെടുത്തണം. ഗസ്സയില് ഇസ്‌റാഈലീ ക്രൂരതകള്‍ക്കിരയായി നൂറു കണക്കിന് പിഞ്ചുകുഞ്ഞുങ്ങളാണ് പിടഞ്ഞു വീഴുത്. ഇവരുടെ വേദനയില് നമ്മളും പങ്കു ചേരണം. മാനുഷിക മൂല്യങ്ങളെ ചവി'ിമെതിക്കു ഇത്തരം ഭികരതക്കെതിരെ നമ്മുടെ മനസ്സാക്ഷി ഉണരേണ്ടതുണ്ട്. പീഡനമനുഭവിക്കു ഫലസ്തീന് ജനതയെ പെരുാള് ദിനത്തിലെ നമ്മുടെ പ്രാര്‍ത്ഥനയില് മറക്കാതിരിക്കുക. ഈ വേളയില് നന്മയും സ്‌നേഹവും ഐക്യവും പരസ്പരം കാത്തുസൂക്ഷിക്കാന് നാം തയ്യാറാവുക. ഏവര്‍ക്കും ഈദ് ആശംസകള്. അല്ലാഹു അക്ബര്. വലില്ലാഹില് ഹംദ്.


നെടുമ്പാശ്ശേരി വിമാനത്താവളത്തില് ഇന്നു മുതല് കോവിഡ് പരിശോധന - ദി ഗൾഫ് ഇന്ത്യൻസ്\nകൊച്ചി: നെടുമ്പാശേരി വിമാനത്താവളത്തില് വ്യഴാഴ്ച മുതല് കോവിഡ് പരിശോധനാ സൗകര്യം ആരംഭിക്കും. ആര്‍ടി-പിസിആര് പരിശോധനയുടെ ഫലം എട്ടുമണിക്കൂറിനുള്ളിലും ആന്റിജന് പരിശോധനാഫലം പതിനഞ്ചു മിനിട്ടിനുള്ളിലും ലഭിക്കും. ആര്‍ടി-പിസിആറിന് 2100 രൂപയും ആന്റിജന് ടെസ്റ്റിന് 625 രൂപയുമാണ് സര്‍ക്കാര് നിശ്ചയിച്ചിട്ടുള്ള നിരക്ക്.\nAlso read: റാസല് ഖൈമ വിമാനത്താവളം നാളെ പ്രവര്‍ത്തനം ആരംഭിക്കും\nകിന്‍ഡര് ആശുപത്രിയുമായി സഹകരിച്ചാണ് പരിശോധന സംവിധാനം നടപ്പിലാക്കുന്നത്. ഠ1, ഠ3 ടെര്‍മിനലുകളുടെ അറൈവല് ഭാഗത്ത് സജ്ജമാക്കിയിട്ടുള്ള കൗണ്ടറുകള് 24 മണിക്കൂറും പരിശോധന സൗകര്യമുണ്ടാകും. യാത്രികര്‍ക്ക് പുറമെ പൊതുജനങ്ങള്‍ക്കും ഈ സൗകര്യം ഉപയോഗിക്കാമെന്ന് അധികൃതര് അറിയിച്ചു\nകാര്‍ഡില് നിന്ന് പണം നഷ്‌ടമായാല് എന്തു ചെയ്യണം?\nAlso read: അനുകൂല സാഹചര്യമല്ല; സംസ്ഥാനത്ത് സിനിമ തിയറ്ററുകള് ഉടന് തുറക്കില്ല


സ്വർണക്കടത്ത് കേസ്; എൻഫോഴ്‌സ്‌മെന്റ് ഡയറക്ടറേറ്റിന്റെ അന്വേഷണം കോൺഗ്രസ് നേതാക്കളിലേക്ക് | Kairali News | kairalinewsonline.com\nസ്വപ്‌ന സുരേഷ് മുഖ്യപ്രതിയായ സ്വർണക്കടത്ത് കേസിൽ എൻഫോഴ്‌സ്‌മെന്റ് ഡയറക്ടറേറ്റിന്റെ (ഇഡി) അന്വേഷണം കൊല്ലത്തെ കോൺഗ്രസ് നേതാക്കളിലേക്ക്.\nമണ്ഡലം പ്രസിഡന്റു മുതൽ ദേശീയ നേതാവ് വരെ ഉൾപ്പെടുന്നതാണ് ശൃംഖല. കൊച്ചി ആസ്ഥാനമായ കാർഗോ ക്ലിയറൻസ് കമ്പനി, കൊല്ലം നഗരം കേന്ദ്രീകരിച്ചുള്ള  സഹകരണസംഘം എന്നിവയുടെ മറവിലാണ് ഇവർ കോടികളുടെ ബിസിനസ് നടത്തുന്നത്.\nസ്വർണക്കടത്തിലൂടെ ലഭിച്ച അനധികൃത സമ്പാദ്യം റിയൽ എസ്‌റ്റേറ്റിലും നിക്ഷേപിച്ചിട്ടുണ്ടെന്നാണ് വിവരം. ഇതു സംബന്ധിച്ച് ഇഡിക്കു പുറമെ ദേശീയ അന്വേഷക ഏജൻസിക്കും കസ്‌റ്റംസിനും ലഭിച്ച പരാതികളിൽ അന്വേഷണം തുടങ്ങി.\nപേയ്‌മെന്റ് സീറ്റെന്ന് കോൺഗ്രസുകാർക്കിടയിൽ ആരോപണമുയർന്ന പ്രവാസിയായ മണ്ഡലം പ്രസിഡന്റാണ് പ്രധാനകണ്ണി. ഇയാളുടെ നിയമനത്തിൽ ഡിസിസി പ്രസിഡന്റ് ബിന്ദുകൃഷ്‌ണയ്‌ക്കെതിരെ പരാതി ഉയർന്നിരുന്നു.\nവിദേശത്ത് ഔഷധവ്യപാരം നടത്തിവന്ന ഇയാൾ നാട്ടിലെത്തി ചുമതലയേറ്റ ശേഷം കോൺഗ്രസിലെ ഉന്നതനേതാക്കളുമായി ഉറ്റ ബന്ധത്തിലാണ്. കൊല്ലം നഗരം കേന്ദ്രീകരിച്ചുള്ള  ലേബർ സഹകരണ സംഘത്തെയാണ് ഇടപാടുകൾക്ക് മറയാക്കുന്നത്.\nഇതിൽ ഇദ്ദേഹം ഉൾപ്പെടെ നേതാക്കൾക്ക് ഷെയറുണ്ട്. കുന്നിക്കോട്, മേലില, ആവണീശ്വരം, ശൂരനാട് പ്രദേശങ്ങളിൽ വൻതോതിൽ ഇയാളും സംഘവും ഭൂമിവാങ്ങിക്കൂട്ടി. ഇങ്ങനെ വാങ്ങുന്ന ഭൂമിയിൽ കൃഷിയിറക്കാൻ സംഘടനകൾക്ക് ഫ്രീയായി നൽകാറുണ്ട്.\nകാർഷിക മേഖലയുടെ ചുമതല ഒരു വനിതയ്‌ക്കാണ്. ജില്ലയിൽ രണ്ടിടത്ത് പെട്രോൾ പമ്പും പത്തനംതിട്ട, തിരുവനന്തപുരം ജില്ലകളിൽ നിരവധി സ്ഥലത്ത് കെട്ടിടവും സ്ഥലവും വാങ്ങി. കാർഗോ ക്ലിയറൻസ് ചുമതലയുള്ള സഹോദരന്റെ സ്വാധീനം ഇടപാടുകൾക്ക് സഹായകമാകുന്നു.\nസ്വപ്‌ന സുരേഷ് അറസ്റ്റിലായപ്പോൾ മുതൽ കൊല്ലം ബന്ധം ചർച്ചയാകുകയും ചില കോൺഗ്രസ് നേതാക്കൾ നിരീക്ഷണത്തിലാകുകയും ചെയ്‌തിരുന്നു. മണ്ഡലം പ്രസിഡന്റും യൂത്ത് കോൺഗ്രസ് കൊല്ലം ബ്ലോക്ക് ഭാരവാഹിയും തമ്മിൽ മുമ്പ് ഇടഞ്ഞപ്പോൾ പ്രതിപക്ഷനേതാവ് രമേശ് ചെന്നിത്തല കൊല്ലത്ത് രഹസ്യസന്ദർശനം നടത്തി.\nഒരു മണിക്കൂറോളം ചെലവഴിച്ച ചെന്നിത്തല ബ്ലോക്ക് ഭാരവാഹിക്ക് ശാസന നൽകിയാണ് മടങ്ങിയത്. കോൺഗ്രസ് എംപി ഉൾപ്പെടെ മൂന്നു നേതാക്കളുമായുള്ള മണ്ഡലം പ്രസിഡന്റിന്റെ അടുപ്പവും സാമ്പത്തിക ഇടപാടുകളുമാണ് ഇഡി അന്വേഷണത്തിലേക്ക് എത്തിച്ചത്\nTags: EDGold smuggling caseKERALAkollam


Emalayalee.com - ആള് മാറി ഗോപി ഫാന്‍സ്, ടിവി അനുപമയ്ക്ക് പകരം അനുപമ പരമേശ്വരന് തെറിയഭിഷേകം\nആള് മാറി ഗോപി ഫാന്‍സ്, ടിവി അനുപമയ്ക്ക് പകരം അനുപമ പരമേശ്വരന് തെറിയഭിഷേകം\nFILM NEWS 08-Apr-2019 കല\nഏറ്റവും വലിയ വിവരദോഷികള്‍ക്കുള്ള പുരസ്കാരം സുരേഷ് ഗോപി ഫാന്‍സിന് തന്നെ നല്‍കണം. കഴിഞ്ഞ മണിക്കൂറുകളില് ചലച്ചിത്രതാരം അനുപമ പരമേശ്വരന് നേരിടേണ്ടി വന്ന അനുഭവം അതാണ് സൂചിപ്പിക്കുന്നത്. തിരഞ്ഞെടുപ്പ് പെരുമാറ്റച്ചട്ടലംഘനം നടത്തിയെന്നതിന് സുരേഷ് ഗോപിക്ക് തൃശൂര് കളക്ടര് ടി.വി അനുപമ ഐ.എ.എസ് നോട്ടീസ് നല്‍കിയിരുന്നു. എനിക്കെന്‍റെ ദൈവത്തിന്‍റെ പേരൊന്ന് പറയാന് പാടില്ലേ എന്ന് സുരേഷ് ഗോപി കരഞ്ഞുപറഞ്ഞു നടക്കുകയും ചെയ്തു.\nഅതോടെ സുരേഷ് ഗോപി ഫാന്‍സിന്‍റെ വികാരം ഉണര്‍ന്നു. തുടര്‍ന്ന് ഫേസ്ബുക്കില് അനുപമയെ തേടിയിറങ്ങി. ടിവി അനുപമയ്ക്ക് പകരം കൈയ്യില് കിട്ടിയത് പ്രേമത്തില് നായികയായ അനുപമ പരമേശ്വരന്. പോത്തിന് എന്ത് ഏത്ത വാഴ എന്ന മട്ടില് അനുപമ പരമേശ്വരന് നേരെ തെറിയഭിഷേകം തുടങ്ങി ഗോപി ഫാന്‍സ്. ഏറ്റവും കൂടുതല് കമന്‍റുകള് വന്നത് നീ മുടിഞ്ഞുപോകുമെന്ന ശാപവാക്കുകളായിരുന്നു. സുരേഷേട്ടനെ വേദനിപ്പിക്കരുതെന്ന അപേക്ഷയും കമന്‍റുകളായി വന്നു. എന്നാല് തന്നോട് ഇതൊക്കെ എന്തിന് പറയുന്നു എന്ന അത്ഭുതത്തിലാണ് സാക്ഷാല് ചലച്ചിത്രതാരം അനുപമ. ഇലക്ഷനുമായി എനിക്കൊരു ബന്ധവുമില്ല എന്ന് പറഞ്ഞു മടുത്തിരിക്കുകയാണ് താരം.


ജലീലിനെ ചോദ്യം ചെയ്തത് രണ്ടു ദിവസമെന്ന് സൂചന; ആരോടും പറയരുതെന്ന് മന്ത്രി അഭ്യര്‍ത്ഥിച്ചെന്ന് റിപ്പോര്‍ട്ട്\nതിരുവനന്തപുരം: സ്വര്‍ണക്കടത്തുമായി ബന്ധപ്പെട്ട അന്വേഷണത്തിന്റെ ഭാഗമായി മന്ത്രി കെ.ടി ജലീലിനെ എന്‍ഫോഴ്സ്മെന്റ് ഡയറക്ടറേറ്റ് രണ്ടു ദിവസം ചോദ്യം ചെയ്തതായി റിപ്പോര്‍ട്ട്. വ്യാഴാഴ്ച രാത്രി 7.30 മുതല് 11.30 വരെയും വെള്ളിയാഴ്ച രാവിലെയുമാണു ചോദ്യം ചെയ്തതെന്നാണു സൂചന. വ്യാഴാഴ്ച രാത്രി 11.30 വരെ ചോദ്യം ചെയ്ത് അടുത്ത ദിവസം ഹാജരാകാന് ആവശ്യപ്പെട്ട് പറഞ്ഞ് അയയ്ക്കുകയായിരുന്നു.\nതുടര്‍ന്നാണ് രാത്രിയില് അരൂരിലെ സുഹൃത്തായ വ്യവസായിയുടെ വീട്ടില് താമസിച്ച ശേഷം വെള്ളിയാഴ്ച രാവിലെ വീണ്ടും ചോദ്യം ചെയ്യലിന് ഹാജരായത് എന്നാണ് പുറത്തു വരുന്ന വിവരങ്ങള്. ഉച്ചയ്ക്ക് ഒരു മണി വരെ നീണ്ട ചോദ്യം ചെയ്യലിനു ശേഷം മാധ്യമങ്ങളുടെ കണ്ണു വെട്ടിച്ച് മന്ത്രി മലപ്പുറത്തേയ്ക്ക് പോകുകയായിരുന്നു. ഇഡിയോട് മൊഴിയെടുക്കല് രഹസ്യമാക്കണമെന്ന് മന്ത്രി അങ്ങോട്ട് ആവശ്യപ്പെട്ടിരുന്നു എന്നാണ് ലഭിക്കുന്ന വിവരം.\nമന്ത്രിയുടെ മൊഴി എന്‍ഫോഴ്സ്മെന്റ് ഡയറക്ടര്‍ക്കു കൈമാറുകയായിരുന്നു. ജലീലിന് ക്ലീന് ചിറ്റ് നല്‍കിയിട്ടില്ലെന്ന് എന്‍ഫോഴ്‌സ്‌മെന്റ് ഡയറക്ടറേറ്റ് വ്യക്തമാക്കി. വീണ്ടും മൊഴിയെടുക്കമെന്ന് എന്‍ഫോഴ്‌സ്മെന്റ് മേധാവി എസ്.കെ മിശ്ര വ്യക്തമാക്കി. മൊഴി പരിശോധിച്ച ശേഷം തുടര്‍നടപടിയെടുക്കുമെന്നാണ് ഇഡി വ്യക്തമാക്കിയത്. ഖുറാന് വിതരണവുമായി ബന്ധപ്പെട്ട് ഏതെങ്കിലും കള‌ളക്കടത്ത് നടത്തി എന്നതിന്റെ തെളിവ് നിലവില് എന്‍ഫോഴ്‌സ്‌മെന്റിനില്ല. എന്നാല് മന്ത്രി ചട്ടലംഘനം നടത്തിയിട്ടുണ്ട് എന്ന് എന്‍ഫോഴ്‌സ്‌മെന്റിന് ബോദ്ധ്യപ്പെട്ടിട്ടുണ്ട്.\nഅതിനിടെ, താന് തെറ്റ് ചെയ്‌തെന്ന് നെഞ്ചില് കൈവെച്ച് ഹൈദരലി തങ്ങള് പറഞ്ഞാല് രാഷ്ട്രീയം അവസാനിപ്പിക്കുമെന്ന് ജലീല് പറഞ്ഞു. കുഞ്ഞാലിക്കുട്ടി സാഹിബിനോടും പറയാനുള്ളത് അതുതന്നെയാണെന്നും അദ്ദേഹം പറഞ്ഞു. ലീഗിലുളള കാലത്ത് ചെറിയൊരു വീഴ്ചയെങ്കിലും തനിക്ക് ഉണ്ടായോയെന്ന് മുസ്‌ലിം ലീഗ് അധ്യക്ഷന് പറയണമെന്ന് മന്ത്രി പറഞ്ഞു. കൈരളി ചാനലിന് നല്‍കിയ പ്രത്യേക അഭിമുഖ പരിപാടിയിലാണ് മന്ത്രിയുടെ പ്രതികരണം.\nഎന്നെ നന്നായി അറിയുന്നവരാണ് ലീഗ് നേതാക്കള്. ഈ സംഭവത്തിനുശേഷം തങ്ങളുമായി സംസാരിക്കാന് അവസരം കിട്ടിയിട്ടില്ല. പേരിലുള്ള മുസ്‌ലിം എന്നവാക്കിനോട് ലീഗ് നീതി പുലര്‍ത്തണമെന്നും അദ്ദേഹം പറഞ്ഞു.\nഎന്നാല് ജലീലിന്റെ വാദം സ്വര്‍ണക്കടത്ത് കേസ് വഴിതിരിച്ച് വിടാനുള്ള ശ്രമത്തിന്റെ ഭാഗമാണെന്ന് പി. കെ കുഞ്ഞാലിക്കുട്ടി പറഞ്ഞു. കെ. ടി ജലീല് രാജി വെക്കെണമെന്ന ആവശ്യത്തില് തന്നെയാണ് ഇപ്പോഴുമുള്ളതെന്നും അദ്ദേഹം പറഞ്ഞു. വിശുദ്ധ ഗ്രന്ഥത്തോടൊപ്പം സ്വര്‍ണം കൊണ്ട് പോയെന്ന കാര്യത്തില് ഉറച്ച് നില്‍ക്കുന്നുന്നെന്നും കുഞ്ഞാലിക്കുട്ടി പറഞ്ഞു.\nസംസ്ഥാനത്തെ ഒരു മന്ത്രി മാത്രമല്ല, മന്ത്രിസഭ തന്നെ പ്രശ്‌നത്തിലേക്കാവുന്ന ഘട്ടത്തിലേക്കാണ് നീങ്ങുന്നതെന്നും ഓരോദിവസവും പുതിയ പുതിയ മന്ത്രിമാരുടെ പേരുകള് പുറത്ത് വന്ന് കൊണ്ടിരിക്കുകയാണെന്നും കുഞ്ഞാലിക്കുട്ടി പറഞ്ഞു. ഇവര് കേരളത്തില് നടത്തിയതെന്താണെന്ന് വിശദീകരിക്കേണ്ടതുണ്ടെന്നും അദ്ദേഹം പറഞ്ഞു.


കണ്‍സല്‍ട്ടന്‍സിയുടെ പിടിപ്പുകേട്; ഇത്തിക്കരയില് കല്ലിടീലിന്'ബ്രേക്ക്'\nThursday, March 14, 2019 Last Updated 1 Min 19 Sec ago English Edition\nMonday 06 Aug 2018 09.35 PM\nകൊല്ലം: നാഷണല് ഹൈവേ അധികൃതരുടെ താല്‍പര്യമില്ലായ്‌മയും കണ്‍സല്‍ട്ടന്‍സിയുടെനിരുത്തരവാദപരമായ നടപടിയും പിടിപ്പുകേടും മൂലം ദേശീയപാത വികസനത്തിന്റെ ഭാഗമായി വളരെ നല്ലരീതിയില് ധ്രുതഗതിയില് നടന്നുവന്ന അലൈന്‍മെന്റ് പ്രകാരമുള്ള കല്ലിടീല് നടപടികള് ഇത്തിക്കരയില് പൊടുന്നനെ അവസാനിച്ചു. സര്‍വേയും കല്ലിടീലും ഇതോടെ നിലച്ചു.\nചാത്തന്നൂര് ഇത്തിക്കര ഭാഗത്ത് ഇന്നലെ കല്ലിടീല് നടക്കേണ്ടതായിരുന്നു. അതിനായി അമ്പതോളം ഉദ്യോഗസ്‌ഥരും രണ്ട് ബറ്റാലിയന് പോലീസും രാവിലെതന്നെ എത്തിയിരുന്നു.\nഎന്നാല് സര്‍വേയും കല്ലീടീലും നിര്‍വഹിക്കേണ്ട എസ്.എം.ഇ.സി കണ്‍സല്‍ട്ടന്‍സിയുടെ സര്‍വേയര്‍മാരോ സൂപ്പര്‍വൈസര്‍മാരോ മറ്റു ബന്ധപ്പെവരോ എത്താത്തതിനാല് ജോലി തടസപ്പെട്ടു. കണ്‍സല്‍ട്ടന്‍സി ഉദ്യോഗസ്‌ഥനെ ബന്ധപ്പെട്ടിട്ടും ഫലമുണ്ടായില്ല. കണ്‍സല്‍ട്ടന്‍സിയുടെ പ്രധാന സ്‌ഥാനം വഹിക്കുന്ന ഇവര് ഇവിടേക്ക് തിരിഞ്ഞുനോക്കാറുമില്ലെന്നാണ് ആക്ഷേപം.\nലീവെടുത്ത് എത്തിയ ഉദ്യോഗസ്‌ഥരായ സ്‌ഥലം ഉടമകളും നാട്ടുകാരും മണിക്കൂറോളം കാത്തുനിന്നിട്ടും ആരും വന്നില്ല. ഒടുവില് ജില്ലാ റെവന്യൂ വിഭാഗം ഉദ്യോഗസ്‌ഥരും പോലീസും മടങ്ങി. കണ്‍സല്‍ട്ടന്‍സി നിയോഗിച്ചിട്ടുള്ള മതിയായ യോഗ്യതയില്ലാത്ത സര്‍വേയര്‍മാരും സൂപ്പര്‍വൈസര്‍മാരും കല്ലിടീലിന് നേതൃത്വം വഹിക്കുന്നതിനാല് പലയിടത്തും വ്യാപകമായ പരാതികളും ഉയരുന്നുണ്ട്. ശരിയായ രീതിയില് സര്‍വെ നടത്താത്തതിനാല് ചിലയിടങ്ങളില് അലൈന്‍മെന്റിന് വ്യത്യാസമുണ്ടാകുന്നു. ഇതു സംബന്ധിച്ചു നിരീക്ഷണം നടത്താനോ നിര്‍ദേശം നല്‍കാനോ ബന്ധപ്പെട്ട മന്ത്രിയോ പി.ഡബ്‌ളി.യൂ ഉദ്യോഗസ്‌ഥരോ ആരും തിരിഞ്ഞുനോക്കുന്നില്ല. ഇതിനിടെ ദേശീയപാത വികസനത്തിന് ഭൂമി ഏറ്റെടുക്കുന്നതുമായി ബന്ധപ്പെട്ട് ദേശീയപാത അതോറിറ്റി സംസ്‌ഥാന സര്‍ക്കാരിന് നല്‍കേണ്ട തുക നല്‍കുന്നില്ലെന്നും പരാതിയുണ്ട്. കൊല്ലം ജില്ലയില് 20 കോടി രൂപയിലേറെയാണ് ഇത്തരത്തില് നല്‍കാനുള്ളത്. ഇപ്പോള് ജില്ലാ കലക്‌ടറുടെ ഫണ്ടില്‍നിന്ന് ചെലവാക്കിയാണ് സ്‌ഥലമേറ്റെടുക്കല് നടപടികള് മുന്നോട്ടു പോകുന്നത്. ഏറ്റെടുക്കുന്ന ഭൂമിയുടെ വില(അവാര്‍ഡ് തുക)യുടെ രണ്ടര ശതമാനം എസ്‌റ്റാബ്ലിഷ്‌മെന്റ് ചാര്‍ജായി നാഷണല് ഹൈവേ അതോറിറ്റി ഓഫ് ഇന്ത്യ (എന്.എച്ച്.എ.ഐ.) സംസ്‌ഥാന സര്‍ക്കാരിന് മുന്‍കൂറായി അടയ്‌ക്കണമെന്ന നിബന്ധനയാണ് ലംഘിച്ചിരിക്കുന്നത്. ഈ തുക വിനിയോഗിച്ചാണ് സ്‌ഥലമേറ്റെടുക്കല് സ്‌പെഷല് തഹസില്‍ദാര്, ഡെപ്യൂട്ടി കലക്‌ടര് ഓഫീസുകള് എന്നിവ പ്രവര്‍ത്തിക്കേണ്ടത്. 2009 മുതല് സ്‌പെഷല് ഓഫീസുകളിലെ ജീവനക്കാരുടെ ശമ്പളം, ദേശീയപാത അതോറിറ്റി നല്‍കിയിട്ടില്ല. ഉദ്യോഗസ്‌ഥരുടെ യാത്രച്ചെലവ്, ഓഫീസുകളുടെ വാടക എന്നിവയും അനുവദിച്ചിട്ടില്ല. ജില്ലാ ഭരണകൂടത്തിന് ലഭിക്കാനുള്ള പണം അനുവദിക്കണമെന്ന് ദേശീയപാത അതോറിറ്റി അധികൃതരോട് പലതവണ ആവശ്യപ്പെട്ടെങ്കിലും നടപടിയില്ല.


മതമൈത്രി മാതൃകാ കുടുംബ ജീവിതം (തുടർച്ച എപ്പിസോഡ് – 19) | Malayali Manasu\nHome Special മതമൈത്രി മാതൃകാ കുടുംബ ജീവിതം (തുടർച്ച എപ്പിസോഡ് - 19)\nരചന - ഡോ. ഡീക്കൺ ടോണി മേതല\nനാവിന്റെ നന്മയും തിന്മയും\n– നന്മ പറയുന്ന നാവും തിന്മ പറയുന്ന നാവും ഒന്നു തന്നെയാണ്. പക്ഷെ നാം സാഹചര്യമനുസരിച്ച് നാവിനെ മാറ്റിയെടുക്കാൻ ശ്രമിക്കുന്നു. നന്മ പറയുന്ന നാവിനെ കുറിച്ചും തിന്മ പറയുന്ന നാവിനെ കുറിച്ചുമെല്ലാം അതിന്റെ ഗുണങ്ങളും ദോഷങ്ങളും എല്ലാം നമുക്ക് വി. ബൈബിളിൽ കാണാവുന്നതാണ്.\n1- മൂർച്ചയുള്ള നാവ് –\nസദൃശ : 12:18 – വാളുകൊണ്ട് കുത്തും പോലെ മൂർച്ചയായി സംസാരിക്കുന്നവർ ഉണ്ട് . ജ്ഞാനികളുടെ നാവോ സുഖപ്രദം – എന്ന് കാണുന്നു. തകർച്ചകളിൽ പ്രതിസന്ധികളിൽ ഒരു ആശ്വാസ വാക്കാണ്. സന്തോഷിപ്പിക്കുന്ന വാക്കാണ് സുഖം ലഭിക്കുന്ന വാക്കുകളാണ് വേണ്ടത്.\n2- അലിവുള്ള നാവ് –\nസദൃശ. 15:14 – മൃദുവായ ഉത്തരം ക്രോധത്തെ ശമിപ്പിക്കുന്നു. കഠിന വാക്കോ കോപത്തെ ജ്വലിപ്പിക്കുന്നു. നാവിന്റെ ശാന്തത ജീവവൃക്ഷം അതിന്റെ വക്രതയോ മനോവ്യസനം സദൃശ – 16:24 – ഇമ്പമുള്ള വാക്ക് തേൻ കട്ടയാകുന്നു. മനസിന് മധുരവും അസ്ഥികൾക്ക് ഔഷധവും തന്നെ -മനസലിവുള്ള നാവാണ് സാധാരണക്കാർ പ്രതീക്ഷിക്കുന്നത്. എന്നാൽ ചിലർക്ക് അത് ഉണ്ടാവില്ല. തേൻകട്ടയും ഔഷധവും മധുരവും നിറഞ്ഞതാണ് നാവ്\n3 – സത്യം പറയുന്ന നാവ് –\nസദൃശ – 12:17 – സത്യം പറയുന്നവൻ നീതി അറിയിക്കുന്നു. കള്ളസാക്ഷി യോ വഞ്ചന അറിയിക്കുന്നു. സദൃശ. 17:27 – 28- വാക്ക് അടക്കി വെക്കുന്നവൻ പരിജ്ഞാനമുള്ളവൻ. ശാന്തമാനസൻ ബുദ്ധിമാൻ തന്നെ. മിണ്ടാതിരുന്നാൽ ഭോഷനെ പോലെയും ജ്ഞാനിയായും അധരം അടച്ചു കൊണ്ടാൽ വിവേകിയായും എണ്ണും . എന്തെല്ലാം പ്രതിസന്ധികൾ പ്രശ്നങ്ങൾ വന്നാലും സത്യം മാത്രമേ ജയിക്കു അല്ലാത്തത് പൈശാചീകമാണ്. അത് താൽക്കാലികമാണ്. നിലനിൽക്കുകയില്ല. തൽക്കാലം രക്ഷപെടുവാൻ വേണ്ടി പറയുന്നതും തട്ടിക്കൂട്ടുന്നതുമായ കള്ളങ്ങൾ ഒരിക്കലും ശാശ്വതമല്ല.\n4- വഞ്ചിക്കുന്ന നാവ് –\nസദൃശ – 12:17 – കള്ളസാക്ഷി പറയുന്ന നാവ് ആണ് വഞ്ചന വരുത്തുന്നത്. സങ്കീ.. 52:4-5-നീ വഞ്ചനാ നാവും നാശകരമായ വാക്കുകളൊക്കെയും ഇഷ്ടപ്പെടുന്നു. ദൈവം നിന്നെയും നിർമ്മൂലമാക്കും. സങ്കീ: 120 : 2-3- യഹോവേ വ്യാജമുള്ള അധരങ്ങളെയും വഞ്ചനയുള്ള നാവിനെയും തടുത്ത് എന്റെ പ്രാണനെ രക്ഷി ക്കേ ണ മേ- വഞ്ചനയുള്ള നാവേ . എന്ത് കിട്ടും. വഞ്ചന ഒരു കൊടിയ പാപവും നമ്മെ നാശത്തിലേക്ക് നയിക്കുന്നതുമാണെന്ന് ഇതിൽ നിന്നും വ്യക്തമാണല്ലൊ അർഹതയുള്ള തേ ശ്വാശ്വതമാകു . വഞ്ചിച്ചെടുക്കുന്ന തൊന്നും നിലനിൽക്കയില്ല അത് നമ്മെ നിത്യജീവനിൽ നിന്ന് അകറ്റിക്കളയും\n5 – നശിപ്പിക്കുന്ന നാവ്\nസങ്കീ.. 5:6- ഭോഷ്കു പറയുന്നവരെ നീ നശിപിക്കും. രക്തപാതകവും ചതിയുമുള്ളവൻ യഹോവക്ക് അറപ്പാക്കുന്നു. സദൃശ – 18:6-7- മൂഡന്റെ അധരങ്ങൾ വഴക്കിന് ഇടയാക്കുന്നു. അവന്റെ വായ് തല്ല് വിളിച്ചു വരുത്തുന്നു. മൂഡന്റെ വായ് അവന് നാശം – അവന്റെ അധരങ്ങൾ അവന്റെ പ്രാണന് കെണി. സദൃശ – 26:18-21- കൂട്ടുകാരനെ വഞ്ചിച്ചിട്ട് അത് കളി എന്നുപറയുന്ന മനുഷ്യൻ തീക്കൊള്ളികളും അമ്പുകളും മരണവും എറിയുന്ന ഭ്രാന്തനെ പോലെയാകുന്നു. വിറക് ഇല്ലാഞ്ഞാൽ തീ കെട്ടുപോകും നുണയൻ ഇല്ലാഞ്ഞാൽ വഴക്കും ഇല്ലാതാകും. കരി കനലിനും വിറക് തീക്കും എന്ന പോലെ വഴക്ക് കാരൻ കലഹം ജ്വലിപ്പിക്കുന്നതിന് കാരണം. നശിപ്പിക്കുവാൻ പ്രാപ്തമായ ഒരു നാ പിന്നെ നമുക്ക് ഇവിടെ കാണാൻ കഴിയുന്നത്.\nരചന – ഡോ. ഡീക്കൺ ടോണി മേതല\nPrevious articleഓർമ്മയിലെ മുഖങ്ങൾ:- വി.കെ.കൃഷ്ണമേനോൻ\nNext articleവിവാദങ്ങൾക്ക് കാതോർക്കുന്നവർ! (വാരാന്തചിന്തകൾ – അദ്ധ്യായം – 31)


Ponting names best pacer in the world. ലോകത്തിലെ ഏറ്റവും മികച്ച പേസറെ ചൂണ്ടിക്കാട്ടി പോണ്ടിങ് - Malayalam MyKhel\n» ബുംറയോ, കമ്മിന്‍സോ, ലോക ക്രിക്കറ്റിലെ ഏറ്റവും മികച്ച പേസറാര്? പോണ്ടിങ് പറയും ഉത്തരം\nPublished: Tuesday, January 14, 2020, 12:11 [IST]\nമുംബൈ: ലോക ക്രിക്കറ്റില് നിലവിലെ ഏറ്റവും മികച്ച ഫാസ്റ്റ് ബൗളര് ആരെന്ന ചോദ്യത്തിന് ഉത്തരം പറയുക എളുപ്പമല്ല. കാരണം ഇന്ത്യയുടെ ജസ്പ്രീത് ബുംറ, ഇംഗ്ലണ്ട് സെന്‍സേഷന് ജോഫ്ര ആര്‍ച്ചര്, ഓസ്‌ട്രേലിയന് സ്റ്റാര് പാറ്റ് കമ്മിന്‍സ് എന്നിവരെല്ലാം തകര്‍പ്പന് പ്രകടനമാണ് നടത്തിക്കൊണ്ടിരിക്കുന്നത്.\nനിലവില് ലോക ക്രിക്കറ്റിലെ ഏറ്റവും മികച്ച ഫാസ്റ്റ് ബൗളര് ആരെന്നു ചൂണ്ടിക്കാണിച്ചിരിക്കുകയാണ് ഓസ്‌ട്രേലിയയുടെ മുന് നായകനും ഇതിഹാസ ബാറ്റ്‌സ്മാനുമായ റിക്കി പോണ്ടിങ്. ട്വിറ്ററിലെ ഒരു ചോദ്യോത്തര സെഷനിലാണ് അദ്ദേഹം ആരാണ് ബെസ്‌റ്റെന്നു വ്യക്തമാക്കിയിരിക്കുന്നത്.\nലോക ക്രിക്കറ്റില് നിലവിലെ ഏറ്റവും മികച്ച ഫാസ്റ്റ് ബൗളര് ആരെന്ന ഒരു ആരാധകന്റെ ചോദ്യത്തിന് കമ്മിന്‍സെന്നായിരുന്നു പോണ്ടിങിന്റെ മറുപടി.\nകഴിഞ്ഞ ഒരു വര്‍ഷം കമ്മിന്‍സ് നടത്തിയ പ്രകടനം പരിഗണിക്കുമ്പോള് ഏറ്റവും കേമന് അദ്ദേഹം തന്നെയാണെന്നാണ് തനിക്കു തോന്നുന്നത് എന്നാണ് പോണ്ടിങ് ട്വിറ്ററില് കുറിച്ചത്.\nടെസ്റ്റിലെ ഒന്നാം റാങ്കുകാരന്\nനിലവില് ടെസ്റ്റിലെ നമ്പര് വണ് ബൗളര് കൂടിയാണ് കമ്മിന്‍സ്. 2019ല് ഓസീസിനു വേണ്ടി നടത്തിയ മിന്നുന്ന പ്രകടനം തന്നെയാണ് അദ്ദേഹത്തെ തലപ്പത്തെത്തിച്ചത്.\nഇംഗ്ലണ്ടിനെതിരേയുള്ള ആഷസ് ടെസ്റ്റ് പരമ്പര 2-2ന് സമനിലയില് അവസാനിപ്പിക്കാന് ഓസീസിനെ സഹായിക്കുന്നതില് കമ്മിന്‍സ് നിര്‍ണായക പങ്കു വഹിച്ചിരുന്നു. അതിനു ശേഷം നാട്ടില് നടന്ന ടെസ്റ്റ് പരമ്പരകളിലും അദ്ദേഹം വിക്കറ്റ് കൊയ്ത്ത് നടത്തി. രണ്ടു അഞ്ചു വിക്കറ്റ് നേട്ടമടക്കം 2019ല് 12 ടെസ്റ്റുകളില് നിന്നും 59 വിക്കറ്റുകളാണ് കമ്മിന്‍സ് കൊയ്തത്.\nബുംറ ഏകദിനത്തില് നമ്പര് വണ്\nകമ്മിന്‍സ് ടെസ്റ്റിലെ കിങാണെങ്കില് ഏകദിനത്തിലെ നമ്പര് വണ് ബുംറയാണ്. മൂന്നു ഫോര്‍മാറ്റിലും ഇപ്പോള് ഇന്ത്യന് ടീമിന്റെ അവിഭാജ്യ ഘടകമാണ് താരം. 2019ല് പരിക്കു കാരണം ചില പരമ്പരകള് ബുംറയ്ക്കു നഷ്ടമായിരുന്നു. നാലു മാസത്തിലേറെയാണ് പരിക്കിനെ തുടര്‍ന്നു പേസര്‍ക്കു പുറത്തിരിക്കേണ്ടി വന്നത്.\nകഴിഞ്ഞ വര്‍ഷം വെറും മൂന്നു ടെസ്റ്റുകളിലാണ് ബുംറയ്ക്കു പന്തെറിയാന് കഴിഞ്ഞത്. 14 വിക്കറ്റുകളും താരം വീഴ്ത്തി. 14 ഏകദിനങ്ങളില് നിന്നും 25 വിക്കറ്റുകളും ബുംറ നേടിയിരുന്നു.\nബുംറയും കമ്മിന്‍സും നേര്‍ക്കുനേര്\nഇന്ത്യയും ഓസ്‌ട്രേലിയയും തമ്മില് ഇന്നാരംഭിക്കുന്ന ഏകദിന പരമ്പരയില് ബുംറയും കമ്മിന്‍സും നേര്‍ക്കു നേര് വരികയാണ്. പോണ്ടിങ് ചൂണ്ടിക്കാട്ടിയതു പോലെ കമ്മിന്‍സായിരിക്കുമോ, അല്ലെങ്കില് ബുംറയായിരിക്കുമോ ഈ പരമ്പരയിലെ വിക്കറ്റ് കൊയ്ത്തുകാരനാവുകയെന്നു അറിയാനുള്ള ആകാംക്ഷയിലാണ് ക്രിക്കറ്റ് പ്രേമികള്.\nപരിക്കില് നിന്നു മുക്തനായ ബുംറ ശ്രീലങ്കയ്‌ക്കെതിരേ നടന്ന കഴിഞ്ഞ ടി20 പരമ്പരയില് കളിച്ചായിരുന്നു മല്‍സരരംഗത്തേക്കു മടങ്ങിയെത്തിയത്.\nIPL 2021: 'ആ തീരുമാനം തെറ്റായിരുന്നു', രാജസ്ഥാനെതിരേ ഡല്‍ഹിയുടെ പിഴവ് ചൂണ്ടിക്കാട്ടി പോണ്ടിങ്\nIPL 2021: എതിരാളികളേക്കാള് ഒരടി മുന്നില് അവനുണ്ടാവും, ഡല്‍ഹിയില് ഭയപ്പെടേണ്ടത് ആ താരത്തെയെന്ന് ഓജ\n200 ഏകദിനത്തില് കൂടുതല് വിജയം നേടിയ ക്യാപ്റ്റനാര്? കോലിക്ക് രണ്ടാം സ്ഥാനം, ടോപ് ഫൈവ് ഇതാ\nIND vs ENG: പിങ്ക് ബോളില് പ്രതീക്ഷയോടെ കോലി, കാത്തിരിക്കുന്നത് രണ്ട് ലോക റെക്കോഡ്\nIND vs ENG: കോലിയെ കാത്ത് വമ്പന് റെക്കോഡ്, പോണ്ടിങ്ങിനെ കടത്തിവെട്ടാം... എന്നാല് കടുപ്പം\n'അന്താരാഷ്ട്ര ക്രിക്കറ്റില് പുലികള്, പക്ഷേ ഐപിഎല്ലില് എലികള്' - അറിയാം ആ അഞ്ച് സൂപ്പര് താരങ്ങളെ\nIND vs AUS: ഇന്ത്യക്കാര് പോരാട്ടം തുടരുന്നു, ഓസീസിന് എവിടെ പിഴച്ചു? റിക്കി പോണ്ടിങ് പറയുന്നു\nRead more about: ricky ponting jasprit bumrah pat cummins bowler world cricket റിക്കി പോണ്ടിങ് ജസ്പ്രീത് ബുംറ പാറ്റ് കമ്മിന്‍സ് ബൗളര് ലോകം ക്രിക്കറ്റ്\nStory first published: Tuesday, January 14, 2020, 12:11 [IST]


ബോളിവുഡ് ഗായകനും നടനുമായ ഹിമേഷ് രേഷാമിയ വിവാഹമോചിതനായി -Bombay HC grants Himesh Reshammiya divorce from wife Komal\nപരസ്പര ധാരണയും ബഹുമാനവുമാണ് കുടുംബ ബന്ധത്തില് ഏറ്റവും പ്രധാനപ്പെട്ടതെന്ന് ഹിമേഷ്\nJune 07, 2017 07:44:31 pm\nമുംബൈ: ബോളിവുഡ് ഗായകനും നടനുമായ ഹിമേഷ് രേഷാമിയ വിവാഹമോചിതനായി. 22 വര്‍ഷത്തെ വിവാഹജീവിതത്തിനാണ് ഹിമേഷും ഭാര്യ കോമളും വിരാമമിടുന്നത്. ബോംബെ ഹൈക്കോടതിയാണ് ഇവര്‍ക്ക് വിവാഹമോചനം അനുവദിച്ചത്. മാസങ്ങളായി ഇരുവരും രണ്ടായാണ് താമസിക്കുന്നത്.\nപരസ്പര ധാരണയും ബഹുമാനവുമാണ് കുടുംബ ബന്ധത്തില് ഏറ്റവും പ്രധാനപ്പെട്ടതെന്ന് ഹിമേഷ് പ്രതികരിച്ചു. തങ്ങള് രണ്ടുപേരും ചേര്‍ന്നെടുത്ത തീരുമാനമാണ് ഇതെന്നും കുടുംബാംഗങ്ങള്‍ക്കും വിവാഹമോചനത്തില് എതിര്‍പ്പ് ഇല്ലെന്നും അദ്ദേഹം പറഞ്ഞു. കോമള് തന്റെ കുടുംബമായി എന്നും തുടരുമെന്നും എന്നും പിന്തുണ നല്‍കുമെന്നും ഹിമേഷ് വ്യക്തമാക്കി.\nഇരുവര്‍ക്കും ‘സ്വയം’ എന്ന പേരിലുള്ള മകനുമുണ്ട്. നേരത്തെ ടെലിവിഷന് താരം സോണിയ കപൂറുമായി ചേര്‍ത്താണ് ഗോസിപ്പുകള് വന്നിരുന്നു. നിരവധി ആല്‍ബങ്ങളിലും ചിത്രങ്ങളിലും സംഗീതം ഒരുക്കിയ താരമാണ് ഹിമേഷ് രേഷ്മയ്യ. ഇതിന് പുറമെ ഗായകന്, അഭിനേതാവ് എന്ന നിലയിലും തംരഗം ഉണ്ടാക്കാന് ഇദ്ദേഹത്തിന് സാധിച്ചിട്ടുണ്ട്.\nTags: Bollywood, Divorce, Himesh Reshammiya


Salman Khan to create fitness awareness by launching his own gym equipment range: ഇനി അൽപ്പം ഫിറ്റ്‌നെസ് കാര്യം; മെയ്‌ക് ഇൻ ഇന്ത്യയ്ക്ക് കരുത്തേകാൻ സൽമാൻ ഖാൻ\nSalman Khan Will Launch New Fitness Equipment Range\n"ഇനി അൽപ്പം ഫിറ്റ്‌നെസ് കാര്യം"; മെയ്‌ക് ഇൻ ഇന്ത്യയ്ക്ക് കരുത്തേകാൻ സൽമാൻ ഖാൻ\nരാജ്യത്താകമാനം ഫിറ്റ്‌നെസ് സംസ്‌കാരം വളർത്തിയെടുക്കാനാണ് ഈ തീരുമാനം\nOctober 12, 2018 07:22:44 pm\nകൊച്ചി: പ്രായത്തിൽ ഹാഫ് സെഞ്ച്വറി അടിച്ചു, ബോളിവുഡ് ലോകത്തെ താരരാജാവ് സൽമാൻ ഖാൻ. പക്ഷെ ഇപ്പോഴും ഫിറ്റ്‌നെസിൽ മറ്റേതെങ്കിലും താരത്തിന് അദ്ദേഹത്തെ കവച്ച് വയ്ക്കാൻ സാധിക്കുമോ? 52വയസ്സിലും കടഞ്ഞെടുത്തത് പോലെയുള്ള ശരീരത്തിനുടമായാണ് സൽമാൻ ഖാൻ.\nബോളിവുഡ് ലോകത്തെ തന്നെ ഫിറ്റ്‌നെസ് ഐക്കണാണ് അദ്ദേഹം. എന്നാൽ ഫിറ്റ്‌നെസ് സൽമാൻ ഖാന് മാത്രം മതിയോ? ഫിറ്റ്നെസ് നിലനിർത്തുന്നതിൽ നിരവധി യുവാക്കളുടെയും യുവാക്കളെയും ബോളിവുഡിലെ യുവ താരങ്ങളുടെയും ശ്രമത്തിന് പിന്നിൽ പ്രേരക ഘടകം സൽമാൻ ഖാൻ ആണെന്ന് നിസംശയം പറയാം. ആ ചിന്ത തന്നെയാവും പുതിയ നീക്കത്തിന് അദ്ദേഹത്തെ പ്രേരിപ്പിച്ചിട്ടുണ്ടാവുക. ഫിറ്റ് ഇന്ത്യാ മൂവ്മെന്റിന്റെ ഭാഗമായി ഫിറ്റ്നെസ് ഉപകരണങ്ങൾ വിപണിയിലെത്തിക്കാനുളള ഒരുക്കത്തിലാണ് ഇപ്പോൾ സൽമാൻ ഖാൻ.\nസിനിമയിൽ അവസരമുറപ്പിക്കാനായി ആയിരം തവണയെങ്കിലും പ്രിയങ്ക വിളിച്ചുകാണും: സൽമാൻ ഖാൻ\nബീയിങ് ഹ്യുമൻ ബ്രാൻഡിലൂടെ വസ്ത്രം ,ആഭരണം ,ഇ-സൈക്കിൾ എന്നിവ നേരത്തെ തന്നെ സൽമാൻ ഖാൻ വിപണിയിൽ എത്തിച്ചിട്ടുണ്ട്. പക്ഷെ പുതിയ പേരിലാകും ഫിറ്റ്നെസ് ഉപകരണങ്ങൾ വിപണിയിലെത്തിക്കുക. ഇന്ത്യയിൽ ഉപകരണങ്ങൾ നിർമ്മിക്കാനാവശ്യമായ നൂറ് ശതമാാനം അവകാശവും ജെറായ് ഫിറ്റ്‌നെസെന്ന കമ്പനിയിൽ നിന്നും സൽമാൻ ഖാൻ വാങ്ങികഴിഞ്ഞു.\nഞാൻ വളരെ വളരെ സന്തുഷ്ടനാണ്, സത്യമായിട്ടും: സൽമാൻ ഖാൻ\nഫിറ്റ്നെസ് ഉപകരണങ്ങൾ നിർമ്മിക്കുന്നതിൽ 25 വർഷത്തോളം പ്രവർത്തനപരിചയമുള്ള കമ്പനിയാണ് ജെറായ് ഫിറ്റ്നെസ്. മേക്ക് ഇൻ ഇന്ത്യ പദ്ധതിയുമായി സഹകരിച്ചാണ് ഫിറ്റ്നെസ് ഉപകരണങ്ങൾ പുറത്തിറക്കുന്നത്. രാജ്യത്തെല്ലാവർക്കും ആരോഗ്യപരിപാലന സംസ്കാരം വളർത്തിയെടുക്കുകയാണ് ലക്ഷ്യമെന്ന് സൽമാൻ ഖാൻ പറഞ്ഞു.\nപുതിയ ഫിറ്റനെസ് ഉപകരണങ്ങൾ വെള്ളിയാഴ്ച മുംബൈയിൽ ആരംഭിക്കുന്ന ഹെൽത്ത് ആൻഡ് ഫിറ്റനെസ് എക്സ്പോയിലൂടെ പുറത്തിറക്കാനാണ് തീരുമാനം.\nTags: Business, Salman Khan\n‘കളളക്കേസുകളുടെ സർവ്വകലാശാല’, കാസർകോട് കേന്ദ്രസർവകലാശാലയ്ക്കെതിരെ ആഞ്ഞടിച്ച് വി എസ്\n3500 കോടിയുടെ അഴിമതി: തമിഴ്‍നാട് മുഖ്യമന്ത്രിക്കെതിരെ സിബിഐ അന്വേഷണം\nഈസ്റ്റേണിന് ഇനി ‘നോര്‍വെ രുചി’; ഏറ്റെടുക്കല് രണ്ടായിരം കോടിയ്ക്ക്\nചൈനയിലേക്കുള്ള ഇന്ത്യയുടെ കയറ്റുമതിയില് കുതിച്ചുകയറ്റം


തൊഴിലാളി സംഘടനകളെ രാഷ്ട്രീയവല്‍ക്കരിച്ചത് ഖേദകരം: എം.പി.രാജീവന് :: Janmabhumi Daily\nSunday4February 2018 12:03 pm IST\nകണ്ണൂര്: തൊഴിലാളികളുടെ ക്ഷേമത്തിന് വേണ്ടി പ്രവര്‍ത്തിക്കേണ്ട തൊഴിലാളികള് രാഷ്ട്രീയവല്‍ക്കരിക്കപ്പെട്ടുവെന്നത് ഖേദകരമാണെന്ന് ബിഎംഎസ് സംസ്ഥാന സെക്രട്ടറി എം.പി.രാജീവന്. കണ്ണൂര് സ്റ്റേഡിയം കോര്‍ണറില് ബിഎംഎസ് ജില്ലാ സമ്മേളനത്തോടനുബന്ധിച്ച് നടന്ന പൊതുസമ്മേളനം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. എഐടിയുസി ഇടതു സംഘടനകള് കൈക്കലാക്കിയപ്പോള് അതിനെ പിളര്‍ത്തിയാണ് കോണ്‍ഗ്രസ്സ് ഐഎന്‍ടിയുസി ഉണ്ടാക്കിയത്. ഓരോഘട്ടത്തിലും വ്യത്യസ്ഥ രാഷ്ട്രീയപ്പാര്‍ട്ടികള് അവരവരുടെ താല്‍പര്യത്തിനായി തൊഴിലാളി സംഘടനകളെ ഉപയോഗിക്കുകയായിരുന്നു. എന്നാല് ഇതില് നിന്ന് വ്യത്യസ്തമായാണ് ഭാരതീയ മസ്ദൂര് സംഘത്തിന്റെ രൂപീകരണവും പ്രവര്‍ത്തനവും. ഏതെങ്കിലും രാഷ്ട്രീയപാര്‍ട്ടികളുടെ ഭാഗമായി പ്രവര്‍ത്തിക്കാതെ തൊഴിലാളികളുടെ താല്‍പര്യം സംരക്ഷിക്കുന്നതിന് വേണ്ടി സ്വതതന്ത്രമായി പ്രവര്‍ത്തിക്കുന്ന തൊഴിലാളി സംഘടനയാണ് ബിഎംഎസ്. 1955 ല് രൂപീകൃതമായ ബിഎംഎസ് 1994 മുതല് ഭാരതത്തിലെ ഏറ്റവും വലിയ തൊഴിലാളി സംഘടനയാണ്. ലോകത്തിലെ തന്നെ മാതൃകാപരമായി പ്രവര്‍ത്തിക്കുന്ന സംഘടനയാണ് ബിഎംഎസ്.\n1967 ല് കേരളത്തില് പ്രവര്‍ത്തനമാരംഭിച്ച ബിഎംഎസ് നിരവധി പ്രതിസന്ധികളെ അതിജീവിച്ചാണ് പ്രവര്‍ത്തനം മുന്നോട്ട് കൊണ്ട് പോയത്. ബിഎംഎസിന്റെ പ്രവര്‍ത്തനങ്ങളെ തടസ്സപ്പെടുത്താന് കമ്മ്യൂണിസ്റ്റ് പാര്‍ട്ടികള് ഏറെ പ്രയത്‌നിച്ചിട്ടുണ്ട്. തുടക്കത്തില് അവഗണനയും അവഹേളനവുമായിരുന്നു. തൊഴില് മേഖലയുമായി ബന്ധപ്പെട്ട വിഷയങ്ങള് ചര്‍ച്ച ചെയ്യാന് വിളിച്ച് ചേര്‍ക്കുന്ന യോഗങ്ങളില് ബിഎംഎസ് ഉണ്ടെങ്കില് മറ്റ് തൊഴിലാളി സംഘടനകള് സഹകരിക്കാത്ത സാഹചര്യമുണ്ടായിരുന്നു. പിന്നീടാണ് ഉന്‍മൂലനത്തിന്റെയും അസഹിഷ്ണുതയുടെയും മാര്‍ഗം സ്വീകരിച്ചത്. ഇന്നും ഇതേ നീക്കം തന്നെയാണ് മറ്റ് തൊഴിലാളി സംഘടനകള് സ്വീകരിക്കുന്നത്. ഇത്തരം നീക്കങ്ങളെയെല്ലാം അതിജീവിച്ചാണ് ബിഎംഎസ് കേരളത്തില് ശക്തി പ്രാപിച്ചതെന്നും രാജീവന് പറഞ്ഞു.\nഅധികാരത്തിലിരിക്കുന്നതാരായാലഅും തൊഴിലാളികളുടെ അവകാശങ്ങളെ കുറിച്ച് ബോധ്യപ്പെടുത്താന് ബിഎംഎസ് പ്രതിജ്ഞാബദ്ധമാണ്. തൊഴിലാളികളുടെ ജീവിത നിലവാരം മാറ്റിയെടുത്താല് മാത്രമേ രാജ്യം പുരോഗതി പ്രാപിക്കുകയുള്ളു. അതിനുള്ള നയപരിപാടികളും പദ്ധതികളുമാണ് ആവിഷ്‌കരിച്ച് നടപ്പിലാക്കേണ്ടത്. തൊഴിലാളികള്‍ക്ക് ജീവിക്കാനുള്ള വേതനവും സാഹചര്യവും വേണം.\nയുപിഎ സര്‍ക്കാരില് നിന്ന് വ്യത്യസ്ഥമായ നിലപാടാണ് നരേന്ദ്രമോദിയുടെ നേതൃത്വത്തിലുള്ള എന്‍ഡിഎ സര്‍ക്കാര് സ്വീകരിച്ചത്. തൊഴില് മേഖലയിലെ പ്രശ്‌നങ്ങള് പരിഹരിക്കാന് തൊഴിലാളി സംഘടനാ നേതാക്കളുമായി മോദി ചര്‍ച്ച നടത്തിയിരുന്നു. ഇഎസ്‌ഐ, ബോണസ് പരിധി ഉയര്‍ത്തിയതും പ്രസവാവധി 12 ആഴ്ചയില് നിന്ന് 26 ആഴ്ചയാക്കിയതുമുള്‍പ്പെടെ നിരവധി ക്ഷേമപദ്ധതികളാണ് കേന്ദ്രസര്‍ക്കാര് നടപ്പാക്കിയത്. എന്നാല് രാഷ്ട്രീയ അന്ധതയുള്ള തൊഴിലാളി സംഘടനകള് കേന്ദ്രസര്‍ക്കാരിനെ അന്ധമായി വിമര്‍ശിക്കുകയായിരുന്നുവെന്നും അദ്ദേഹം പറഞ്ഞു.\nബിഎംഎസ് ജില്ലാ പ്രസിഡണ്ട് അഡ്വ. കെ.പി.സുരേഷ്‌കുമാര് അധ്യക്ഷത വഹിച്ചു. സംസ്ഥാന സെക്രട്ടറിമാരായ പി.ശശിധരന്, പി.പി.ബാലകൃഷ്ണന്, സംഘടനാ സെക്രട്ടറി സി.വി.രാജേഷ് എന്നിവര് സംസാരിച്ചു. ജില്ലാ സെക്രട്ടറി സി.വി.തമ്പാന് സ്വാഗതവും മേഖലാ സെക്രട്ടറി കെ.കെ.ശ്രീജിത്ത് നന്ദിയും പറഞ്ഞു.\nസഭയിലെ ഇന്നത്തെ സംഭവങ്ങള് ഖേദകരം - സ്പീക്കര്\nലജ്ജാകരം, ഖേദകരം, മുമ്പൊരിക്കലും ഉണ്ടാകാത്തത്: അദ്വാനി


വര്‍ക്കേഴ്സ് ഫോറം: ഉഴുന്ന് മദ്ദളമാകും കാലം ഉപ്പ് കര്‍പ്പൂരമാകും കാലം\nതുളുനാട്ടിലെ മഹാബലിയെക്കുറിച്ച് പറഞ്ഞത് സി രാഘവന് മാഷാണ്. ഗോകര്‍ണം വരെ നീണ്ടുകിടന്ന ഒരു നാടിന്റെ വടക്കന് കാവല്‍ക്കാരായ തുളുവര്‍ക്കുമുണ്ട് മഹാബലി. ബലീന്ദ്ര, ബലിയേന്ദ്ര, ബോളിയേന്ദ്ര എന്നീ പേരുകളിലാണ് അവിടെ മഹാബലിയുള്ളത്.\nമൂന്ന് ലോകത്തിന്റെയും അധിപനായി ഈ അസുരരാജാവ് സമത്വസുന്ദരമായ സാമൂഹ്യ വ്യവസ്ഥ നടപ്പിലാക്കി. അസൂയാലുക്കളായ ദേവന്മാരുടെ സ്വാധീനത്തില്‍പ്പെട്ട മഹാവിഷ്ണു, വാമനനായി, ബലീന്ദ്രനെ ചതിച്ചു പാതാളത്തിലാക്കി.\nവിനയവാനായ ബലീന്ദ്രന്, രാജാവെന്ന് അവകാശപ്പെടുന്നതേയില്ല. പകരം ഭൂമിപുത്രന് എന്നേ പറയുന്നുള്ളു. തുളുവിലെ ബലിയേന്ദ്രന് പാട്ടില് ഈ കഥ വിശദമായിട്ടുണ്ട്. ബലിയേന്ദ്രന്റെ രാജ്യത്തെ നശിപ്പിക്കാന് ദേവന്മാര് ആദ്യം പറഞ്ഞുവിടുന്നത് നളചരിതം ഫെയിംകലിയെ തന്നെയാണ്. ബലീന്ദ്രനാകട്ടെ ബല്ലാളനെക്കൊണ്ട് കലിയെ തളച്ചു. കലിയുടെ വലം കാലില് പൊന്‍ചങ്ങലയും ഇടംകാലില് വെള്ളി ചങ്ങലയും നടുവിന് ഇരുമ്പുചങ്ങലയും ബന്ധിച്ചാണ് ബല്ലാളന് കലിയെ തടവിലാക്കുന്നത്.\nകലിവെടി ചീറ്റിപ്പോയതിനാല് ദേവന്മാര് നാല്‍ക്കയ്യന് നാരായണനെ കണ്ട് വാമനവേഷം കെട്ടിക്കുകയാണ്. വാമനന്, ബലിയേന്ദ്രനു ചില ഓഫറുകള് നല്‍കുന്നുണ്ട്. നഷ്ടപ്പെട്ട ഭൂമി ബലിയേന്ദ്രന് തിരിച്ചുനല്‍കാമെന്ന് തന്നെയാണ് പ്രധാന ഓഫര്. അത് എന്നാണെന്നോ? കല്ല് കായും, ഉപ്പ് കര്‍പ്പൂരവും, ഉഴുന്ന് മദ്ദളവും ആകുന്നകാലത്ത്! വെള്ളാരം കല്ല് പൂക്കുകയും മോരില് വെണ്ണ മുങ്ങുകയും കുന്നിക്കുരുവിന്റെ കറുത്തകല മായുകയും മരം കൊത്തിക്കിളി തലക്കുടമതാഴെ ഇറക്കുകയും ചെയ്യുന്ന കാലത്ത് തിരിച്ചുവന്ന് നാടുഭരിക്കാം.\nമൂന്നടി മണ്ണ് ദാനം തന്നാല് അതെങ്ങനെ വിനിയോഗിക്കുമെന്ന് ബലീന്ദ്രന് ചോദിക്കുന്നുണ്ട്. വാമനന്റെ മറുപടി, ഒരടിസ്ഥലത്ത് വീടും ആലയും പണിത്, കുളവും കിണറുമുണ്ടാക്കി, തെങ്ങും വാഴയും നട്ടുവളര്‍ത്തും. രണ്ടാമടി സ്ഥലത്ത് തെയ്യത്തിന് മാടമുണ്ടാക്കി ഉത്സവം നടത്തും. മൂന്നാമടി സ്ഥലം പൂണൂലുകാര്‍ക്ക് നീക്കിവയ്ക്കും.\nഇവിടെ തെലുങ്കു ജനകീയ കവി ഗദ്ദറിന്റെ ഓണക്കഥ വായന പ്രസക്തമാണ്. അദ്ദേഹത്തിന്റെ അഭിപ്രായത്തില് വാമനന് സവര്‍ണ പ്രതിനിധിയും മഹാബലി ദലിത് ചക്രവര്‍ത്തിയുമാണ്. ഒന്നാമടി ഭൂമി കവര്‍ന്നതിലൂടെ സവര്‍ണര്, ദലിതന്റെകൃഷി ഭൂമിയും രണ്ടാമടിയിലൂടെ ജീവിത സാഹചര്യങ്ങളും മൂന്നാംമടിയിലൂടെ ദലിതന്റെ അധികാരവും കയ്യടക്കി. ഈ വായനക്ക് ഭൂതകാലത്ത് നടന്ന സവര്‍ണാധിപത്യത്തിന്റെ വാസനയുണ്ട്. അടിച്ചമര്‍ത്തപ്പെട്ട ദ്രാവിഡ ജീവിതത്തിന്റെ വിയര്‍പ്പുമണമുണ്ട്. കൂടുതല് യുക്തിസഹമാണ് ഗദ്ദറിന്റെ വായന. അങ്ങനെയെങ്കില് ഓണ ചുമരുകളിലെ മഹാബലിയെ നമുക്ക് മാറ്റിവരയ്‌ക്കേണ്ടതുണ്ട്. പൂണൂലും കുടവയറുമില്ലാത്ത ഒരു മഹാബലി. കറുപ്പുനിറവും മുഖത്ത് സ്‌നേഹവാത്സല്യങ്ങളും തിളങ്ങുന്ന ഒരു മഹാബലി ഉറച്ച ഹിന്ദുമതക്കാര്‍ക്ക് ഓണം, മഹാബലി പരോളിലിറങ്ങുന്ന കാലമല്ല. മഹാവിഷ്ണു വാമനനായി അവതരിച്ച പുണ്യദിനമാണ്. മഹാബലി പക്ഷത്തു നില്‍ക്കുന്നവര്‍ക്ക് ഹിന്ദുമതത്തിന്റെ കാര്‍ഡ് ഇല്ലെന്നര്‍ഥം.\nമിത്തുകളുടെ പുനര്‍വായന, കാലം ആവശ്യപ്പെടുന്നുണ്ട് യുക്തിസഹമായി വായിച്ചില്ലെങ്കില് വിത്തുകള് പോലും കവര്‍ച്ച ചെയ്യപ്പെടും. ബലീന്ദ്രന് പ്രജകളെ കാണാനെത്തുന്നത് ദീപാവലി നാളിലാണെന്നൊരു വ്യത്യാസവും തുളുനാട്ടിലുണ്ട്.


Posted By: admin 180 Views0Comment longest bridge\nഗുവാഹത്തി : ഇന്ത്യയിലെ ഏറ്റവും നീളം കൂടിയ പാലം പ്രധാനമന്ത്രി നരേന്ദ്രമോദി രാജ്യത്തിനായി തുറന്നുകൊടുത്തു. കേന്ദ്ര ഗതാഗത മന്ത്രി നിതിന് ഗഡ്കരി, അസം മുഖ്യമന്ത്രി സര്‍ബാനന്ദ സോണോവാള് തുടങ്ങിയവര് ഉദ്ഘാടന ചടങ്ങില് സംബന്ധിച്ചു. നരേന്ദ്രമോദി സര്‍ക്കാര് അധികാരത്തിലേറി മൂന്നു വര്‍ഷം പൂര്‍ത്തിയാകുന്നതിന്റെ ഭാഗമായാണ് പാലം രാജ്യത്തിനായി തുറന്നുകൊടുക്കുന്നത്.\n9.15 കിലോമീറ്റര് നീളമുള്ള ധോല -ഫസാദിയ പാലം ബ്രഹ്മപുത്രയുടെ പോഷകനദിയായ ലോഹിത് നദിക്ക് കുറുകെയാണ് നിര്‍മ്മിച്ചിരിക്കുന്നു. ഇന്ത്യയിലെ ഏറ്റവും വലിയ പാലമായ മുംബൈ ബാന്ദ്ര-വോര്‍ളി പാലത്തേക്കാള് 3.55 കിലോമീറ്റര് നീളം കൂടുതലുണ്ട് ധോല-സാദിയ പാലത്തിന്.


“ഒരു ലോറി തുണികൾ ഒരു അലമാരയിൽ കൊള്ളും ഈ ട്രിക്ക് ചെയ്‌താൽ,5പൈസ ചിലവും ഇല്ല, ഒരു സാധനം ഉണ്ടാക്കേണ്ട” ഒട്ടുമിക്ക വീട്ടമ്മമാരുടെയും വലിയ ഒരു പ്രശനം തന്നെയാണ് തുണി മടക്കി വെക്കുക എന്നത്. തുണികൾ കഴുകി വൃത്തിയാക്കുന്നതിനേക്കാൾ ഏറെ ഓരോ വീട്ടമ്മമാരും കൂടുതൽ ബുദ്ധിമുട്ടനുഭവിക്കുന്നത് അത് തക്കതായ സ്ഥലങ്ങളിൽ കാറ്റഗറി തിരിച്ചു വെക്കുന്നതിൽ ആയിരിക്കും.\nകുട്ടികളുള്ള വീടുകൾ ആണെങ്കിൽ പിന്നെ പറയുകയും വേണ്ട. കുഞ്ഞുടുപ്പുകളും മറ്റും ഒരുപാട് ഉണ്ടായിരിക്കുകയും ചെയ്യും. ഇവയെല്ലാം കൂടി അലമാരയിൽ വെക്കുവാൻ ഒട്ടും തന്നെ സ്ഥലവും ഉണ്ടായിരിക്കുകയില്ല. ഏതെങ്കിലും രീതിയിൽ എല്ലാം കൂടി അലമാരയിൽ കുത്തിനിറച്ചു വെക്കുകയായിരിക്കും ചെയ്യുന്നത്. അങ്ങനെ ചെയ്യുമ്പോഴാണെങ്കിലോ ഒന്നെടുത്തൽ എല്ലാം കൂടി താഴെ വീഴും.\nതിരക്കിട്ട സമയങ്ങളിൽ ഇത്തരം ഒരു അനുഭവം ഉണ്ടാവാത്തതായി ആരും തന്നെ ഉണ്ടായിരിക്കുകയില്ല അല്ലെ.. കൂടാതെ ചുരിദാർ പാൻറ്റ്, ഷാൾ എല്ലാം വേറെ വേറെ ഭാഗങ്ങളിലാണെങ്കിൽ തിരഞ്ഞു കണ്ടുപിടിക്കുക നമുക്ക് ഇരട്ടി പണിയുണ്ടാക്കുകയും ചെയ്യും. ഇതിനെല്ലാമുള്ള ഒരു കിടിലൻ പരിഹാരമാർഗമാണ് ഈ വീഡിയോയിലൂടെ നിങ്ങളെ പരിചയപ്പെടുത്തുന്നത്. കൂടുതൽ അറിയുവാൻ വീഡിയോ കാണൂ..\nവിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Malus tailoring class in Sharjah എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nഒലിവ് ഓയിലും നാരങ്ങയും ചേരുന്ന മഹാ ഔഷധം.. അത്ഭുത ഗുണങ്ങൾ അറിയാം.!! Olive oil and Lemon health benefits\nഇനി എന്തായാലും ടൂർ പകുതിക്ക് വെച്ച് നിർത്താൻ പറ്റില്ലെന്ന് അഞ്‌ജലി.. സാന്ത്വനത്തിൽ പുതിയ കഥാസന്ദർഭങ്ങൾ.. Santhwanam serial latest episode may 31